
- Pirmiausia, iki šiol Lupenas niekada 
nieko nenužudė. Antra, kam gi žudyti, jei 
tikslas pasiektas: juk jis paėmė viską, ko 

jam reikėjo. O jo auka buvo surišta ir 
negalėjo pasipriešinti. 
- Ta-aip, na, o kokie faktai patvirtina 
jūsų hipotezę? 

- Yra keletas faktų, kurie nė kiek 
neprieštarauja jai. Ko Lupenui galėjo 
prisireikti 420-ajame numeryje, kuriame 
radome portsigarą? 

Keselbachas staiga sustojo prie salono durų ir nerimastingu balsu 
tarė: 

- Čepmanai, čia kažkas lankėsi. 

- Ką jūs, - užprotestavo jo sekretorius, - jūs pats atrakinote duris ir 
eidamas pusryčiauti į restoraną pasiėmėte raktą. 

- Ir vis dėlto čia kažkas pabuvojo, Čepmanai, - pakartojo Keselba- 
chas rodydamas į prie židinio gulintį lagaminą. - Aš gerai prisimenu, 
kad lagaminas buvo uždarytas, o dabar jis atviras. 

Čepmanas nenorėjo sutikti: 

- Ar jūs tikras, kad jį uždarėte? Juolab, kad jame nėra nieko svar- 
baus - vien tik tualeto reikmenys... 

- Ten nieko nėra, prieš išeidamas atsargumo dėlei aš išėmiau iš jo 
portfelį... priešingu atveju... Ne, Čepmanai, aš jums tikrai sakau: kol 
mūsų nebuvo, čia kažkas lankėsi. 

Jis priėjo prie telefono ir pakėlė ragelį: 

+» Alio, čia Keselbachas. Panele, malonėkite sujungti su policijos 
prefektūra, kriminalinės policijos skyriumi. Ką?... Taip... Aš palauksiu 
prie telefono... 

Netrukus jis kalbėjo: 

- Kriminalinė policija? Aš norėčiau kalbėti su jūsų viršininku, po- 
nu Lenormanu. Mano pavardė Keselbachas... Ponas Lenormanas žino, 
dėl ko aš kreipiuosi... Aš skambinu jam leidus... Ak, jo nėra! O su kuo 
turiu garbės kalbėtis? Su kriminalinės paieškos inspektoriumi Gureliu? 
Bet juk jūs, pone Gureli, rodos, dalyvavote, kai mes vakar kalbėjomės 

su Lenormanu... taigi štai, pone inspektoriau, vėl tas pats pasikartojo. 
Kažkas pabuvojo mano patalpose. Ir jeigu jūs nedelsdami atvažiuotu- 
mėte, galbūt aptiktumėte pėdsakus... Ką? Dabar negalite?.. Po valandos 
ar dviejų? Na, gerai... Tiktai nepamirškite: 415-asis numeris. Dar kartą 
dėkoju. 

Milijonierius Rudolfas Keselbachas, dar vadinamas briliantų kara- 
liumi, atvykęs į Paryžių štai jau savaitę buvo apsistojęs “Palace" vieš- 
butyje. Jo numerį ketvirtajame aukšte sudarė trys kambariai. Svetainės 
ir kabineto, kuris drauge buvo ir miegamasis, langai buvo Aveniu pusė- 
je, o trečio kambario, kuriame buvo apsigyvenęs jo sekretorius, langai 
buvo Žiudė gatvės pusėje. Už sekretoriaus kambario buvo poniai Kesel- 
bach skirti kambariai. Dabar ji buvo Monte Karlo ir laukė iš vyro kvie- 
timo atvykti į Paryžių. 

Keletą minučių Rudolfas Keselbachas susirūpinęs vaikščiojo po 
kambarį. Tai buvo gan jaunas, aukštaūgis, rausvo veido ir svajingų žyd- 
rų akių, kurių švelni išraiška visai netiko prie neaukštos energingos kaktos 
ir sausų kampuotų žandikaulių, vyriškis. 

Jis priėjo prie lango - šis pasirodė besąs uždarytas. Balkoną, į kurį 
buvo galima išeiti iš svetainės, nuo gretimų balkonų skyrė mūrinės pert- 
varos. 

Kaip vis dėlto buvo galima įsigauti į Keselbacho apartamentus? 

Jis nuėjo į savo kabinetą, kuris buvo visiškai izoliuotas nuo greti- 
mų kambarių. Paskui nuėjo į sekretoriaus kambarį: durys į kambarius, 
paruoštus poniai Keselbach, buvo užrakintos ir užsklęstos skląsčiu. 

- Aš nieko nesuprantu, Čepmanai. Štai jau keletą kartų pastebėjau 
kai ką labai keisto. Vakar savo lazdą radau neįprastoje vietoje... Jau tre- 
čią dieną kažkas rausiasi po mano dokumentus, aš tuo neabejoju. Ir vis 
dėlto nesuprantu, kaip galima čionai patekti? Nesuprantu... 

- Tai neįmanoma, - pasakė Čepmanas, - tikriausiai dėl to kaltas 
jūsų nuovargis ir įtarumas... Juk jūs neturite akivaizdžių įrodymų. Į šiuos 
apartamentus galima įeiti tik per pagrindines duris. Be to, atvykimo die- 
nąjūs užsisakėte ypatingą spyną, kurios raktus turite tik jūs ir Eduardas. 
Arjūs visiškai pasitikite juo? 

- Žinoma! Jis jau dešimtį metų pas mane tarnauja. Be to, Eduardas 
pusryčiauja tuo pačiu metu, kaip ir mes, taigi jo neįmanoma įtarti. Vis 
dėlto nuo šios dienos jam teks palūkėti, kol mes grįšime. 

Atsakydamas Čepmanas truktelėjo pečiais. Iš tikrųjų, milijonierius 
darosi pernelyg įtarus. Koks pavojus gali jo tykoti žmonių perpildytame 

viešbutyje, juolab, kad jis neatsivežė čia nei didelės pinigų sumos, nei 
apskritai ko nors vertingo. 

Jie išgirdo, kaip kažkas įėjo. Tai buvo Eduardas. Keselbachas pak- 
lausė: 

- Kodėl jūs be livrėjos, Eduardai? Na, tiek to. Aš šiandien nieko 
nelaukiu. Tiesa, turi užsukti Gurelis. Jūs būkite prieškambaryje ir nieko 
neįleiskite. Mes su Čepmanu užsiėmę. 
laiškus ir nurodė, kaip į juos atsakyti. Staiga Čepmanas, laikęs rankoje 
plunksnakotį, pastebėjo, kad jo šeimininko dėmesys nukrypo kažkur ki- 
tur. Jis laikė rankose sulankstytą juodą smeigtuką ir atidžiai jį apžiūri- 
nėjo. 

- Ar matote, Čepmanai, ką aš radau ant stalo? Šiaip ar taip, tai šis 
tas daugiau, negu sulankstytas smeigtukas. Tai - aiškus kažkieno buvi- 
mo įrodymas. Nejaugi jūs ir toliau teigsite, kad čia niekas nepabuvojo? 
Juk negalėjo šis smeigtukas pats atskristi ant mano stalo? 

- Žinoma, ne, - atsakė sekretorius, - tai aš jį padėjau. 

- Kada? 

- Vakar. Šiuo smeigtuku aš prisegu kaklaryšį, o vakar, kai jūs skai- 
tėte, aš ir palikau jį čia. 

Keselbachas atsistojo. Matėsi, kad jį kažkas kamuoja. Jis žengė 
keletą žingsnių ir pasakė: 

- Jūs, Čepmanai, žinoma, širdyje juokiatės iš manęs ir esate tei- 
sus... Aš visai neneigiu, jog po kelionės į Kapštadtą pasidariau pernelyg 
įtarus. Bet yra tam tikrų priežasčių... Ak, Čepmanai, jūs neįsivaizduoja- 
te. Turiu vieną projektą, kuris... Žodžiu, jei viskas bus taip, kaip aš su- 
maniau, aš pasidarysiu labai galingas... Ko verta toji mano Kapos žemė! 
Aš turėsiu tikrų tikriausią karalystę; ir tie, kurie šiandien į mane, Augs- 
burgo varkalio sūnų, žiūri iš aukšto, žiūrės iš 3 į viršų... Ta-aip, 
Čepmanai, galite būti tikras... 

Staiga jis sustojo ir pažvelgė į Čepmaną tarsi gailėdamasis, jog per 
daug išsiplepėjo, ir visgi, neatsispirdamas troškimui išsikalbėti, tęsė: 

- Dabar jūs suprantate, Čepmanai, kodėl aš toks neramus. Aš be- 
veik įsitikinęs, kad kažkas nujaučia mano planus ir todėl seka mane. 

Pasi girdo skambutis. 

- Telefonas, - tarė Čepmanas. 

„- A! Galbūt tai kaip tik... - sumurmėjo Keselbachas imdamas rage- 

- Alio! Kolonelis? Gerai, gerai... Nesirūpinkite, aš griežtai įsaky- 
siu nieko nejįleisti... Nedelsdamas atvažiuokite. Aš laukiu! 

Keselbachas padėjo ragelį ir tarė: 

- Čepmanai, tuoj atvažiuos du ponai, Eduardas juos įleis. 

- O kaipgi inspektorius Gurelis? 

- Jis atvažiuos vėliau, po valandos. Bet nieko blogo, jeigu jie ir 
susitiktų... Taigi, Čepmanai, liepkite Eduardui, kad jis nusileistų į kon- 
torą ir pasakytų, jog manęs nėra namie visiems, išskyrus Kolonelį, jo 
+ draugą ir poną Gurelį. Tegu užsirašo pavardes. 

Čepmanas padarė viską, kaip liepė šeimininkas. Grįžęs jis rado Ke- 
selbachą susimąsčiusį, rankose laikantį tuščią juodo tymo voką. Jis dve- 
jojo, tarytum nežinodamas, ką su juo daryti. Galų gale jis priėjo prie 

- Sutvarkykime paštą, Čepmanai, liko dar dešimt minučių. A! Laiš- 
kas nuo ponios Keselbach? Kodėl gi jūs anksčiau neparodėte jo man? 
Jūs nepažinote jos braižo? 

Su malonumu įkvėpdamas lengvo kvepalų aromato, Keselbachas 
atplėšė voką ir pradėjo skaityti. 

- Ponia Keselbach atvyksta rytoj, trečiadienį. 

Milijonierius pralinksmėjo. Atrodė, tarsi visos su bizniu susijusios 
problemos pasidarė nebesvarbios. Jis džiaugdamasis patrynė rankas ir 
lengvai atsiduso. 

- Kažkas skambina, Čepmanai. Atsiliepkite. 

Čepmanui nespėjus įvykdyti šeimininko nurodymo, į kambarį įėjo 
Eduardas ir tarė: 

- Du ponai teiraujasi šeimininko. Tai tie... 

- Žinau. Jie ten, prieškambaryje? 

- Taip. 

- Užrakinkite duris ir nieko daugiau neįleiskite, išskyrus Gurelį, 
policijos inspektorių. Be to, Eduardai, pakvieskite juos čionai ir pasaky- 
kite, kad pirmiausia aš norėčiau pakalbėti akis į akį su Koloneliu. 

Eduardas ir Čepmanas išėjo uždarydami svetainės duris. Rudolfas 
Keselbachas priėjo prie lango ir kakta prigludo prie stiklo. Apačioje pa- 
vasario saulės nutvieksti blizgėjo karietų ir automobilių stogai. Medžiai 
jau Žaliavo, o kaštonai buvo pasipuošę mažais lapeliais. 

- Po velnių, kodėl gi Čepmanas taip ilgai kuičiasi? - pusbalsiu mur- 
mėjo Keselbachas. 

Jis paėmė nuo stalo papirosą ir užsirūkė. Staiga jis tyliai riktelėjo. 

Priešais stovėjo visai nepažįstamas žmogus. Keselbachas nesąmoningai 
žengtelėjo atgal. 

- Kas jūs? - paklausė jis. 

Elegantiškai apsirengęs nepažįstamas brunetas žvelgdamas pasiti- 
kinčiu žvilgsniu tarė: 

"- Aš? Na, žinoma, Kolonelis. 

- Ne, tikrai ne! Tasai, kurį aš vadinu Koloneliu ir kuris man siun- 
čiamą korespondenciją pasirašo “Kolonelio" pavarde - ne jūs. 

- Hm... Matote, brangusis, man visa tai nerūpi. Svarbiausia, kad aš 
esu aš ir, prisiekiu, prieš jus esu būtent aš. 

- Bet galų gale, maloningasis pone, kaip jūs vadinatės? 

- Kolonelis. 

Pamažu baimė sukaustė Keselbachą. Kas šitas žmogus? Kojis nori? 

Keselbachas sušuko: 

- Čepmanai! 

- Kokia keista mintis! Nejaugi jums nepakanka mano draugijos? 

- Čepmanai! - vėl pašaukė Keselbachas. - Čepmanai! Eduardai! 

- Čepmanai, Eduardai, - savo ruožtu ištarė nepažįstamasis, - ką jūs 
ten veikiate, mano daugužiai? Nejaugi negirdite, juk jus kviečia! 

- Prašau, ne, įsakau jums paleisti mane! - tarė Keselbachas. 

- Bet kas gi jums, brangusis, trukdo? Prašom! 

Ir nepažįstamasis mandagiai pasitraukė. Keselbachas greitai nus- 
kubėjo durų link, atvėrė jas ir tuoj pat atšoko atgal. Prie durų stovėjo 
žmogus, laikantis rankose į jį nukreiptą revolverį. 

- Eduardai... Čep... - buvo bepratariąs silpnu balsu Keselbachas, 
bet neužbaigė pamatęs, kad jo sekretorius ir tarnas guli kampe tvirtai 
surišti, su kamščiais burnose. Keselbachas buvo įtarus, tačiau narsus 
žmogus. Vaizduodamas labai išsigandusį, jis tyliai traukėsi atgal, kol 
nugara atsitrenkė į židinį. Jo ranka mėšlungiškai ieškojo elektrinio skami- 
bučio. Suradęs jį, Keselbachas stipriai nuspaudė mygtuką... 

- O kas toliau? - paklausė nepažįstamasis. Nieko neatsakydamas 
Keselbachas tebespaudė mygtuką. 

- Na, o toliau? Nejaugi jūs tikitės, kad šis mygtukas padės sukelti 
ant kojų visą viešbutį? Nagi, atsigręžkite ir pasižiūrėkite: laidas nupjau- 
tas. 

Keselbachas guviai pasisuko, lyg norėdamas įsitikinti Žodžių tei- 
singumu, bet tuo pat metu staigiu rankos mostu pačiupo iš kelioninio 
krepšio revolverį, nusitaikė į nepažįstamąjį ir nuspaudė gaiduką. 


1 —————— — ————-——--—-—>-->> > — 
- Vikriai! - Keselbachas išgirdo nepažįstamojo balsą. - Kuo jūs už- 
taisote savo ginklą? 

Gaidukas spragtelėjo antrą, trečią kartą, bet šūvis nenuaidėjo. 

- Na, šauk dar tris kartus, Kapštadto karaliau. Aš būsiu ramus tik 
tada, kai į mano kūną susmigs visos šešios kulkos. Na, kodėl gi jūs ne- 
šaunate? Be reikalo. Toks geras ir patogus taikinys, - toliau šaipėsi ne- 
pažįstamasis. 

Jis paėmė kėdę už atlošo, apsuko ją, apžergė raitas ir ranka pakvie- 
tė Keselbachą, kad šis taip pat prisėstų. 

- Maloniai prašom sėstis, brangusis, ir jaustis kaip namie. Siūlote 
papirosą? Dėkoju. Aš labiau mėgstu cigarus. 

Upmano cigarų dėžutė gulėjo ant stalo. Jis išsirinko dailų šviesų 
cigarą, prisidegė jį ir šiek tiek palinkęs tarė: 

- Dėkui. Puikus cigaras. O dabar pasikalbėsime, jeigu pageidausi- 
te. 

Rudolfas Keselbachas klausėsi labai nustebęs. Kas vis dėlto tas 
keistas žmogus? Bet matydamas, jog jis nusiteikęs taikiai, Keselbachas 
pamažu nusiramino. Jam šmėstelėjo mintis, jog visa ši istorija baigsis 
gerai. 

Jis išsitraukė iš kišenės piniginę, atidarė ją, išėmė nemažą pluoštą 
banknotų ir paklausė: 

- Kiek? 

Nepažįstamasis pažiūrėjo į jį nesuprantančiu žvilgsniu ir netrukus 


- Markai! 

Priėjo žmogus su revolveriu. 

- Štai, Markai, ponas toks maloningas, jog siūlo kišenpinigių. Paimk, 
Markai, jie pravers tavo draugužės smulkioms išlaidoms padengti. 

Nepaleisdamas revolverio, Markas ištiesė kairiąją ranką, paėmė 
banknotus ir atsitraukė. 

- O dabar kalbėsime apie mano apsilankymo tikslą, - tęsė nepažįs- 
tamasis. - Aš kalbėsiu trumpai ir aiškiai. Man reikalingi du dalykai. Pir- 
miausia, mažas juodo tymo vokas, kurį paprastai nešiojatės, antra - juod- 
medžio dėžė, kuri dar vakar buvo šitame lagamine. Pradėsime iš eilės. 
Maloniai prašome įteikti man voką! 

- Jis sudegintas. 

Nepažįstamasis suraukė antakius. 

- Gerai, mes patikrinsime tai paskui. O kur juodmedžio dėžė? | 

- Taip pat sudeginta. 

- O! Jūs šaipotės iš manęs, mano brangusis! - suriko nepažįstama- 
sis ir stipriai suspaudė milijonieriui ranką. - Mes viską žinome. Jūs, Ru- 
dolfai Keselbachai, vakar apsilankėte Dezitaljeno bulvare esančiame 
“Liono Kredite", slėpdamas po paltu ryšulį, ir išsinuomojote seifą. Tiks- 
liau: 9-oji eilė, 16-asis seifas. Pasirašęs ir užmokėjęs jūs nusileidote į 
saugyklą, o kuomet grįžote, ryšulio nebeturėjote. Taip? 

- Taip. 

- Vadinasi, dėžė ir vokas yra “Liono Kredite“? 

- Ne. 

- Gerai. Duokite man seifo raktą. 

- Ne, neduosiu. 

- Markai! 

Markas įbėgo. 

- Eikš, Markai, surišk jį. 

Keselbachas buvo apraizgytas virvėmis is taip mikliai, jog nespėjo 
net susivokti. Jo rankos buvo surištos už nugaros, kūnas pritvirtintas 
prie krėslo, o kojos subintuotos kaip mumijos. 

- Apieškok jį, Markai! 

Po poros minučių Markas įteikė savo viršininkui plokščią nikelio 
raktą, kuriame matėsi du skaičiai - 16 ir 9. 

- Puiku. O odinio voko nėra? 

- Ne. 

- Jis seife. Taigi, pone Keselbachai, malonėkite pasakyti man seifo 
šifrą. 

- Ne. Nepasakysiu. 

- Nejaugi jūs iš tikrųjų nepasakysite? 

- Taip. 

- Markai! 

- Klausau. 

- Prispausk savo revolverio vamzdį prie šito pono smilkinio. 

- Klausau. 

- Uždėk pirštą ant gaiduko. 

- Uždėjau. 

- Na, Keselbachai, ar dabar pasakysi šifrą? 

- Ne. 

- Aš tau duodu lygiai dešimt sekundžių. Markai! 

- Klausau. 


- Po dešimties sekundžių tu paleisi kulką šiam ponui į smegeninę. 
- Gerai. 

- Aš skaičiuoju, Keselbachai. Vienas, du, trys, keturi, penki, šeši, 
sep... 

Rudolfas Keselbachas sujudėjo. 

- Ką? Tu panorai kalbėti? 

- Taip. 

- Pats laikas. Nagi, šifras... žodis, reikalingas norint atidaryti seifą. 

- Dolor. 

- Dolor... dolor... Galbūt ponios Keselbach vardas Doloresa? Atva- 
žiuok, mieloji... Markai, atidžiai klausyk manęs. Tu dabar nuvyksi pas 
Žeromą, kuris tavęs laukia omnibusų biure, atiduosi jam raktą, pasakysi 
šifrą ir kartu nueisite į “Liono Kreditą". Žeromas ten įeis vienas, pasira- 
šys, nusileis į saugyklą ir paims viską, ką ras seife. Supratai? 

- Taip. Bet jei surinkus šį šifrą seifas neatsidarys, jei žodis “Dolo- 
resa" ne... 2 

- Palauk, Markai. Po to, kai Žeromas išeis iš “Liono Kredito", tu 
vienas nueisi į biurą ir praneši man telefonu operacijos rezultatus. Jeigu 
pasirodytų, kad seifas užrakintas kitu šifru, man teks su savo draugu 
Rudolfu Keselbachu pasikalbėti kitaip. Keselbachai, ar tu tikras, kad 
nesuklydai? 

- Taip. 

- Eik, Markai! 

- O kaipgi jūs, viršininke? 

- Aš? Aš liksiu. Dar niekada aš nesijaučiau toks saugus, kaip da- 
bar. Tiesa, Keselbachai, juk tu įsakei nieko neįleisti? 

- Taip. 

- Velniai griebtų! Tu per greitai atsakinėji, mielasis. Galbūt tu tik 
stengiesi laimėti laiko? Tuomet aš pakliuvau į spąstus kaip idiotas. 

Jis susimąstė, atidžiai pažiūrėjo į savo belaisvį ir tarė: 

- Ne, tai neįmanoma, mums niekas nesutrukdys... 

Nespėjus jam užbaigti sakinio, suskambo išorinio numerio durų 
skambutis. Akimirksniu jis užspaudė ranka Keselbachui burną. 

- O, senas gudragalvi, tu kažko laukei! 

Surištojo akyse blykstelėjo vilties žiburėlis. Atrodė, lyg jis šaiposi 
nepaisydamas nepažįstamojo rankos, trukdžiusios jam alsuoti. 
Nepažįstamasis sudrebėjo iš pasiutimo. 

- Tylėk, nes pasmaugsiu. Markai, užkimšk jam burną. Vikriai! 

Skambutis vėl suskambėjo. Nepažįstamasis sušuko pamėgdžioda- 
mas Keselbachą: 

- Eduardai, atidarykite! 

Tylomis jis nuėjo į prieškambarį ir rodydamas į sekretorių bei tar- 
ną pažnibždomis pasakė: 

- Padėk man, Markai, nunešti juos ten, į kambarį, kad jų nesimaty- 
tų. 

Sekretorių nutempė jis pats, o tarną - Markas. 

- Labai gerai, dabar eik į svetainę, - nepažįstamasis sugrįžo į prieš- 
kambarį ir garsiai pasakė: 

- Bet jūsų tarno čia nėra, Keselbachai. Nesirūpinkite, užbaikite laiš- 
ką, aš atidarysiu. 

Ir jis ramiai atvėrė duris. 

Prie durų stovėjo iš pažiūros linksmas, guvus, tvirto sudėjimo vy- 
ras. Jis mindžikavo ir rankose maigė savo skrybėlės kraštus. 

- Ką pranešti ponui Keselbachui? 

- Ponas Keselbachas laukia manęs, jis man skambino... 

- Ak, tai jūs... būkite malonus, lukterėkite minutėlę, aš tuoj grįšiu. 
Ponas Keselbachas jus priims. 

Nepažįstamasis buvo toks įžūlus, jog paliko svečią prie prieškam- 
bario durų, - beje, iš čia šis pro atviras duris puikiai matė dalį svetainės, 
- 0 pats iš lėto nuėjo į svetainę, kur greta Keselbacho buvo ir draugas. 

- Mes pražuvę, - tyliai tarė jis, - tai Gurelis iš kriminalinės polici- 
jos. 
Markas griebė peilį, tačiau nepažįstamasis jį sustabdė. 

- Nekvailiok. Man kilo viena mintis. Tiktai, dėl Dievo meilės, klau- 
syk manęs, Markai. Ir kalbėk... Kalbėk taip, tartum tu būtum Keselba- 
chas... Suprask, Markai, tu - Keselbachas. 

Jis kalbėjo taip šaltakraujiškai ir įtaigiai, jog Markas be ilgesnių 
aiškinimų suprato, kokį vaidmenį jam reikia suvaidinti, ir tyčiomis gar- 
siai ištarė: 

- Atleiskite man, brangusis, - pasakykite Gureliui, jog labai apgai- 
lestauju. Aš labai labai užsiėmęs... Aš prašau jo užeiti rytoj ryte, devintą 
yalandą. 

- Puiku, - sušnibždėjo antrasis. , 

Jis sugrįžo į prieškambarį ir persakė Gureliui, girdėjusiam, ką kal- 
bėjo Markas. 

- Ponas Keselbachas atsiprašo. Jis nori užbaigti vieną svarbų rei- 
kalą. Ar negalėtumėte jūs užeiti rytoj ryte, devintą valandą? 

Gurelis tylėjo - matyt, buvo nustebęs ir abejojo. Nepažįstamojo 
ranka kišenėje susigniaužė į kumštį - tereikėjo tik vieno įtartino Gurelio 
gesto, ir užpuolikas būtų smogęs inspektoriui. 

Pagaliau Gurelis tarė: 

- Gerai... Rytoj, devintą valandą? Gerai, aš atvyksiu. 

Ir, užsidėjęs skrybėlę, jis nužingsniavo viešbučio koridoriumi. 

Svetainėje Markas netvėrė juoku. 

- Mitriai išsisukome, šeimininke! Šauniai mes apmovėme jį! 

- Negaišk laiko, Markai, eik, pasek jį. Jeigu jis išeis iš viešbučio, tu 
eisi pas Žeromą, kaip mes jau susitarėme. 

Markas tuoj pat išėjo. 

Tuomet nepažįstamasis paėmė nuo židinio grafiną vandens, prisi- 
pylė didžiulę stiklinę ir vienu ypu išgėrė. Paskui sudrėkino nosinę, nu- 
sišluostė nuo kaktos prakaitą ir, atsisėdęs greta savo belaisvio, perdėtai 
mandagiai pasakė: 

- Vis dėlto aš noriu prisistatyti jums, pone Keselbachai, - ir, išėmęs 
iš kišenės vizitinę kortelę, pridūrė: - Arsenijus Lupenas, vagis džentel- 
menas. 

Įžymaus nuotykių ieškotojo vardas paliko Keselbachui kuo geriau- 
sią įspūdį. Lupenas tai pastebėjo. 

- Aha, brangusis! - sušuko jis. - Jūs lengviau atsidusote. Ir jūs tei- 
sus: aš vagis, tiktai vagis. Kraujas man sukelia pasišlykštėjimą, ir aš 
niekada nepadariau jokio kitokio nusikaltimo, išskyrus svetimos nuosa- 
vybės pasisavinimą? Et, niekai! Neverta net kalbėti, ar ne tiesa? Jūs, 
žinoma, įsitikinęs, jog aš neapsunkinsiu savo sąžinės žmogžudyste. Taip, 
tikrai taip. Bet visa problema ta, jog aš manau, kad galbūt būtų naudinga 
jus likviduoti... Taip, prisiekiu jums, aš visai nejuokauju. Taigi prie rei- 
kalo. 

Jis patraukė savo kėdę krėslo, prie kurio atlošo buvo pririštas mili- 
jonierius link, ir nuėmęs raištį jam nuo burnos pradėjo: 

- Keselbachai, pirmąją atvykimo į Paryžių dieną tu susižinojai su 
tokiu Barbarė, privačios seklių agentūros direktoriumi, o kadangi tu vei- 

kei nežinant Čepmanui, tai susitarei su Barbarė, kad jis susirašinės ir 
kalbėsis su tavimi telefonu Kolonelio vardu. Galiu tau pasakyti, jog Bar- 
barė - doriausias Žmogus pasaulyje, bet, laimei, tarp jo tarnautojų yra 
vienas iš mano geriausių draugų. Iš jo aš ir sužinojau, dėl ko tu kreipeisi 
į Barbarė. 

Lupenas prakalbo tyliau ir, įdėmiai Žiūrėdamas į surištojo akis, tę- 
sė: 

- Tu pavedei Barbarė surasti tarp Paryžiaus padugnių žmogų, var- 
du Pjeras Lediukas, išsamiai nurodydamas jo Žymes: ūgis - metras še- 
šiasdešimt penki, blondinas, su ūsais. Ypatingos Žymės: neturi kairės 
rankos mažojo piršto galiuko, dešiniajame skruoste nelabai pastebimas 
randas. Tu labai stengiesi surasti šitą žmogų ir, atrodo, juo pasinaudoda- 
mas ruošiesi padaryti labai pelningą biznį. Kas tas žmogus? 

- Nežinau. 

- Tarkim, - tęsė Lupenas. - Bet tu tikriausiai turi dar ir kitų Žinių, ne 
vien tik tas, kurias suteikei Barbarė? 

- Ne. | 

- Meluoji..Kalbėdamas su juo tu du kartus pažvelgei į popierius, 
kurie yra tavo odiniame voke. 

- Taip, tai tiesa. 

- Na, tai kurgi tas vokas? 

- Sudegintas. 

Lupenas vėl sudrebėjo iš pasiutimo. 

- Sudegintas? Taip... Na, o juodmedžio dėžė? Juk ji “Liono Kredi- 
te'"? 

- Taip. 

- Ir kas joje? 

- Du šimtai pačių geriausių mano kolekcijos briliantų. 

Šis atsakymas avantiūristui padarė puikiausią įspūdį. 

- Štai kaip! Betgi tai, mielasis, didžiulis turtas... Tau, žinoma, tai 
niekai. Tavo paslapties kaina gerokai didesnė. 

Jis pasiėmė cigarą, automatiškai uždegė degtuką, prisidegė ir susi- 
mąstė. Patylėjęs keletą minučių, Lupenas staiga nusijuokė. 

- Tu tikiesi, jog mano žmonės neatidarys seifo. Galbūt, bet tuomet 
tau bus nesta. Aš čia atėjau visai ne dėl to, kad pamatyčiau tavo, pririšto 
prie krėslo, fizionomiją. Jeigu jau briliantai, vadinasi, briliantai... arba 
odinis vokas. Gali rinktis. 

- Velniai griebtų! Praėjo jau pusvalandis. Aš visai nejuokauju, Ke- 
selbachai. Duodu tau garbės Žodį... 

Telefono skambutis pertraukė Lupeno žodžius. Jis čiupo ragelį 1 1f, 
pamėgdžiodamas grubų milijonieriaus balsą, tarė: 

- Taip, tai aš, Rudolfas Keselbachas... Būkite maloni, panele, su- 
junkite... Tai tu, Markai? Viskas pavyko? Sėkmingai? Sveikinam, mie- 
lasis... Na ir ką gi jūs ten radote? Juodmedžio dėžę? Jokių dokumentų? 
Na, o kas dėžėje? Geri briliantai? Labai gerai, labai gerai... Palauk, Mar- 
kai, aš turiu pagalvoti... - jis pasisuko. 

- Keselbachai tu brangini tuos briliantus? 

- Taip. 

- Ar tujuos pirksi iš manęs? 

- Galbūt. 

- Kiek gi duosi? Penkis šimtus tūkstančių? 

- Gerai... penkis šimtus tūkstančių... 

- Tiktai štai kokia bėda. Kaip mes apsikeisim? Čekis? Ne. Nepato- 
gu. Tu gali mane apgauti. Štai kaip padarysim: poryt iš ryto tu nucisi į 
“Liono Kreditą"', paimsi penkis šimtus tūkstančių ir ateisi į Bulonės miš- 
ką... Aš atsivešiu briliantus lagamine... Taip bus patogiau, nes dėžė la- 
bai krenta į akis... 

Keselbachas virptelėjo. 

- Ne, ne... dėžė būtina... Man reikia visko... 

- Cha, cha, cha! - nusikvatojo Lupenas, - pakliuvai, mielasis! Bri- 
liantų netektis tave nelabai jaudina... įsigysi kitų... o štai dėžę tu brangi- 
ni labiau už gyvybę... Na, gerai! Tu gausi savo dėžę, Arsenijaus Lupeno 
garbės Žodis... ryt ryte, paštu... 

Jis pasisuko į telefoną. 

- Markai, dėžė priešais tave? Kas joje ypatingo? Inkrustuotas dramb- 
lio kaulu juodmedis... Žinau, žinau... Japonų stiliaus iš Sent Antuano 
priemiesčio. Daugiau nieko? O!.. Maža etiketė žydrais kraštais ir nume- 
ris... bereikšmis prekės ženklas? Gerai... O dėžės dugnas labai storas? 
Ne, nelabai. Velniai griebtų! Vadinasi, nėra dvigubo dugno... Štai ką, 
Markai, apžiūrėk atidžiau apatinę inkrustaciją, arba ne, geriau dangtį. 

Lupenas suvirpėjo iš džiaugsmo. 

- Dangtį, dangtį, Markai! Keselbachas sumirksėjo... Jaudinasi... Na, 
mielasis Keselbachai, nejaugi tu neatkreipei dėmesio, jog aš tave ste- 
biu! Taigi, Markai? Ką tu ten radai? Dangčio vidinėje pusėje veidrodis? 

Taip... Ar jis juda? Ne? Na, tuomet išdaužk jį! Ak, sudaužyk: jį, sakau! 
Juk jis vėliau įstatytas... 

Jis nekantriai suriko: 

- Fui, koks tu kvailys! Nesikišk, kur tau nereikia! Klausyk manęs... 
Ką? Laiškas? 

Triumfuodamas Lupenas sušuko: 

- Ar aš tau nesakiau, Keselbachai! Mes išgausime viską, ko mums 
reikia! Pergalė! Visi Kapos žemės briliantai ir milijonieriaus paslaptis. 

Jis rūpestingai priglaudė ragelį prie ausies ir tęsė: 

- Skaityk, Markai, ramiai, suprantamai... Iš pradžių voką. Taip... 
Ką? Laiško, esančio juodo tymo voke, kopija? Gerai. Na, toliau... Perp- 
lėšk voką, Markai! Jūs neprieštaraujate, pone Keselbachai? Prisipažįs- 
tu, nemandagau, bet ką gi daryti? Atplėšk, atplėšk, Markai, ponas Kesel- 
bachas leidžia... Na, kaip? Labai gerai, skaityk. 

Atidžiai išklausęs, jis pasakė: 

- Ta-aip, nepasakysi, kad tai būtų labai daug. Taigi ten štai kas: 
paprastas popieriaus lapas, keturgubai sulankstytas, sulenkimai, atrodo, 
nauji. Taip... Viršuje, dešinėje lapo pusėje, parašyta: “Vienas metras še- 
šiasdešimt penki,kairės rankos mažasis pirštas nupjautas "toliau išsa- 
mus Pjero Lediuko žymių aprašymas. Gerai... Visa tai parašyta Kesel- 
bacho ranka... Šaunu... ir viduryje laiško didžiosiomis raidėmis parašy- 
ta: APOON. Štai ką, Markai, tu palik viską ramybėje, neliesk nei dėžės, 
nei briliantų. Per dešimt minučių užbaigsiu pokalbį su Keselbachu ir po 
dvidešimties būsiu pas tave. 

Lupenas padėjo ragelį vieton, nuėjo į prieškambarį, paskui į kam- 
barį, kur gulėjo Čepmanas ir Eduardas, pasižiūrėjo, ar nepavyko jiems 
išsilaisvinti iš virvių, ir sugrįžo prie savo belaisvio. Lupeno veidas atro- 
dė ryžtingai. 

- Baigiam pokštus, Keselbachai! Kalbėsi ar ne? 

- Ką kalbėti? 

- Neapsimesk kvailiu! Ką gi tu Žinai apie šį reikalą? 

- Aš nieko nežinau. 

- Tu meluoji. Ką reiškia žodis “APOON". 

- Jeigu Žinočiau, nebūčiau jo užsirašęs. 

- Tarkim. Bet juk tu jo nesugalvojai? Ką jis reiškia? 

Keselbachas nieko neatsakė. 

Lupenas prakalbo susijaudinusiu, nervingu tonu: 

- Klausyk, Keselbachai, aš turiu pasiūlymą. Augsburgo varkalio 

sūnus ir vagių karalius gali sudaryti sandėrį, nepakenkiantį nei vieno, 
nei kito garbei. Aš vagiu namuose, o tu - biržoje. Taigi mes esame vie- 
nas kito verti. Aš siūlau tau, Keselbachai, suvienyti mūsų pastangas. Tu 
man reikalingas todėl, kad aš kai ko nežinau. Aš tau reikalingas todėl, 
kad tu vienas nieko nepasieksi. Barbarė kvailys, o aš - Lupenas. Tai šį tą 
reiškia. Sutarta? 

Keselbachas tylėjo. Lupenas tęsė su vos pastebimu virpuliu balse: 

- Atsakyk, Keselbachai! Jeigu sutinki, aš per keturiasdešimt aštuo- 
nias valandas surasiu tau Pjerą Lediuką. Juk visa esmė glūdijame. Ar ne 
taip? Atsakyk! Kas tai per žmogus? Kodėl tu jo ieškai? Ką tu žinai apie 
jį? 

Lupeno veidas pasidarė grėsmingai ramus, jis uždėjo ranką Kesel- 
bachui ant peties ir sausai pasakė: 

- Tark žodį - taip ar ne? 

- Ne. 

Lupenas išėmė iš milijonieriaus liemenės kišenės puikų chrono- 
metrą, padėjo jį jam ant kelių, paskui atsegė Keselbacho liemenę, pras- 
kyrė marškinius ir, pačiupęs gulėjusį ant stalo plieninį stiletą su auksine 
rankena, palietė ašmenimis tą krūtinės vietą, kuri vos kilnojosi nuo šir- 
dies plakimo. 

- Paskutinį kartą klausiu. 

- Ne. 

- Pone Keselbachai, dabar be aštuonių minučių trys. Jeigu per aš- 
tuonias minutes man neatsakysite, jūs mirsite. 

Kitos dienos rytą, devintą valandą, inspektorius Gurelis atėjo į “Pa- 
lace" viešbutį. Ignoruodamas liftą, jis užlipo laiptais į ketvirtą aukštą, 
pasuko dešinėn koridoriumi ir paskambino prie 415-0jo numerio durų. 
Viduje nepasigirdo jokio garso. Dar keletą kartų spustelėjęs skambutį, 
jis kreipėsi į metrdotelį. 

- Kas atsitiko ponui Keselbachui? Jo nėra? 

- Ponas Keselbachas nenakvojo numeryje, paskutinį Karą aš jį ma- 
Čiau vakar po pietų. 

- Na, ojo tarnas ir sekretorius, kurgi jie? 

- Nežinau, aš jų šiandien taip pat nemačiau. 

- Jie irgi nenakvojo viešbutyje? 

< Ko gero! 

- Kas čia per “ko gero"! Jūs privalote Žinoti! 

- Ne, ponas Keselbachas užėmęs atskirus apartamentus, jis turi sa- 
vo tarnus ir mūsų visiškai nedomina, kas dedasi jo numeryje. 

Gurelis nežinojo, ką daryti. Sutrikęs jis padavė metrdoteliui savo 
vizitinę kortelę ir dėl visa ko paklausė: 

- Vadinasi, jūs nematėte jų sugrįžtančių? 

- Ne, nemačiau. 

- Bet jūs, aišku, matėte, kaip jie išėjo? 

- Taip pat nemačiau. 

- Tai iš kur jūs žinote, kad jie išėjo? 

- Man tai pasakė vienas ponas, lankęsis vakar, maždaug trečią va- 
landą dienos, 415-ajame numeryje. 

- Koks ponas? Tamsiais ūsais? 

- Taip, aš sutikau jį išeinantį. Jis man pasakė: “Ponas Keselbachas, 
jo sekretorius ir tarnas ką tik išvažiavo. Keselbachas nakvos Versalyje. 
Ten ir persiųskite korespondenciją". 

- Kas buvo tas ponas? Kieno vardu jis kalbėjo? 

- Aš nežinau. 

Gureliui tai pasirodė gan keista ir pamažu jį apėmė nerimas. 

- Ar jūs turite 415-0jo numerio raktą? 

- Ne, neturiu. Keselbachas užsisakė kažkokią ypatingą spyną. 

- Eikime, dar kartą paskambinsime. 

Gurelis vėl keletą kartų ilgai skambino ties 415-0jo numerio duri- 
mis. Jokio atsako. Jis jau buvo benueinąs, bet staiga pasilenkė ir pridėjo 
ausį prie rakto skylutės. 

- Paklausykite, - pasakė jis, - ten girdisi dejonės... 

Jis stipriai trenkė kumščiu į duris. 

- Atsiprašau, jūs neturite teisės... 

- Aš neturiu teisės? Tik pamanykite! 

Ir jis su dviguba energija trankė duris tol, kol galutinai įsitikino, 
jog jas išlaužti beviltiška. 

- Vikriai šen šaltkalvį, greičiau! 

Gurelis triukšmingai vaikštinėjo pirmyn atgal prie 415-uoju nu- 
meriu pažymėtų durų. Palaipsniui būreliais rinkosi tarnai iš kitų aukštų, 
kontoros darbuotojai, tarnautojai. 

- O kodėl mums nepabandžius ten patekti iš gretimų numerių? - 
paklausė Gurelis. - Juk jie tikriausiai susisiekia. 

- Taip, bet durys, be spynos, dažniausiai užrakintos dar ir skląs- 
čiais iš abiejų pusių. 

- Na, tada aš paskambinsiu į kriminalinę policiją, - pasakė Gurelis. 

- Ir policijos komisarui, - pridūrė kažkas. 

- Taip, tikrai, - atsakė inspektorius. 

Gurelis nuėjo skambinti. Kai jis grįžo, šaltkalvis jau darbavosi, jis 
bandė parinkti raktą. Pagaliau durys atsivėrė. Gurelis greitai įėjo ir puo- 
lė ten, iš kur sklido dejonės. Jis užgriuvo ant surištų Čepmano ir Eduar- 
do. Gurelis išlaisvino juos ir pradėjo ieškoti Keselbacho. Milijonierių 
jis rado svetainėje. Keselbachas sėdėjo krėsle, pririštas prie atlošo, o jo 
galva buvo nusvitusi ant krūtinės. 

- Jis be sąmonės, - pasakė Gurelis, žiūrėdamas į Keselbachą. 

Inspektorius tuoj perpjovė virves ir kūnas lėtai pasviro pirmyn. Gu- 
relis norėjo prilaikyti jį, bet atšoko kraupiai surikęs: 

- Jis negyvas! 

- Tikriausiai širdies smūgis, - pasakė kažkas iš aplinkinių. 

- Iš tikrųjų, nematyti jokių prievartos žymių, tai - natūrali mirtis. 

Lavonas buvo paguldytas ant kilimo. Prasegus drabužius, ant marš- 
kinių pasirodė raudonos kraujo dėmės, o po jais, toje vietoje, kur yra 
širdis, Žiojėjo maža žaizdelė, iš kurios buvo nutekėjusi plonytė kraujo 
srovelė. Prie marškinių buvo prisegta vizitinė kortelė, jau permirkusi 
krauju. Gurelis palinko ir pamatė, jog tai Arsenijaus Lupeno kortelė. Jis 
akimirksniu išsitiesė ir griežtai įsakė: 

- Išeikite visi iš šio kambario. Visi, visi... Čia įvyko nusikaltimas... 
Arsenijus Lupenas!.. Nieko nelieskite ir išeikite... Sekretorių ir tarmą per- 
neškite į gretimą numerį ir pasirūpinkite jais... Tuoj ateis kriminalinės 
policijos viršininkas! 

- Arsenijus Lupenas! 

Gurelis sutrikęs vis kartojo tuos du bloga lemiančius žodžius. Ar- 
senijus Lupenas! Vagių karalius, avantiūristas! Ar taip gali būti? 

- Ne, ne, tai neįmanoma, - sumurmėjo Gurelis, - neįmanoma, nes 
jis... miręs. Arsenijus Lupenas! Tiktai... ar jis tikrai miręs? 

Jis stovėjo prie lavono pasimetęs, suniekintas ir išsigandęs apžiū- 
rinėjo lyg iš vaiduoklio gautą vizitinę kortelę. 

“Arsenijus Lupenas! Ką gi daryti? Tuoj pat pradėti paiešką, kovoti 
savomis jėgomis? Ne, ne, geriau palaukti, nes kovodamas su tokiu prie- 
šininku jis neišvengiamai suklys. Be to, tuoj pat pasirodys viršininkas. 

Be viršininko - nė Žingsnio. Toksai buvo Gurelis. Jis buvo stiprus 
kaip Heraklis, apsukrus ir narsus, labai patyręs, bet tesugebantis vykdy- 
ti tik gautus nurodymus. Kai Diudua vietą policijoje užėmė Lenorma- 
nas, jis visai neteko savarankiškumo. Juk tai buvo tikras kriminalinės 
policijos viršininkas! Dėl jo galėjai būti ramus - jis niekada neklysdavo! 

Lenormanas turėjo atvažiuoti tuoj pat. Pagal savo laikrodį Gurelis 
apskaičiavo tikslų viršininko atvykimo laiką. Kad tik policijos komisa- 
ras bei teismo tardytojas neaplenktų jo ir nepradėtų tyrimo nespėjus vir- 
šininkui apžiūrėti nusikaltimo vietos. 

- Na, Gureli, apie ką svajoji? 

- Viršininke! 

Sprendžiant iš veido išraiškos ir akių blizgesio, ponas Lenormanas 
buvo dar gan jaunas, nors sukumpusi nugara, geltona kaip vaškas išdžiū- 
vusi oda, žili plaukai, barzda ir visa liguisto, silpno Žmogaus išvaizda 
darė jį panašų į senuką. Didžiuma jo gyvenimo prabėgo tarnaujant kolo- 
nijose vyriausybiniu komisaru. Beje, jam visada atitekdavo sunkūs ir 
atsakingi postai. Kitados susigriebė ten karštligę, be to, pasidarė niūrus 
1r įprato veikti tylomis. Sulaukusį penkiasdešimt penkerių metų, jį išgar- 
sino trijų ispanų iš Bisoros byla. Vyriausybė panorėjo užglaistyti netei- 
sybę jo atžvilgiu ir visai nelauktai jam pačiam Lenormanas buvo paskir- 
tas į Bordo, o paskui - Paryžiaus kriminalinės policijos viršininko pa- 
vaduotoju. Mirus ponui Diudua jis tapo viršininku. Lenormanas visada 
pasižymėjo neapsakomu išradingumu. Šauniai išnarpliojęs keletą skan- 
dalingų bylų, jis įgijo vieno iš žymiausių Prancūzijos seklių reputaciją. 

Gurelis tikėjo Lenormanu kaip niekada neklystančiu dievu. 

Tądien Lenormanas buvo ypač išvargęs. Jis atsisėdo ant kėdės, 
praskleidė savo garsaus, tamsiai žalio seno kirpimo redingtono skver- 
nus ir, atsirišęs savo ne mažiau garsią rudą kaklaskarę, tarė: 

- Pasakok. 

Gurelis papasakojo viršininkui viską, ką matė ir sužinojo. Jis pasa- 
kojo labai išsamiai - to visada reikalavo Lenormanas. Bet kai jis krimi- 
nalinės policijos viršininkui padavė Lupeno kortelę, šis sudrebėjo. 

- Lupenas! - sušuko jis. 

- Taip. 

- Tuo geriau, - pasakė Lenormanas. 

- Žinoma, geriau, - pridūrė Gurelis, - pagaliau jūs galėsite susiimti 
su priešininku, vertu jūsų, ir jūs įveiksite Lupeną... 

- Ieškok, - pasakė Lenormanas pertraukdamas jį. 

Gurelis sąžiningai įvykdė įsakymą. 

- Nieko, - netrukus pasakė jis. 

- Tik tau - nieko, - suniurzgė Lenormanas. 

- Kaip tik tai aš ir norėjau pasakyti, - pridūrė Gurelis. - Aš Žinau, 
kad jums kiekvienas daiktas pasako daugiau nei gyvas liudininkas, bet 
šiandien mums vis dėlto svarbiausia - Žmogžudystė ir visiškai aišku, jog 
įvykdė ją Arsenijus Lupenas. 

- Pirmoji žmogžudystė, - pridūrė Lenormanas. 

- Taip, iš tikrųjų, pirmoji... Keselbachas, atrodo, gynėsi... 

- Ne, juk jis buvo pririštas. 

- Iš tikrųjų, - sutiko Gurelis, - tai keista... Kam žudyti beginklį prie- 
šininką? Taigi... Bet visgi, jeigu aš būčiau areštavęs jį vakar, kai mes 
stovėjome vienas priešais kitą prie prieškambario durų... 

Lenormanas išėjo į balkoną, paskui apžiūrėjo Keselbacho kambarį 
ir patikrino, ar uždarytos visos durys ir langai. 

- Kai aš įėjau, šių dviejų kambarių langai buvo uždaryti, - pasakė 
Gurelis. 

- Uždaryti ar užrakinti? 

„ Nieko čia nebuvo. Vadinasi, užrakinti. 

Balsai svetainėje privertė juos pereiti ten. Jie pamatė gydytoją, ap- 
žiūrintį lavoną, ir teismo tardytoją Formerį. Šis kalbėjo: 

- O, Arsenijus Lupenas! Pagaliau laimingas atsitiktinumas suvedė 
mane su tavimi! Nenaudėlis sužinos, su kuo turi reikalą. Šįkart jis nusi- 
rito iki žmogžudystės... Labai gerai! Susikausim, Lupenai! 

Formeris niekaip negalėjo užmiršti keisto nuotykio su princesės 
Lanbal diadema ir to, kaip tuomet Lupenas jį apmovė. Ši byla labai pa- 
garsėjo, Formeris jautėsi įžeistas ir norėjo žūtbūt atkeršyti Lupenui! 

- Tai, kad čia įvykdytas nusikaltimas - akivaizdu, jo motyvus nus- 
tatyti nebus sunku, taigi viskas sekasi gerai... O, ponas Lenormanas, svei- 
ki, labai malonu... Iš tikrųjų Formeris visai nesidžiaugė Lenormano bu- 
vimu, mat šis neslėpė paniekos tardytojui. 

- Auka mirė prieš dvylika valandų, na, gal šiek tiek anksčiau, - 
pasakė gydytojas. 

- Ir aš taip manau, - pritarė Formeris. - Na, o kokiu įrankiu įvykdy- 
tas nusikaltimas? 

- Peiliu su labai plonais ašmenimis, - atsakė gydytojas, - pažiūrėki- 
te, nusikaltėlis peilio ašmenis nušluostė nužudytojo nosine. 

- Tikrai, kruvinas ašmenų pėdsakas ryškiai matosi! Na, o dabar 
apklausime Keselbacho sekretorių ir tarą. Manau, kad jie papasakos 
kai ką įdomaus. 

Čepmanas, kuris buvo perneštas į savo kambarį, taip pat ir Eduar- 
das jau atsigavo po išgyventos nerimasties. Sekretorius išsamiai papa- 
sakojo įvykius: Keselbacho nerimą išvakarėse, Koloneliu pasivadinu- 
sio pono atėjimą ir pagaliau užpuolimą, kurio aukomis jie tapo. 

- Na štai, matote! - sušuko patenkintas Formeris. - Jis turėjo bend- 
rininką, ir jūs girdėjote jo vardą. Jūs sakote, Markas... Tai labai svarbu. 
Kuomet mes sulaikysime šitą Marką, reikalas iš karto pajudės! 

- Gryna tiesa, bet mes jo dar nesulaikėme! - pratarė Lenormanas. 

- Palaukite, ateis laikas. Taigi, pone Čepmanai, šitas Markas išėjo 
po Gurelio? 

- Taip. 

- Na, o po to jūs nieko negirdėjote? 

- Taip, kartkartėmis girdėjau.... neaiškų triukšmą... Durys buvo san- 
dariai uždarytos. 

- Kokio pobūdžio triukšmą? 

- Balsus. Vėliau subjektas... 

- Vadinkite jį tikruoju vardu: Arsenijus Lupenas. 

- Paskui Arsenijus Lupenas skambino telefonu. 

- Labai gerai. Mes patikrinsime. 

- O vėliau jūs, aišku, girdėjote, kaip jis išėjo? 

- Taip. Iš pradžių jis apžiūrėjo, ar mes stipriai surišti, ir po ketvir- 
čio valandos užrakinęs numerio duris išėjo. 

- Vadinasi, po to, kai jis įvykdė nusikaltimą... Puiku... Puiku... Po 
truputį aiškėja..! O ką dar galite pasakyti? 

- Daugiau mes nieko negirdėjome, atėjo naktis, aš užsnūdau... 
Eduardas taip pat užmigo, ir tiktai šiandien ryte... 

- Taip, aš žinau... Mums belieka tik nustatyti nusikaltimo motyvus. 
Bet jei čia buvo Arsenijus Lupenas, nusikaltimo priežastis aiški. Pone 
Lenormanai, jūs nepastebėjote įsilaužimo požymių? 

- Ne. 

- Vadinasi, iškraustytos tiesiog nužudytojo kišenės. Ar piniginę ra- 
dote? - 

- Aš ją palikau švarko kišenėje, - pasakė Gurelis. 

Visi perėjo į svetainę. Tardytojas įsitikino, kad piniginėje buvo tik 
vizitinės kortelės ir dokumentai, patvirtinantys Keselbacho asmenybę. 

- Keista. Pone Čepmanai, gal jūs žinote, ar turėjo Keselbachas pi- 
nigų? 

- Taip, žmogžudystės išvakarėse, tai yra pirmadienį, mes buvome 
“Liono Kredite“, ir Keselbachas išsinuomojo ten seifą... 

- Seifą “Liono Kredite“? Būtinai reikės pasižiūrėti. 

- Ir Keselbachas atsidarė ten einamąją sąskaitą, iš kurios pasiėmė 
šešis tūkstančius frankų grynais. 

- Puiku. Dabar viskas aišku. 

- Bet yra dar vienas klausimas, pone tardytojau, - tęsė Čepmanas, - 
velionis Keselbachas pastaruoju metu labai jaudinosi, ir aš jums pasa- 
kysiu, kodėl... jis turėjo vieną projektą, kuriam teikė labai didžiulę reikš- 
mę. Keselbachas, atrodo, labai brangino du su šiuo projektu susijusius 
daiktus: juodmedžio dėžę, kurią jis pasidėjo į seifą “Liono Kredite" ir 
juodo tymo voką, kuriame buvo kažkokie dokumentai. 

- O kurgi tas vokas? 

- Prieš Lupenui ateinant Keselbachas man matant įdėjo jį į šitą 1a- 
gaminą. 

Formeris paėmė lagaminą ir peržiūrėjo jame esančius daiktus - vo- 
ko nebuvo. Jis linksmai patrynė rankas ir pasakė: 

- Na, dabar viskas aišku. Mes žinome, kas nusikaltėlis, žinome, 
kaip jis įvykdė žmogžudystę ir galų gale žinome nusikaltimo motyvą. 
Byla 1lgai neužsitęs. Jūs sutinkate su mumis, Lenormanai? 

- Ne. 

Visi nustebę sužiuro į Lenormaną. Apklausos metu atvažiavo poli- 
cijos komisaras ir paskui jį, prasibrovę pro prie durų esančią sargybą 
įsiveržė įvairių laikraščių reporteriai ir viešbučio tarnautojai. Visi jie 
grūdosi prieškambaryje. 

Nors Lenormano rūstumas, kuris kartais pereidavo į grubumą (be- 
je, už tai jis buvo gavęs pastabų iš vyresnybės) visiems buvo žinomas, 
atsakymas pasirodė besąs toks netikėtas, jog visiškai pribloškė tardyto- 
ją ir įvarė jį aklavietėn. 

- Kaipgi taip, - pradėjo jis, - nėra nieko paprastesnio: Lupenas - 
vagis... 

- O kodėl jis įvykdė žmogžudystę? 

- Norėdamas apvogti. 

- Atleiskite. Pagal liudininkų parodymus vagystė įvykdyta prieš 
nužudymą. Iš pradžių Keselbachas buvo surištas, o po to apvogtas. Kam 
gi reikėjo. Lupenui, iki tol nepraliejusiam nė lašo kraujo, žudyti surištą 
ir, be abejo, beginklį žmogų? 

Tardytojas mąstydamas glostė savo šviesias žandenas - tai buvo jo 
įprastas gestas, kuomet nežinodavo, ką atsakyti. Po minutės jis lėtai ta- 
rė: 

- Į šį klausimą galima atsakyti labai įvairiai. 

- Pavyzdžiui? 

- Tai priklauso nuo daugelio mums dar nežinomų aplinkybių ir prie- 
žasčių. Vadinasi, mes nesutariame dėl nusikaltimo motyvų? Dėl kitko 
jūs, suprantama, sutinkate? 

- Ne. 

Šį kartą atsakymas buvo toks atžarus, nemandagus ir net grubus, 
jog tardytojas pasimetė nedrįsdamas prieštarauti ir stovėjo sumišęs. Pa- 
galiau jis sumurmėjo: 

- Žinoma, kiekvienas turi savo sistemą. 

- Bet man būtlį įdomu susipažinti su jūsiške. 

- Aš jos neturiu. 

Kriminalinės policijos viršininkas atsistojo ir pasiremdamas lazda 
žengė keletą žingsnių. Aplink jį įsiviešpatavo tyla. Ilgokai patylėjęs, jis 
pasakė: 

- Aš norėčiau apžiūrėti kitus šių apartamentų kambarius. 

Viešbučio direktorius parodė jam patalpų planą. Iš Keselbacho kam- 
bario buvo tik vienintelis išėjimas - į prieškambarį. O iš sekretoriaus 
kambario buvo galima patekti į poniai Keselbach skirtas patalpas... 

- Apžiūrėsime šiuos kambarius, - tarė Lenormanas. 

Formeris nesusivaldė, patraukė pečiais ir suniumnėjo: 

- Neverta nė žiūrėti, juk durys buvo užrakintos specialiu raktu ir 
užsklęstos skląsčiu; langas taip pat. 

- Vis dėlto apžiūrėti reikia, - pakartojo Lenormanas. 

Jis buvo palydėtas į pirmąjį iš penkių poniai Keselbach paruoštų 
kambarių. Paskui buvo atrakinti ir visi kiti kambariai. Visų kambarių 
durys pasirodė besančios užsklęstos iš abiejų pusių. Lenormanas pasi- 
teiravo: 

- Ar visi šie kambariai tušti? 

- Taip. 

- O kur saugomi raktai? 

- Kontoroje. 

- Ir niekas negalėjo čionai patekti? 

- Niekas, išskyrus tarną, kuriam buvo pavesta išvėdinti kambarius 
ir nuvalyti dulkes. 

- Pakvieskite jį. 

Tarnas Gustavas Bedas pasakė, kad išvakarėse, kaip ir visada, jis 
vakare užrakino šių penkių kambarių langus. 

- Kelintą valandą? 

- Šeštą. 

- Ir jūs nieko nepastebėjote? 

- Ne, nieko. 

- O šiandien ryte? 

- Šiandien aš atidariau langus aštuntą valandą ryto. 

- Ir jūs nieko neradote? 

- Ne, nieko... Taip! Kita vertus... 

Aiškiai matėsi, kad jis dvejoja. Pagaliau tarnas prisipažino: 

- 420-ajame numeryje prie židinio aš radau portsigarą... ketinau 
šįvakar nunešti jį į kontorą. 

- Jūs tebeturite portsigarą? 

- Jis mano kambaryje. Portsigaras iš tamsaus plieno, vienoje pusė- 
je yra ertmė tabakui ir papirosiniam popieriui, kitoje - vieta degtukams. 
Ant portsigaro paauksuoti inicialai - “L. M." 

- Ką jūs kalbate? 

Tai pasakė pirmyn žengtelėjęs Čepmanas. Jo veide atsispindėjo kuo 
didžiausia nuostaba. Jis dar kartą paklausė tarną: 

- Jūs sakote, kad portsigaras pagamintas iš tamsaus plieno? 

- Taip. 

- Tuoj pat atneškite jį. Aš noriu į jį žvilgtelėti...Aš noriu šiuo bei 
tuo įsitikinti. 

Lenormanas mostelėjo ranka ir Gustavas Bedas nuėjo portsigaro. 
Kriminalinės policijos viršininkas atsisėdo į krėslą ir skvarbiu, gyvu 
žvilgsniu apžiūrėjo kilimą, baldus, užuolaidas ir paklausė: 

- Mes esame 420-ajame numeryje? 

- Taip. 

Tardytojas pabandė viską paversti juokais: 

- Man norėtųsi sužinoti, - pasakė jis, - koks ryšys gali būti tarp šio 

paprasto atsitiktinumo ir įvykusios dramos. Penki užrakinti kambariai 
skiria mus nuo Keselbacho nužudymo vietos. 

Lenormanas netgi nesiteikė atsakyti. Praėjo jau nemažai laiko, o 
Gustavas Bedas vis dar negrįžo. 

- Kur jo kambarys, pone direktoriau? - paklausė kriminalinės poli- 
cijos viršininkas. 

- Šeštame aukšte, langai į Žiudė gatvės pusę. Jis kaip tik virš mūsų. 
Keista, kad jis iki šiol nesugrįžo... 

- Gal malonėtumėte ką nors pasiųsti? 

Direktorius nusprendė eiti pats, drauge su Čepmanu. Po kelių mi- 
nučių jis grįžo vienas, perbalęs, iškreiptu veidu. 

- Jis negyvas! 

- Nužudytas? 

- Taip. 

- Oho! Vis L 'to jie nejuokauja!! - sušuko Lenormanas. - Gureli, 
vikriai bėk užrakinti visas viešbučio duris. Stebėk jas... O jūs, pone di- 
rektoriau, palydėkite mus į Gustavo Bedo kambarį. 

- Direktorius išėjo. Visi nusekė iš paskos. Išeidamas iš kambario, 
kriminalinės policijos viršininkas pasilenkė ir pakėlė mažą popieriaus 
skritulėlį, kurį jau buvo pastebėjęs anksčiau. Jame buvo skaičius “813"'. 
Dėl visa ko jis įsidėjo jį į portfelį ir pasivijo kitus. 

Nedidelė žaizdelė kakle. 

Apžiūrėjęs daktaras pareiškė: 

- Žaizda tokia pati, kaip ir Keselbacho. 

- Taip, - patvirtino Lenormanas. - Be abejonės, ta pati ranka tuo 
pačiu įrankiu nužudė ir milijonierių. 

Iš lavono padėties nesunku buvo suprasti, jog Gustavą Bedą už- 
puolė tuo momentu, kai jis po čiužiniu ieškojo portsigaro. Jo ranka taip 
ir liko įkišta tarp čiužinio ir plaukuoto pakloto, bet portsi garo ten nebuvo. 

- Ko gero, šitas daikčiukas buvo labai rimtas įkaltis, - droviai pasa- 
kė Formeris nedrįsdamas ryžtingiau reikšti savo nuomonės. 

- Po velnių! - nusikeikė Lenormanas. 

- Bet mes juk žinome inicialus “L."' ir “M.". Be to, Čepmanas taip 
pat kai ką žino, vadinasi, mes lengvai nusikasime iki nusikaltėlio. 

Sulig šiais žodžiais Lenormanas krūptelėjo ir beveik sukliko: 

- Čepmanai? Kurgi Čepmanas? 

Tarp susibūrusių koridoriuose žmonių Čepmano nebuvo. 

- Čepmanas buvo kartu su manimi, - pasakė direktorius. 

- Taip, taip, aš Žinau, betgi jis negrįžo su jumis! 

- Ne, aš jį palikau čia, prie lavono. 

- Čia? Palikote vieną!? Ir čia nieko nebuvo? Ar jūs nieko nematėte? 
- Koridoriuje nieko nebuvo. 

- Na, o gretimuose kambariuose? O gal kas nors slėpėsi už šio kam- 
po? 

Lenormanas labai susijaudino, jis vaikštinėjo pirmyn atgal, atida- 
rinėjo duris, apžiūrinėjo kambarius. 

Paskui staiga nubėgo taip vikriai, jog visi žado neteko. Jis bėgte 
nulipo laiptais iš šeštojo aukšto, tardytojas ir direktorius sekė gerokai 
atsilikę. Apačioje prie pagrindinių durų jis kreipėsi į Gurelį: 

- Niekas neišėjo? 

- Niekas. 

- O pro kitas duris, į Orvjeto gatvę? 

- Ten aš pastačiau Djezį. 

- Tu jam griežtai įsakei? 

- Taip, viršininke. 

Erdvioje viešbučio salėje didžiulė keliauninkų minia nerimastin- 
gai aptarinėjo nusikaltimą ir visas jo detales remdamasi iš įvairių šalti- 
nių juos pasiekusiais gandais. Visi viešbučio tarnautojai, sukviesti tele- 
fonu, vienas po kito pamažu rinkosi, ir Lenormanas apklausinėjo juos. 

Niekas nieko nežinojo. Tiktai penktojo aukšto kambarinė matė, kaip 
prieš dešimt minučių du ponai lipo atsarginiais laiptais iš penktojo aukšto 
į ketvirtąjį. 

- Jie lipo labai greitai. Pirmasis laikė antrąjį už rankos. Mane labai 
nustebino tai, kad jie lipo atsarginiais laiptais. 

- Ar jūs pažintumėte juos? 

- Pirmojo aš nemačiau, jis nusuko veidą į šalį. Tai buvo stotingas 
blondinas. Jis vilkėjo juodu kostiumu ir buvo su skrybėle. 

- Na, o antrasis? 

- Antrasis? Tai buvo anglas, stambiu, švariai nuskustu veidu, apsi- 
rengęs languotu kostiumu. Jis buvo be skrybėlės. 

Toks apibūdinimas visiškai tiko Čepmanui. Kiek pagalvojusi, mo- 
teris pridūrė: 

- Jis taip... taip keistai atrodė, lyg būtų išprotėjęs. 
Lenormanas nepasitenkino Gurelio patvirtinimais ir apklausė bu- 
dėjusius prie durų Žmones. 
- Jūs pažįstate Čepmaną? 
- O kaipgi! Jis visada šnekteldavo su mumis. 
- Gal jūs matėte jį išeinant? 
- Ne, šiandien ryte jis pro Čia nepraėjo. 


Lenormanas kreipėsi į policijos komisarą: 
- Kiek policininkų atvyko drauge su jumis, pone komisare? 
- Keturi. | 


- Mažai. Paskambinkite savo sekretoriui, kad atsiųstų čia visus lais- 
vus nuo tarnybos policininkus... būtina kuo griežčiausia visų laukujų 
viešbučio durų apsauga. Žodžiu, apgultis, pone komisare. 

- Bet, paklausykite, - užprotestavo direktorius, - o kaipgi mano klien- 
tai? 

- Man nerūpi jūsų klientai, mano pareiga areštuoti nusikaltėlį, kas 
bebūtų... 

- Tai jūs manote... - buvo bepradedąs tardytojas. 

- Ne manau, o esu įsitikinęs ir Žinau, kad šių dviejų žmogžudysčių 
kaltininkas yra viešbutyje. - 

- Na, o Čepmanas? 

- Dėl Čepmano aš negaliu laiduoti. Gyvas jis dabar ar ne, sunku 
pasakyti. Šiaip ar taip, jo mirtis - kelių minučių ar net sekundžių reika- 
las... Gureli, pasiimk porą agentų ir nuodugniai apieškok visą ketvirtąjį 
aukštą. Pone direktoriau, vienas iš jūsų tarnautojų telydi juos. Kitus aukš- 
tus apžiūrėsiu aš pats, kuomet atvyks pastiprinimas. Na, prie darbo, Gu- 
reli, ir susiimk kaip reikiant! Tai stambus paukštis! 

Gurelis su agentais skubiai išėjo, o Lenormanas pasiliko salėje greta 
viešbučio kontoros. Šį kartą jis nė nemanė atsisėsti kaip kad visada da- 
rydavo. Jis vaikštinėjo pirmyn atgal tarp pagrindinio įėjimo ir durų į 
Orvjeto gatvę. Protarpiais Gurelis įsakydavo: 

- Pone direktoriau, pasiųskite ką nors į virtuvę: nusikaltėlis gali 
pasinaudoti atsarginiu išėjimu. Įspėkite, kad viešbučio telefoninkė nieko 
nesujungtų su miestu... Jeigu skambintų iš miesto, tegu sujungia, bet 
teužsirašo kviečiamojo pavardę... Įsakykite sudaryti viešbutyje gyvenan- 
čių asmenų, kurių pavardės prasideda raidėmis “L" arba “M", sąrašą. 

Tylūs smalsuoliai, susispietę salės viduryje, įsitempę sekė Lenor- 
mano veiksmus. 

Kas žudikas? Kuris slepiasi šiuo metu? Galbūt jis tarp jų, minio- 
je?.. Galbūt štai šitas, plonomis piktomis lūpomis? O gal tasai - senu 
nutrintu fraku? 

Lenormanas vaikštinėjo po salę. Kartkartėmis atbėgdavo kuris nors 
Gurelio atsiųstas tarnas. 

- Kas naujo? - klausdavo Lenormanas. 

- Nieko. Nieko neaptikome. 

Atvyko policininkų būrys. Lenormanas suskirstė juos grupėmis ir 
pasiuntė į trečiąjį aukštą, įspėjęs komisarą: 

- Pone komisare, aš pavedu jums rūpintis durų apsauga. Kraštutiniu 
atveju imkitės pačių griežčiausių priemonių. Už pasekmes atsakau aš. 

Jis nuėjo į liftą ir pakilo į antrąjį aukštą. 

Nusikaltėlio paieška tokiomis sąlygomis buvo nelengva ir ilga. Rei- 
kėjo atidaryti šešis-dešimt kambarių, apžiūrėti visus kampus, nišas, vo- 
nios kambarius. Vis dėlto tai jokių rezultatų nedavė. Po valandos, išmu- 
Šus dvyliktą, Lenormanas baigė antrojo aukšto apžiūrą, o kiti agentai 
tęsė paieškas kituose aukštuose, tačiau nieko neaptiko. 

Lenormanas pagalvojo, ar tik žudikas nesislepia palėpėje, ir nusp- 
rendė eiti ten, bet tuo metu jam buvo pranešta, kad atvyko ponia Kesel- 
bach ir jos draugė. Senasis ištikimas tarnas Eduardas įsipareigojo pranešti 
jai liūdną Žinią apie vyro mirtį. 

Lenormanas ją surado viename salone. Ji buvo prislėgta, bet ne- 
verkė, tiktai visas jos kūnas beveik nepastebimai virpėjo. 

Ponia Keselbach buvo graži vidutinio ūgio brunetė didelėmis juo- 
domis akimis. Su savo vynu ji susipažino gimtojoje Olandijoje. Beje, ji 
buvo kilusi iš labai senos ispaniškos kilmės Amončių giminės. Kesel- 
bachas greitai ją pamilo, jie susituokė ir štai jau ketverius metus laimin- 
gai gyveno. 

Lenormanas prisistatė. Kai ji tylomis pakėlė akis, jis suprato, jog 
moteris taip priblokšta vyro netekties, jog nesuvokė, ką jis pasakė. Stai- 
ga ji pradėjo nesulaikomai raudoti ir paprašė nuvesti ją prie velionio 
vyro kūno. 

Salėje Lenormaną pasitiko Gurelis ir padavė jam skrybėlę. 

- Štai ką aš radau... Greičiausiai tai nusikaltėlio nuosavybė. 

Tai buvo juoda fetrinė skrybėlė be pamušalo. 

- Kurtują pakėlei? 

- Antrojo aukšto atsarginių laiptų aikštelėje. 

- O kituose aukštuose nieko neradote? 

- Nieko. Mes viską išknaisiojome. Liko vien pirmasis aukštas. Be- 
je, skrybėlė įrodo, jog nusikaltėlis slepiasi ten. Mes visi nekantraujame. 

- Ir aš taip manau. 

Prie laiptų Lenormanas sustojo ir pasakė Gureliui: 

- Nueik pas komisarą ir pasakyk jam štai ką: tegu jis pastato apa- 
čioje prie visų keturių laiptinių durų po du žmones su revolveriais ir 
tegu šie prireikus nedelsdami šaudo. Jei Čepmano nepavyks išgelbėti - 
aš pasiruošęs viskam. Suprask, Gureli, štai jau dvi valandas aš darau 
kvailystes... | 

Lenormanas užlipo laiptais į antrąjį aukštą. Ten jis sutiko du agen- 
tus, išeinančius iš kambario kartu su tarnautoju. Koridoriuje nieko ne- 
buvo. Viešbučio tarnautojai bijojo vaikščioti, o kai kurie gyventojai už- 
sirakino, ir todėl tekdavo ilgai belstis ir aiškinti prašant atidaryti nume- 
rio duris. Vėliau Lenormanas sutiko kitą policijos agentų grupę, apžiū- 
rinčią patarnautojų patalpą ir bufetą, o koridoriaus gale iš už posūkio 
išėjo kiti policininkai, tikrinę kambarius, kurių langai buvo Žiudė gat- 
vės pusėje. Staiga jis išgirdo riksmą. Jie kažkur bėgo. Jis nuskubėjo iš 
paskos. Policininkai sustojo koridoriaus viduryje: ten skersai tako gulė- 
jo kūnas. Lenormanas pasilenkė ir suėmė lavono galvą: 

- Tai Čepmanas, - sumurmėjo jis, - deja, jau miręs. 

Lenormanas pradėjo apžiūrinėti kūną. Kaklas buvo aprištas balta 
šilkine megzta skarele. Jis atrišo skarelę. Pasirodė kruvinos dėmės, o ant 
sprando buvo storas, kraujo prisisunkęs vatos gabalas. Ir šį kartą žaizde- 
lė buvo tokia pat mažytė. 

Atbėgo tardytojas ir komisaras. 

- Viskas ramu? Niekas nebandė išeiti iš viešbučio? - paklausė kri- 
minalinės policijos viršininkas. 

- Ne, niekas, - atsakė komisaras, - prie kiekvienų laiptų stovėjo po 
du policininkus. 

- Galbūt jis pakilo į viršų, - pasakė Formeris. 

- A? Ne, ne! Tokiu atveju jį būtų kas nors sutikęs... Tai įvyko jau 
senokai. Lavono rankos visai atšalusios. Žmogžudystė įvyko netrukus 
po to, kai juos matė lipančius atsarginiais laiptais. Bet kurgi buvo lavo- 
nas? Štai jau dvi valandas penkiasdešimt žmonių naršo visus kampus... 
Lavono čia nebuvo. 

- Kurgi jis tuomet buvo? 

- Iš kur aš galiu Žinoti! - grubiai nutraukė Lenormanas, - elkitės 
kaip aš - ieškokite. Tušti plepalai nepagelbės. 

Jis nervingai gniaužė savo lazdos rankeną ir gan ilgai susimąstęs 
stovėjo ir žiūrėjo į lavoną. Pagaliau jis tarė: 

- Pone komisare, malonėkite nunešti lavoną į tuščią kambarį ir pak- 
vieskite daktarą, o jūs, pone direktoriau, pasistenkite atverti visų šio aukš- 
to kambarių duris. 

Lenormanas apžiūrėjo tris kambarius ir dvi tuščias svetaines kairė- 
je pusėje, taip pat keturis kambarius dešinėje. Du paskutinieji buvo užim- 
ti: viename buvo apsistojęs ponas Reverdas, kitame - italas, baronas Džia- 
kolimio. Nei vieno, nei kito nebuvo namie. Trečiame gyveno senmergė 
anglė, kuri tuo metu dar miegojo, ketvirtame anglas majoras Parberis 
ramiai skaitė laikraštį ir rūkė cigarą. Buvo akivaizdu, kad į triukšmą 
koridoriuje jis nekreipė dėmesio. 

Krata ir apklausa nedavė jokių rezultatų. Senmergė nieko negirdė- 
jo - nei riksmo, nei stumdymosi, nei dejonių. Majoras Parberis - taip pat. 
Nei viename, nei kitame kambaryje nebuvo jokio įtartino daikto, nieko, 
kas būtų galėję leisti daryti prielaidą, jog nelaimingasis Čepmanas nu- 
žudytas būtent ten. 

- Keista, - sumurmėjo tardytojas, - viskas labai keista. 

Ir naiviai prisipažino: 

- Aš visai susipainiojau šioje siaubingoje byloje. Daugumos aplin- 
kybių aš nepastebiu. O ką jūs, pone Lenormanai, manote? 

Lenormanas, be abejo, ruošėsi dygiai atsikirsti, bet staiga pasirodė 
išbalęs, uždusęs Gurelis. 

- Štai... ką radome... ten, ant kėdės... apačioje, kontoroje. 

Jis laikė rankose standžiai virve surištą juodos saržos ryšulį. 

- Ar buvote jį atrišę? - paklausė Lenormanas. 

- Taip, bet kai pamatėme, kas jame, vėl jį surišome taip pat kaip 
buvo... standžiai suveržėme virve. 

- Atrišk! 

Gurelis išvyniojo saržą ir išėmė juodą gerokai sulamdytą kostiu- 
mą. Ryšulyje buvo ir šlapia servetėlė su kraujo dėmėmis. Ji buvo pa- 
merkta į vandenį, kad išnyktų kruvinų pirštų atspaudai, atsiradę šluos- 
tantis rankas. Į servetėlę buvo suvyniotas plieninis stiletas su paauksuo- 
ta rankena. Visas jis buvo kruvinas. + 

Eduardas vos Žvilgtelėjęs pažino Keselbacho stiletą ir pridūrė, kad 
dar išvakarėse, prieš ateinant Lupenui, matė jį ant stalo. 

- Pone direktoriau, - pasakė Lenormanas, - manau, jog reikia at- 
šaukti apgultį. Gureli, įsakyk, kad sargyba pasitrauktų nuo durų. 

- Jūs manote, kad Lupenas išėjo? - paklausė Formeris. 

- Ne. Nusikaltėlis yra viename iš viešbučio kambarių. Greičiausiai 
jis ir gyvena viešbutyje. 

- To negali būti! Ir, be to, kurgi jis pasikeitė kostiumą ir kaip apsi- 
rengęs dabar? 

- Aš nežinau, tai tik prielaida. 

- Ir jūs norite jį išleisti? Juk jis kuo ramiausiai išeis, susikišęs ran- 
kas į kišenes. 

- Tas viešbučio gyventojas, kuris išvažiuos be bagažo ir negrįš - ir 
yra žudikas. Pone direktoriau, malonėkite palydėti mane į kontorą. Aš 
noriu atidžiai išstudijuoti viešbučio gyventojų sąrašą. 

Kontoroje Lenormanas rado keletą Keselbachui adresuotų laiškų 
ir perdavė juos tardytojui. Čia buvo ir siuntinys. Atplėšus ir išvyniojus 
jį paaiškėjo, kad tai juodmedžio dėžė su išgraviruotu Rudolfo Keselba- 
cho vardu. Jos viduje, be vidinėje dangčio pusėje buvusio veidrodžio 
šukių, gulėjo Arsenijaus Lupeno vizitinė kortelė. Vis dėlto viena nedi- 
delė detalė nustebino kriminalinės policijos viršininką: ant dėžės dugno 
išorinėje pusėje buvo priklijuota maža apvali etiketė žydrais krašteliais, 
labai panaši į tą, kurią jis aptiko 420-ajame kambaryje. Ten, beje, buvo 
rastas ir portsigaras. 

Etiketėje buvo skaičius -“813". 


3. 3370 

KE. Lenormanas veikia 


I 


- Ogiustai, pakvieskite Lenormaną. 
Kurjeris išėjo, ir po kelių sekundžių įėjo kriminalinės policijos vir- 
-šininkas. 

Erdviame ministerijos kabinete Bovo aikštėje buvo trys Žmonės: 
garsusis Valanglė, trisdešimt metų buvęs radikalų partijos lyderis, o da- 
bar premjeras bei vidaus reikalų ministras, prokuroras Testaris ir polici- 
jos prefektas Delomas. Policijos prefektas ir prokuroras nekreipė dė- 
Isistojo, paspaudė Lenormanui ranką ir geranorišku tonu pasakė: 

- Jūs, suprantama, žinote, brangusis Lenormanai, kodėl aš papra- 
šiau jūsų atvykti čia? 

+ < Dėl Keselbacho bylos? 

- Taip. Prašome sėstis. 

Kaminalinės policijos viršininkas atsisėdo, ir Valanglė, neslėpda- 
mas nepasitenkinimo prefektu, davęs ženklą nutilti pasakė: 

- Trumpai tariant, Lenormanai, reikalas toks. Arsenijaus Lupeno 
pasirodymas gali sukelti mums daug nemalonumų. Pakankamai ilgai ši- 
tas nenaudėlis šaipėsi iš mūsų. Pripažįstu, jog daugelis jo triukų labai 
smagūs ir aš nuoširdžiai juokiausi iš jų. Tačiau dabar visai kas kita. Žmog- 
Žudystė. Mes galėjome pakęsti jį tol, kol jis savo išpuoliais linksmino 
prastuolius. Bet jei jis ėmėsi žudyti - viskas iš esmės keičiasi. 

- Ko gi jūs iš manęs norite? 

- Ko mes norime? O! Labai nedaug. Pirmiausia mes norime jį areš- 
tuoti, 0 po to - nuteisti mirties bausme. 

- Pirmąjį reikalą aš pažadu sutvarkyti, bet apie antrąjį nė kalbėti 
nenoriu. 

- Kodėl? Jei pavyks jį areštuoti, jis bus nuteistas mirties bausme. 

- Ne. 

- Kodėl? Aš jūsų nesuprantu. 

- Todėl, kad Arsenijus Lupenas nieko nenužudė. 

- Ką! Jūs turbūt išprotėjote, Lenormanai! O trys lavonai “Palace" 
viešbutyje? Ar tai, jūsų manymu, ne žmogžudystės? 

- Taip, bet tai padarė ne Lupenas. 

Kriminalinės policijos viršininkas paskutiniąją frazę ištarė ramiai 
irįtikinamai. Prokuroras ir policijos prefektas užprotestavo, bet Valang- 
lė pertraukė juos: 

- Paklausykite, Lenormanai, ar jūs turite rimtų argumentų, galinčių 
tai patvirtinti? 

- Taip, netgi labai rimtų. 

- Ir kokie gi jie? 

- Pirmiausia, iki šiol Lupenas niekada nieko nenužudė. Antra, kam 
gi žudyti, jei tikslas pasiektas: juk jis paėmė viską, ko jam reikėjo. O jo 
auka buvo surišta ir negalėjo pasipriešinti. 

- Ta-aip, na, o kokie faktai patvirtina jūsų hipotezę? 

- Yra keletas faktų, kurie nė kiek neprieštarauja jai. Ko Lupenui 
galėjo prisireikti 420-ajame numeryje, kuriame radome portsigarą? O 
kostiumo, rasto viešbučio kontoroje, ir, be abejo, priklausiusio žudikui, 
dydis visai neatitinka Lupeno figūros. 

- O jūs matėte jį? 

- Aš? Ne. Bet jį matė Eduardas ir Gurelis. Ir jų pasakojimai nesu- 
tampa su kambarinės, kuri matė žudiką, einantį atsarginiais laiptais su 
Čepmanu už rankos, liudijimu... 

- Bet kaip vis dėlto, jūsų manymu, įvykdytas nusikaltimas? 

- Prašau klausytis. Antradienį, balandžio 16-ąją, antrą valandą die- 
nos Lupenas įėjo į Keselbacho apartamentus... 

Garsus policijos prefekto juokas nutraukė Lenormaną. 

- Pone Lenormanai, tai netiesa. Įrodyta, jog trečią valandą Kesel- 
bachas buvo “Liono Kredito" seifų saugykloje, tai liudija ir jo parašas 
banko knygoje. 

Lenormanas pagarbiai lukterėjo, kol jo viršininkas pabaigė kalbėti 
ir, nekreipdamas dėmesio į jo argumentus, tęsė: 

- Maždaug antrą valandą dienos Lupenas kartu su savo padėjėju 
"Marku surišo Keselbachą, atėmė iš jo visus pinigus ir privertė jį pasaky- 
ti seifo “Liono Kredite" šifrą. Sužinojęs paslaptį, Markas kartu su kitu 
Lupeno bendrininku, šiek tiek panašiu į Keselbachą - tą dieną jis pasis- 
tengė pasidaryti dar panašesnis apsivilkdamas tokius pat drabužius ir 

užsidėdamas auksinius akinius, panašius į tuos, kuriuos nešiojo milijo- 
nierius - nuvyko į “Liono Kreditą", pasirašė ten už Keselbachą, paėmė 
visa, kas buvo seife, ir sugrįžo. Markas telefonu pranešė operacijos re- 
zultatus. Lupenas, įsitikinęs, jog Keselbachas jo neapgavo, išėjo. 

Atrodė, kad Valanglė abejoja. 

- Taip... taip... tarkim. Bet mane stebina tai, kad toks žmogus kaip 
Lupenas rizikavo dėl keleto tūkstančių frankų ir to, kas buvo seife. 

- Lupenas norėjo daugiau. Jam buvo reikalingas juodo tymo vo- 
kas, buvęs lagamine, ir juodmedžio dėžė. Šita dėžė buvo “Liono Kredi- 
te". Lupenas ją pasiėmė ir paštu grąžino tuščią. Taigi jis žino arba bent 
jau numano Keselbacho projektą, apie kurį milijonierius pasakojo savo: 
sekretoriui. 

- Koks tai projektas? 

- Nežinau. Privačios seklių agentūros direktorius Barbarė, kuriuo 
milijonierius pasitikėjo, papasakojo man, kad Keselbachas tarp Pary- 
žiaus padugnių ieškojo subjekto, pavarde Lediukas. Kodėl jis jo ieško- 
102? Kol kas aš dar nežinau, kokį vaidmenį turėjo suvaidinti Pjeras Le- 
diukas Keselbacho projekte. 

- Gerai, tebūnie taip, - pasakė Valanglė, - Lupenas pasiekė savo 
tikslą - jis apšvarino Keselbachą ir paliko jį surištą, bet gyvą. Kas gi 
įvyko iki to momento, kai jį rado negyvą? 

- Ilgą laiką - nieko. Ko gero, iki vėlyvos nakties. Bet naktį kažkas 
įėjo. 

- Pro kur? 

- Pro 420-ąjį kambarį, kuris buvo skirtas poniai Keselbach. Sup- 
rantama, atėjusysis turėjo padirbtą raktą. 

- Kaip jūs galite tai tvirtinti?! - sušuko policijos prefektas. - Durys 
tarp šio ir Keselbacho kambarių buvo užsklęstos iš abiejų pusių. O tų 
durų - penkerios. 

- Ten dar yra balkonas. 

- Balkonas? 

- Taip, visi numeriai, kurių langai Žiudė gatvės pusėje, turi bendrą 
balkoną. 

- Betgi yra pertvaros! 

- Vikrus žmogus gali jas perlipti, o nusikaltėlis ir buvo būtent toks 
žmogus. Aš aptikau pėdsakus. 

-Bet juk visi langai buvo užrakinti, ir tai buvo nustatyta tuoj pat, 
kai tik paaiškėjo, jog įvyko nusikaltimas. 

- Taip, išskyrus vieną Čepmano kambario langą. Jis buvo uždary- 
tas, bet neužrakintas, aš pats tuo įsitikinau. 

Lenormano įrodymai pamažu įtikino premjerą. Su pastebimu su- 
sidomėjimu jis paklausė: 

- Bet kodėl jis įsibrovė į Keselbacho numerį? 

- Nežinau. 

- Nežinote? 

- Taip. Beje, nežinau ir žudiko vardo. 

- O kodėl jis nužudė Keselbachą? 

- Nežinau. Gal, jis atėjo tų pačių dokumentų, kurių ieškojo Lupe- 
nas, bet atsitiktinai atsidūręs prieš beginklį priešininką nusprendė nužu- 
dyti jį. 

- Matyt, taip ir buvo... - mįslingai pratarė Valanglė. - O kaip jūs 
manote, ar surado jis tuos dokumentus? 

--Jis nerado juodmedžio dėžės, nes ten jos nebuvo, užtat rado odinį 
voką. Taigi ir Lupenas, ir žudikas maždaug vienodai žino apie Keselba- 
cho projektą. 

- Vadinasi, jie turėtų susikauti tarpusavyje? - pasakė premjeras. 

- Be abejonės. Kova jau prasidėjo. Žudikas rado ant stalo Arseni- 
jaus Lupeno vizitinę kortelę ir prismeigė ją prie nužudytojo drabužių. 
Pagal visas aplinkybes nusikaltimas turėjo būti priskirtas Arsenijui Lu- 
penui. Taip ir atsitiko. Visi mano, kad žmogžudystę įvykdė Lupenas. 

- Iš tikrųjų... iš tikrųjų... - pakartojo Valanglė. - Žudikas gan išmin- 
tingas. 

- Jo planas būtų buvęs sėkmingas, jeigu jis atsitiktinai nebūtų pa- 
metęs savo portsigaro 420-ajame kambaryje, o tarnas nebūtų jo pastebė- 
jęs. Sužinojęs, jog įkaltis rastas, jis suprato, kad greitai įklius... 

- Bet kaipgi jis galėjo tai sužinoti? 

- Labai paprastai. Iš to paties tardytojo. Juk tyrimas vyko prie atvi- 
rų durų. Kai tardytojas pasiuntė Bedą atnešti portsigarą, žudikas grei- 
čiausiai buvo reporterių arba viešbučio tarnautojų minioje. Jis nusekė 
paskui Bedą ir jį nužudė. Tai buvo antroji auka. 

Niekas nesiginčijo. Pokalbio dalyviai aiškiai įsivaizdavo šią sceną. 

- Na, o trečioji auka? - paklausė Valanglė. 

- Čepmanas pats įkišo galvą. Matydamas, jog Bedas negrįžta ir no- 
rėdamas greičiau pamatyti portsigarą, jis nuėjo kartu su viešbučio val- 
dytoju. Žudikas užklupo jį tamo Bedo kambaryje. Išviliojo į vieną tuš- 
čią kambarį ir ten nužudė. 

- Bet kodėl Čepmanas sutiko eiti paskui žmogų, žinodamas, kad 
tasai Keselbacho ir Gustavo Bedo žudikas? 

- Nežinau. Taip pat nežinau, kuriame viešbučio kambaryje įvykdy- 
ta žmogžudystė ir kokiu stebuklingu būdu žudikui pavyko išsmukti. 

- Girdėjau šnekas apie kažkokias dvi etiketes Žydrais krašteliais. 

- Taip. Viena jų buvo ant juodmedžio dėžės, kurią atsiuntė Lupe- 
nas, o kita tikriausiai buvo odiniame voke, kuris dabar žudiko rankose. 

- Ir kas toliau? 

- Pačios savaime jos nieko nereiškia. Svarbus tiktai skaičius “813", 
užrašytas, kaip nustatė ekspertai, Keselbacho ranka. 

- Ką reiškia “813"7 

- Tai kažkokia paslaptis. 

- Ką jūs norite tuo pasakyti? 

- Tiktai tai, kad daugiau aš nieko nežinau. 

- Jūs ką nors įtariate? 

- Nieko. Du mano agentai gyvena “Palace" viešbutyje tame aukšte, 
kur rado Čepmaną. Tarp išvykusių nusikaltėlio nėra. 

- Ar kas nors skambino iš miesto į viešbutį nusikaltimo metu? 

- Taip. Kvietė majorą Parberį, vieną iš keturių asmenų, gyvenančių 
antrajame aukšte. | | 

- Ar majoro elgesys nesukėlė įtarimų? 

- Kol kas ne. 

- Ką jūs manote daryti toliau? 

- Turiu konkretų planą. Esu įsitikinęs, kad žudikas yra iš sutuokti- 
nių Keselbachų pažįstamų ar draugų būrio. Jis sekė juos, žinojo jų įpro- 
čius, žinojo, ko Keselbachas atvyko į Paryžių ir, be abejo, miglotai nu- 
jautė milijonieriaus projekto vertę. 

- Vadinasi, jūs manote, kad žudikas nėra profesionalus nusikaltė- 
lis? 

- Ne, jokiu būdu! Aš dar kartą tvirtinu, kad žudikas buvo geras 
Keselbachų šeimos pažįstamas. Tai nesunku įrodyti. Gustavas Bedas.nu- 
žudytas todėl, kad jam atsitiktinai į rankas pakliuvo portsigaras. Čep- 
manas nužudytas todėl, kad jis žinojo, kieno tas portsi garas. Prisiminki- 
te, koks jaudulys atsispindėjo sekretoriaus veide vien tik išgirdus port- 
sigaro apibūdinimą: jo galvoje staiga išryškėjo šios mįslingos dramos 
atomazga. Jeigu jis būtų pamatęs portsigarą, mes būtume žinoję viską. 
Paslaptingasis žudikas tai suprato ir pašalino šią savo kelyje sutiktą kliūtį. 
O mes nežinome nieko, išskyrus inicialus “L" ir “M". 


“"Minutėlę pagalvojęs, Lenormanas pridūrė: 
- Ir štai dar vienas šią prielaidą patvirtinantis įrodymas: nejaugi 
Čepinanas būtų ėjęs drauge su žudiku viešbučio koridoriais, jeigu jie 
nebūtų buvę gerai pažįstami? 
“ Visi nesąmoningai susimąstė ir keletą minučių tylėjo. Staiga Va- 
Tanglė šūktelėjo: 
< Visa tai labai gerai, brangusis Lenormanai... Jūs mane įtikinote. 
Bet juk tai galų gale nepastūmėjo mūsų nė žingsnio pirmyn. 
*  -Kodėl? 
- Ogi todėl, kad čia susirinkome ne klausyti istorijos, kurią, aš tik- 
rai tikiu, jūs anksčiau ar vėliau atskleisite, aiškinimo, o tam, kad aps- 
varstytume, kokiomis priemonėmis galima būtų nuraminti visuomenę. 
Ar žudikas Lupenas, ar ne, vienas Žmogus ar dviese įvykdė šį nusikalti- 
mą, šiuo atveju nieko nereiškia. Mums reikalingas nusikaltėlio vardas. 
Priešingu atveju mus, kaip ir anksčiau, apkaltins bejėgiškumu. Reikia 
- areštuoti... 
- Bet juk negalima areštuoti pirmo pakliuvusio. 
- Tai būtų daug geriau, negu nieko, - atsakė juokdamasis Valanglė, 
- gerai pagalvokite... Ar jums nekyla jokių abejonių dėl Eduardo, Kesel- 
bacho tarno? | 
- Tikrai ne!.. O, be to, pavojinga pakliūti į juokingą padėtį... Aš 
tikras, kad ir ponas prokuroras būtų prieš... Ne, mes turime teisę areš- 
tuoti tiktai du: žudiką, kurio vardo aš nežinau... ir Arsenijų Lupeną. 
- Nagi? 
- O Lupeno areštuoti neįmanoma, bent jau kol kas reikia lukterėti. 
Valanglė treptelėjo koja ir žmogaus, pripratusio, kad visi jo pagei- 
davimai būtų tuoj pat vykdomi, tonu pasakė: 
< Vis dėlto tai būtina, Lenormanai! Suprantate, būtina! Ne tik man, 
bet ir jums. Jūs žinote, jog turite stiprių priešų, ir jeigu ne aš... Ir paga- 
liau aš net nedrįstu pagalvoti, kad jūs, Lenormanai, nieko negalite pada- 
ryti. Be to, Lupenas turėjo bendrininkų... Markas... ir dar vienas, vaidi- 
"nęs Keselbachą ir apšvarinęs jo seifą “Liono Kredite"'. 
- Ir jums, pone premjere, pakaktų šito menkystos arešto? 
- Ar pakaktų? Taip, aišku! Užtikrinu jus... 
- Gerai, po savaitės... 
- Na jau, po savaitės!.. To negalima atidėlioti, būtina areštuoti per 
keletą valandų. 
- Kiek laiko jūs man duodate? 

Valanglė išsitraukė laikrodį ir juokaudamas tarė: 
- Duodu jums dešimt minučių, mielasis Lenormanai. 
Kriminalinės policijos viršininkas savo ruožtu irgi išsiėmė laikro- 
dį, pažiūrėjo į jį ir tarė: 
- Tai per daug, ponas premjere, pakaks ir šešių minučių. 


2 B 


Valanglė apstulbęs žiūrėjo į jį. 

- Šešių? Ką jūs norite tuo pasakyti? 

- Aš pakartosiu, premjere: jūs davėte man dešimt minučių, - tai 
labai daug. Man pakanka šešių. 

- Ak, štai kaip! Na, Lenormanai, šie juokai visai ne vietoje... 

Kriminalinės policijos viršininkas priėjo prie lango ir davė ženklą 
dviem policijos agentams, vaikštinėjusiems ministerijos kieme. Paskui, 
kreipdamasis į prokurorą, tarė: 

- Pone prokurore, malonėkite parašyti įsakymą dėl keturiasdešimt 
septynerių metų amžiaus piliečio Ogiusto Maksimeno Filipo Dailerono 
arešto. 

Jis pravėrė kabineto duris. 

- Įeik, Gureli, ir tu, Djezi, taip pat. 

Jie įėjo. 

- Ar turi pasiėmęs antrankius, Gureli? 

- Taip, viršininke. 

- Pasiruošta, pone premjere, - pasakė Lenormanas. - Bet labai pra- 
šau jus atsisakyti šio arešto, netgi reikalauju. Tai gali sužlugdyti mano 
planą. Dėl tuščio trumpalaikio pasitenkinimo aš daug kuo rizikuoju. 

- Pone Lenormanai, jums liko pusantros minutės. 

Pasiremdamas lazda, suirzęs kriminalinės policijos viršininkas pe- 
rėjo kambarį, atsisėdo į krėslą, truputį patylėjo ir, matyt, paklusdamas 
ministro norui, tarė: 

- Premjere, pirmasis, kuris įeis į kabinetą, ir yra tasai asmuo, kurio 
arešto jūs pageidaujate... nepaisydamas mano prašymo. 

- Liko penkiolika sekundžių, Lenormanai. 

- Gurelis, Djezis... Pirmasis, kuris įeis. Supratote? Pone prokurore, 
jūs pasirašėte arešto įsakymą? 

- Dešimt sekundžių, Lenormanai. 

- Premjere, malonėkite paskambinti. 

Valanglė paspaudė skambutį. 

Įėjo vyresnysis ministerijos kurjeris ir pagarbiai sustojo prie durų 
laukdamas nurodymų. 

Valanglė pasisuko į kriminalinės policijos viršininką. 

- Na ką gi, Lenormanai Jis laukia jūsų nurodymų. Ką iškviesti? 

- Nieko. 

- Betgi jūs pažadėjote po šešių minučių areštuoti vieną iš nusikalti- 
mo dalyvių. Laikas baigėsi. 

- Taip. Bet šis asmuo čia. 

- Kaip? Juk niekas neįėjo. 

- Kabinete mes buvome keturiese, o dabar - penkiese. 

Valanglė net šoktelėjo krėsle. 

- Ką jūs kalbate, Lenormanai! Jūs išprotėjote, mielasis! 

Gurelis ir Djezis atsistojo tarp durų ir kurjerio. Lenormanas priėjo 
prie jo ir uždėjęs ranką jam ant peties tarė: 

- Ogiustai Maksimenai Filipai Daileronai, Ministrų tarybos vyres- 
nysis kurjeri, įstatymo vardu jūs suimtas! 

Valanglė nusijuokė: 

- Puiku! Jūs šaunuolis, Lenormanai! Seniai aš taip besijuokiau. 

Kriminalinės policijos viršininkas, kreipdamasis į prokurorą, pasa- 
kė: 

- Pone prokurore, įsakyme malonėkite pažymėti areštuotojo parei- 
gas - Ministrų tarybos vyresnysis kurjeris... 

- Jūs tiesiog genialus, Lenormanai! Publika reikalauja arešto - štai 
jai ir areštas! Ir kas gi areštuotasis? Ogi vyresnysis kurjeris Ogiustas, 
pavyzdingas tarnautojas. Na, Lenormanai, aš žinojau, jog jūs turite la- 
kią vaizduotę, bet to nesitikėjau. Tai, suprantama, pokštas? 

Nuo pat šios scenos pradžios Ogiustas stovėjo nejudėdamas ir at- 
rodė nieko nesuprantąs. Jo veide atsispindėjo neapsakoma nuostaba. Jis 
paeiliui žvilgčiojo į a: buvusį kabinete, stengdamasis suprasti 
jų Žodžių prasmę. 

Lenormanas kažką tyliai pasakė Gureliui ir šis išėjo. Tuomet jis 
kreipėsi į Ogiustą: 

- Nieko nebepadarysi, mielasis. Tu įkliuvai. Jei jau pralaimėjai, 
nėra prasmės apsimetinėti. Ką tu veikei antradienį? 

- Aš?! Nieko. Buvau čia. 

- Meluoji. Antradienis - tau laisva diena. Tavęs čia nebuvo. 

- Taip, tikrai... prisimenu... Pas mane atvyko draugas iš provincijos 
ir mes nuvažiavome į Bulonės mišką. 

- Draugo vardas Markas. O nuvykote jūs į “Liono Kredito" 'sau- 
gyklą. | 

- Koks Markas? Aš nepažįstu jokio Marko. 24 

- O štai šituos tu atpažįsti? - paklausė Lenormanas kišdamasj jam. 
panosėn akinius auksiniais rėmeliais. 

- Ne, ne... aš nenešioju akinių. i 

- Ne, mielasis, tu juos užsidedi, kuomet eini į “Liono Kreditą" vai- 
dindamas Keselbachą. Akinius radome kambaryje, kurį tu,:prisidengęs | 
pono Žeromo vardu, nuomoji Koliziejaus gatvės 5-ajame name. 

- Aš7 Nuomoju kambarį? Betgi aš nakvoju ministerijoje! | ||-- 

- Tu ten keiti aprangą prieš eidamas į Lupeno gaujos operacijas... 

Perbalęs kaip drobulė Ogiustas perbraukė stambiais prakaito la-. 
šais nusėtą kaktą ir tyliai pasakė: 

- Aš nieko nesuprantu, jūs kaltinate mane tokiais dalykais... 

- Tau būtina papasakoti išsamiau? Labai gerai. Žiūrėk, ką aš radau 
popierių krepšyje po tavo stalu ministerijos prieškambaryje. 

Lenormanas išlankstė popieriaus lapą. Įvairiose ministerijos blan- 
ko vietose netvirtu braižu buvo parašyta “Rudolfas Keselbachas". 

- Na, ką dabar pasakysi, ištikimasis tarne? Mokeisi padirbti Rudol- 
fo Keselbacho parašą? Juk taip? 

Staigiu kumščio smūgiu Ogiustas pargriovė Lenormaną, iššoko per 
langą į balkoną, o iš ten - į ministerijos kiemą. 

- Velniai griebtų! - sušuko Valanglė. - Ak, plėšikas! - jis nubėgo 
prie skambučio, paskui norėjo sušukti per langą, bet Lenormanas jį sus- 
tabdė. | 

- Nesijaudinkite, premjere... 

- Betgi šis kalės vaikas... 

- Sekundėlę palaukite... aš numačiau jo pabėgimą ir netgi norėjau 
to... juk geresnio prisipažinimo ir būti negali. 

Matydamas, kad Lenormanas visiškai nurimo, premjeras atsisėdo. 
Po minutės pasirodė Gurelis laikydamas už pakarpos Ogiustą Dailero- 
ną. 

- Atvesk, atvesk jį, Gureli, - ištarė Lenormanas medžiotojo, lie-- 
piančio savo šuniui atnešti pašautą paukštį, tonu. - Ir kaip jis vis dėlto 
leidosi sučiumpamas? 

- Jis bandė kandžiotis, bet aš veikiau labai ryžtingai, - atsakė Gure- 

lis rodydamas savo didžiulę gyslotą ranką. 

- Tu - šaunuolis, Gureli. Dabar nuvesk šį džentelmeną į Depą. Neat- 
sisveikinu su jumis, pone Žeromai. 

Valanglė, atrodo, buvo labai patenkintas. Jis linksmai trynė ran- 
kas. Mintis, kad jo vyresnysis kurjeris buvo Lupeno bendrininkas, jam 
pasirodė intriguojanti. 

- Bravo, mielasis Lenormanai! Tiesiog nuostabu! Bet kaip jūs įsi- 
gudrinote susekti Ogiustą? 

- Labai paprastai. Aš Žinojau, jog Keselbachas kreipėsi į privačią 
Barbarė seklių kontorą ir kad Lupenas prisistatė milijonieriui kaip šios 
agentūros atstovas. Aš sukoncentravau paieškas šia kryptimi ir nusta- 
čiau, kad Lupenas apie slaptą Keselbacho pavedimą galėjo sužinoti tik 
tarpininkaujant kažkokiam Žeromui, vieno iš Barbarė tarnautojų drau- 
gui. Jeigu jūs nelauktu įsikišimu nebūtumėte paskubinęs įvykių eigos, 
aš, stebėdamas kurjerį, būčiau prisikasęs iki Marko, o po to iki paties 
"Lupeno. 

= O, aš nė kiek neabejoju, kad jūs nusi Igausite iki Lupeno! Aš užjus 
laiduoju, Lenormanai! 

Kitą dieną laikraščiuose pasirodė tokia publikacija: 


ATVIRAS LAIŠKAS 

KRIMINALINĖS POLICIJOS VIRŠININKUI LENORMANUI 

Kuo nuoširdžiausiai sveikinu Jus, gerbiamas ir brangus drauge, 
ministerijos kurjerio Žeromo arešto proga. Taip pat nuoširdžiai dėkoju 
už pateiktus premjerui įrodymus dėl teiginio, jog Keselbachą nužudžiau 
ne aš. Kaip Jūs žinote, aš nežudau ir labai dėkoju Jums, kad Jūs tai 
įrodėte Keselbacho byloje. 

Atsilygindamas už Jūsų paslaugą, aš siūlau savo pagalbą ieškant 
žudiko. Keselbacho byla tokia įdomi, jog aš po ketverių metų, praleistų 
knygų ir ištikimo šuns Šerloko draugijoje, ryžausi atsisakyti vienatvės 
ir, sukvietęs savo draugus, vėl pradedu kovą. 

ARSENIJUS LUPENAS 

P. S. Mano supratimu, nepadoru, kad mano bendražygis kamuoty- 
si kalėjime, todėl įspėju, jog po penkių savaičių, penktadienį, gegužės 
31 dieną, aš išlaisvinsiu poną Žeromą. 

Įsidėmėkite: gegužės 31-oji, penktadienis. 

A.L 


III. Kunisaikštis 
Serninas darbuojasi 


1 


- Varnjė jau čia? Įeikite, Varnjė. 

Kresnas, mažo ūgio vyriškis savimi pasitikinčio Žmogaus eisena 
įžingsniavo į kunigaikščio Sernino kabinetą. 

Kunigaikštis buvo trisdešimt penkerių-keturiasdešimties metų tru- 
putį pražilęs šviesaus veido šatenas, su gražiais vešliais ūsais ir trumpo- 
mis žandenomis. Vienas iš įžymiausių rusų kolonijos Paryžiuje asmenų, 
kunigaikštis Serninas gyveno prabangaus Hausmano bulvaro ir Kurse- 
lio gatvės kampe esančio namo apatiniame aukšte. 

- Ką pasakysi, Varnjė? 

- Viskas paruošta, viršininke. 

- Papasakok trumpai, keletu žodžių. 

- Prašau. Po vyro nužudymo ponia Keselbach, patikėjusi skelbi- 
mais, kuriuos jūs liepėte jai pasiųsti, apsigyveno aukštuomenės damų 
prieglaudoje Garše. Ji užėmė Imperatorienės paviljoną, vieną iš keturių 
namelių sode, administracijos nuomojamų ponioms, kurios pageidauja 
gyventi visiškai vienos. 

- Kas jai patarnauja? 

- Jos draugė Gertrūda, su kuria ji atvažiavo praėjus keletui valandų 
po Žmogžudystės, ir Gertrūdos sesuo Siuzana, kurią ji išsikvietė iš Monte 
Karlo. Siuzana tarnauja kambarine. Abi seserys jai labai atsidavusios. 

- O tarnas Eduardas? 

- Ji atleido Eduardą ir šis sugrįžo į savo tėvynę. 

- Pas ją kas nors lankosi? 

- Niekas... Ištisas dienas ji guli ant sofos ir atrodo kaip labai silpna 
ligonė. Dažnai verkia. Vakar dvi valandas su ja kalbėjosi tardytojas. 


45 

- Gerai. Pasakok, ką tu sužinojai apie jaunąją merginą. 

- Ženevjeva Ernemon gyvena kitoje kelio, vedančio už skersgatvio 
tiesiai į laukus, pusėje, trečiajame name dešinėje. Ji turi privačią mo- 
kyklą. o 

- Gerai. Tu man rašei, kad Ženevjeva ir ponia Keselbach susipaži- 
no... 

- Taip. Jaunoji mergina kreipėsi į ponią Keselbach prašydama pa- 
aukoti pinigų mokyklos išlaikymui. Tikriausiai jos viena kitai patiko, 
nes štai jau keturios dienos jos drauge vaikštinėja Vilenevo parke. 

- Kokiu laiku jos vaikštinėja? 

- Nuo penkių iki šešių. Lygiai šeštą jaunoji mergina grįžta į savo 
mokyklą. | 

- Tai-aip... Ar tu suorganizavai tai, ką aš liepiau? 

- Taip. Šiandien šeštą valandą. Viskas paruošta. 

+ Kaip tu manai, ar niekas nesutnikdys? 

- Ne. Tuo laiku parke nieko nebūna. 

- Labai gerai. Aš būsiu. Gali eiti. 

Jis išlydėjo Varnjė pro duris.į prieškambarį, o po to šūktelėjo: 

- Broliai Dudeviliai! 

Įėjo du madingai apsirengę, guvių akių ir simpatiškų veidų jau- 
nuoliai. 

- Sveikas, Žanai. Sveikas, Žakai. Kas naujo prefektūroje? 

- Nieko ypatingo, viršininke. 

- Lenormanas pasitiki jumis? 

- Visiškai. Po Gurelio - mes mėgiamiausi jo agentai. Jis apgyven- 
dino mus “Palace" viešbutyje, kad stebėtume antrojo aukšto, kuriame 
buvo nužudytas Čepmanas, gyventojus. Kiekvieną rytą ateina Gurelis ir 
mes jam pranešame tą patį, ką ir jums. 

- Labai gerai. Svarbiausia, kad aš žinočiau, kas dedasi policijos 
prefektūroje. Kol Lenormanas jumis pasitiki - viskas gerai! Na, o ką jūs 
pastebėjote viešbutyje? 

Žanas Dudevilis, vyresnysis brolis, atsakė: 

- Anglė, gyvenusi viename antrojo aukšto kambaryje, išvažiavo. 

- Tai mane nelabai domina. Apie ją aš daug ką žinau. Na, o jos 
kaimynas, majoras Parberis? 

Išgirdę šį klausimą broliai truputį sumišo. Po minutės tylos vienas 
jų pasakė: g 

- Sįryt majoras Parberis liepė išsiųsti savo bagažą į Šiaurinę stotį, į 

traukinį, išvykstantį 12 valandą 50 minučių, o pats išvažiavo ten auto- 
mobiliu. Bet mes buvome stotyje išvykstant traukiniui - jo ten nebuvo. 

- Taip... O bagažas? 

- Jis atsiėmė bagažą iš stoties. 

- Kaip? 

- Nusamdė nešiką, bent jau mums taip pasakė. 

- Vadinasi, jo pėdsakai dingo. 

- Taip. 

- Galų gale! - džiaugsmingai sušuko kunigaikštis. 

Broliai nustebę susižvalgė. 

- Taip, taip, - pakartojo jis, - juk tai įkaltis. 

- Jūs manote, kad jis... 

- Be jokių abejonių, Čepmanas galėjo būti nužudytas tiktai viena- 
me iš antrojo aukšto kambarių. Į jį pas savo bendrininką žudikas atvedė 
sekretorių, nužudė jį ir persirengė, o žudikui išėjus bendrininkas išvilko 
Čepmano lavoną į koridorių. Bet kas buvo tasai bendrininkas? Majoro 
Parberio dingimas, be jokių abejonių, įrodo, jog jis įsipainiojęs Kesel- 
bacho byloje. Skubiai praneškite šią naujieną Lenormanui arba Gure- 
liui. Reikia, kad prefektūroje kuo greičiau apie tai sužinotų. Juk mes 
drauge su policija tiriame Keselbacho bylą. 

Davęs jiems dar keletą instrukcijų, jis atsisveikino. 

Priimamajame laukė dar du žmonės. 

Jis atsivedė į kabinetą vieną iš jų. 

- Labai atsiprašau, daktare, jog priverčiau tave laukti, - pasakė ku- 
nigaikštis. - Dabar aš laisvas. Kaip sekasi Pjerui Lediukui? 

- Jis jau miręs. 

- Nemalonu. Tarkim, tu įspėjai mane anksčiau. Taip... vargšelis vis 
vien neilgai būtų... 

- Jis buvo visiškai išsekęs. Nedidelis priepuolis, ir viskas baigta. 

- Jis nieko nepasakė? 

- Ne. 

- O tu įsitikinęs tuo, kad nuo tada, kai mes jį suradome po stalu 
purvinoje Belvilio smuklėje, tavo ligoninėje niekas nesusiprotėjo, jog 
šis ligonis ir yra tas paslaptingasis Pjeras Lediukas, kurio ieško policija 
ir kurį, kas bebūtų, norėjo susirasti Keselbachas? 

- Ne, mielasis. Lediukas gulėjo atskiroje palatoje. Be to, aš sut- 
varsčiau jam kairiąją ranką, kad nesimatytų, jog pirštui trūksta galiuko. 
Na, o randas po barzda visai nepastebimas. 

„- Otu pats asmeniškai slaugei jį? 
+ Taip, pats. Be to, kaip jūs liepėte, stengiausi iš 1udoti kiekvieną 
momentą ir jį apklausti. Bet iš jo neišgirdau nieko, išskyrus murmėjimą. 

Kunigaikštis susimąstęs tarė: 

- Pjeras Lediukas mirė. Visas Keselbacho projektas, aišku, buvo 
susietas su juo, ir štai Lediukas išnyko nepasakęs nė žodžio. Ar verta 
man painiotis į šią istoriją, kurioje aš visai nesusigaudau... 

Minutę pagalvojęs, jis sušuko: 

- A, vis tiek! Vis dėlto aš nemesiu šio reikalo, nors Pjeras Lediukas 
ir mirė. Per menka priežastis. Labai gundantis projektas... Pjeras Lediu- 
kas mirė, tegyyuoja naujas Pjeras Lediukas! Eik, daktare. Šiandien va- 
kare aš tau paskambinsiu. 

Daktaras išėjo. 

- Dabar tavo eilė, Filipai, - pasakė Serninas paskutiniam lankyto- 
jui, mažutėliam žmogeliui žilais plaukais, apsirengusiam kaip Ž žemiau- 
sio rango viešbučio tarnas. 

- Aš turiu jums priminti, šeimininke, - pradėjo Filipas, - kad Ša 
savaitę jūsų nurodymu aš parsisamdžiau tarnu į “Dviejų ni 
viešbutį Versalyje, kad galėčiau stebėti vieną jaunuolį... 

- Taip, taip... pamenu... jo vardas Žeraras Boprė. Na, ką tu gali man 
pranešti?“ 

- Jis sėdi tuščiomis kišenėmis. 

- Ir niūriai nusiteikęs? 

- Taip, jis ketina nusižudyti. 

- Ketinimas rimtas? 

- Labai. Tarp jo popierių radau štai tokį laišką. 

- Taip... taip... - pasakė Serninas skaitydamas laišką. - Jis praneša 
apie savo mirtį ir rengiasi nusižudyti šiandien vakare. 

- Taip. Jis nusipirko virvę ir pritvirtino prie lubų kablį. Aš susipa- 
žinau su juo, kaip liepėte. Jis papasakojo apie savo beviltišką padėtį, ir 
aš patariau kreiptis į jus. “Kunigaikštis Serninas, - pasakiau jam, - labai 
turtingas ir dosnus Žmogus, galbūt jis neatsisakys jums padėti". 

- Labai gerai. Vadinasi, jis mane aplankys. - 

- Taip, jis jau atvažiavo. Aš jį mačiau prie jūsų namo, po kelių 
minučių turėtų paskambinti. į 

Tarnas padavė vizitinę kortelę. Kunigaikštis pasakė: - 

- Pakvieskite poną Žerarą Boprė. O tu, Filipai, pereik į gretimą 
kambarį ir sėdėk ten nekrutėdamas. 

Likęs vienas, kunigaikštis pusbalsiu pratarė: 

- Pats likimas jį atsiuntė. Nejaugi aš dar ilgai dvejosiu?! 

Po kelių minučių į kabinetą įėjo lieso veido jaunuolis, karštligiškai 
degančiomis akimis. Jis neryžtingai sustojo prie durų. 

- Jūs - Žeraras Boprė? - trumpai paklausė kunigaikštis. 

- Taip... tai aš. 

- Dovanokite, bet aš neturėjau garbės... 

- Matote, kunigaikšti, man patarė... 

- Kas? 

- Viešbučio liokajus, kuris sakosi tarnaująs pas jus... 

- Prašome trumpai išdėstyti, koks reikalas jus atvedė? 

- Aš atėjau... 

Jaunuolis sumišęs užsikirto ir nutilo. Kunigaikštis nekantriai tarė: 

- Prašom, aš laukiu. 

„ Man pasakė, kad jūs labai turtingas ir dosnus žmogus. Ir aš pagal- 
vojau, gal galėtumėte jūs... 

Jo balsas nutrūko, jam pristigo drąsos ištarti žeminančius išmal- 

dos prašymo žodžius. 

Serninas priėjo prie jo: 

- Arnejūs eilėraščių tomelio “Pavasario šypsena" autorius? 

- Taip, aš, - sušuko nušvitęs jaunuolis, - jūs skaitėte mano eilėraš- 
čius? 

- Taip. Nekvaili eilėraščiai. Tik nejaugi jūs manote pragyventi vien 
kurdamas eilėraščius? 

+ Taip, aš įsitikinęs, kad anksčiau ar vėliau... 

- Hm... anksčiau ar vėliau... greičiausiai vėliau... Ar ne, jaunuoli? 
O kol kas jūs atėjote manęs prašyti lėšų pragyvenimui? Taip? 

- Aš neturiu ką valgyti, kunigaikšti! 

Serninas ramiai uždėjo jam ranką ant peties: 

- Valgyti? Tikrieji poetai maitinasi svajonėmis ir rimais. Pabandy- 
kite pasekti jais. Tai vis dėlto geriau, negu tiesti ranką prašant išmaldos. 

Jaunuolis krūptelėjo nuo netikėto įžeidimo. Jis pasisuko ir tylėda- 
mas nužingsniavo durų link. Serninas sustabdė jį: 

- Žodžiu, jūs visai neturite pinigų? 

- Taip. 

- Ir nesitikite jų gauti? 

- Aš turiu mažą viltį... aš parašiau vienam savo giminaičiui mal- 

daudamas, kad šis man padėtų, šiandien turėčiau gauti atsakymą. Tai 
mano paskutinė viltis. 

- Na, o jeigu jūs negausite atsakymo, tai jūs dar šį vakarą... 

- Taip, kunigaikšti... 

Tai jis pasakė paprastai ir ryžtingai. Kunigaikštis nusijuokė. 

- Na, taip ir maniau! Koks jūs komiškas, jaunuoli, koks naivus! 
Užeikite pas mane po metelių, mes apie tai pasikalbėsime. Prisiminsi- 
me... Pasijuoksime... 

Ir linksmai juokdamasis kunigaikštis subtiliai mandagiai jį išprašė. 

- Tu viską girdėjai, Filipai? - paklausė jis atidarydamas gretimo 
kambario duris. 

- Taip, šeimininke. 

- Žeraras Boprė šiandien laukia telegramos, galbūt giminaitis teik- 
sis jam padėti? 

- Tai jo paskutinė viltis. 

- Taigi. Šios telegramos jis neturi gauti. Jei ji ateitų - tują paimsi ir 
suplėšysi. | 

- Gerai. 

- Tu vienas viešbutyje? 

- Dar yra virėja, bet ji nenakvoja, o šeimininkas kažkur išvažiavęs. 

- Gerai. Vadinasi, mums niekas nesutrukdys. Šiandien vakare, vie- 
nuoliktą valandą. Eik. | 

Kunigaikštis Serninas nuėjo į kambarius ir paskambino tarnui. 

- Skrybėlę, pirštines ir lazdą, - įsakė jis, - automobilis laukia? 

- Taip, pone. 

- Oktavai, - pasakė jis savo vairuotojui, - į Garšą. 

Be dešimties šeštą jis išlipo iš automobilio netoli senųjų Vilenevo 
parko sienų. | | 

Apleistas Vilenevo dvaras vis dar išlaikė tų laikų, kai čia gyveno 
imperatorienė Eugenija, blizgesį. Jo senieji medžiai, tvenkinys, žalios 
vejos žadino tylaus liūdesio jausmą. Didžioji dvaro dalis buvo padova- 
nota Pastero institutui. Mažojoje jo dalyje, kurią nuo pirmosios skyrė 
tuščia teritorija, buvo Prieglaudos namas ir dar keturi vieniši nameliai. 

“Ten gyvena ponia Keselbach", - pagalvojo kunigaikštis tarp me- 

džių žalumos pamatęs vieno namelio stogą ir nuėjo parku tvenkinio link. 
Staiga jis sustojo pamatęs tolumoje dvi damas. 

Damos vaikštinėjo žalia veja po dideliais išsikerojusiais medžiais. 
Staiga iš giraitės pasirodė trys Žmonės. Jie pribėgo prie damų ir joms iš 
rankų ėmė plėšti rankines. Damos suriko - plėšikai tiesiog griūte užgriu- 
vo ant jų. 

- Dabar pats laikas, - pasakė kunigaikštis ir puolė pagalbon. 

Po dešimties sekundžių jis jau buvo prie tvenkinio kranto. Jam be- 
siartinant plėšikai puolė bėgti. 

Jis norėjo juos vytis, bet viena dama kreipėsi į jį: 

- Prašom padėti, mano draugė apalpo... 

Iš tikrųjų, ši gulėjo ant žolės be sąmonės. Kunigaikštis sustojo ir 
sunerimęs paklausė: 

- Tikiuosi, jie nesužeidė jos? 

- O ne, ne... Tai tik dėl išgąsčio ir susijaudinimo. Ir, be to, jos silp- 
numo priežastis jums paaiškės, kai sužinosite, jog ši dama - ponia Ke- 
selbach. 

- O! - pasakė jis ir pasiūlęs flakoną su angliškąja druska pridūrė: 

- Kilstelėkite ametistą kamštyje, ten yra maža ertmė, joje sudėtos 
pastilės. Duokite vieną poniai Keselbach... tiktai vieną... Tai stiprūs vais- 
tai. 

Jis žiūrėjo, kaip jauna mergina slaugo savo draugę. Tai buvo iš 
išvaizdos labai kukli blondinė, švelnaus ir rimto veido bei malonios šyp- 
senos, nušviečiančios jos veidą tyliu žavesiu netgi tada, kai ji nesišyp- 
sojo. 

“Tai Ženevjeva, - pagalvojo jis ir švelniai sau pakartojo: - Ženevje- 
va... Ženevjeva..." 

Ponia Keselbach pamažėle pradėjo atsigauti. Ji buvo labai nuste- 
busi ir nesuprato, kas nutiko. 

Pagaliau ji atsiminė ir lengvu galvos linktelėjimu padėkojo savo 
gelbėtojui. Jis pagarbiai nusilenkė ir pasakė: 

- Leiskite prisistatyti, kunigaikštis Serninas... | 

Ji tyliai atsakė: 

- Aš tiesiog nežinau, kaip jums dėkoti. 

- Ak, neverta, ponia. Aš čia niekuo dėtas. Dėkokite atsitiktinumui, 
kuris mane čia atvedė. Leiskite pasiūlyti jums savo ranką. 

Netrukus ponia Keselbach skambino prie Prieglaudos durų. Atsis- 
veikindama ji pasakė kunigaikščiui: 

- Prašau jūsų niekam nepasakoti apie šiandieninį užpuolimą. 

- Bet juk tai vienintelė priemonė sužinoti... 

- O, vėl kils triukšmas, klausinėjimai, tyrimas, o aš ir taip daugiau 
nebeturiu jėgų. 

Kunigaikštis sišisvsikiao su ja ir pasakė: 

- Ar aš galėsiu aplankyti jus? 

- O, žinoma... 

Ji pabučiavo Ženevj evą ir nuėjo. Artėjo naktis. Serninas nenorėjo, 
kad Ženevjeva eitų viena. Bet, vos tik jie išėjo į takelį, tuoj pamatė priešp- 
riešiais greitai besiartinantį tamsų siluetą. 

- Senelė! - sušuko Ženevjeva ir puolė glėbesčiuotis su pagyvenusia 
moterimi bučiuodama jos veidą. 

- Mieloji... mieloji... kas gi atsitiko? Kodėl tu taip vėluoji? Tu juk 
tokia punktuali... 

Ženevjeva pristatė jai kunigaikštį. 

- Ponia Ernemon, o čia - kunigaikštis Serninas. 

Paskui ji pasakojo apie užpuolimą, o ponia Ermemon vis kartojo: 

- Mieloji, mieloji... kaip tu tikriausiai išsigandai... O, aš niekada 
neužmiršiu, kunigaikšti... Bet kaip tu išsigandai, vargšele... 

- Nagi, senele, nusiraminkite. Kaip matote, aš sveika ir gyva. 

- Taip, bet tau nuo išgąsčio gali kas nors atsitikti... Tu gali susirg- 
ti... O, tai baisu! 

Ji priėjo prie tvoros, pro kurią matėsi kiemas su keletu medžių ir 
baltas namukas. Už namo buvo šeivamedžių alėja, o jos gale - varteliai. 
Ponia Ememon pakvietė kunigaikštį užeiti ir nuvedė jį į svetainę, kuri 
drauge buvo ir priimamasis. 

Ženevjeva atsiprašė kunigaikščio pasakiusi, kad ji trumpam priva- 
lo išeiti ir patikrinti, kuo užsiima jos auklėtinės. Kunigaikštis ir ponia 
Ernemon liko vieni. 

Pagyvenusi dama buvo pražilusi, jos veidas - išbalęs ir liūdnas. Iš 
išvaizdos tai buvo stipri, vyriškos eisenos moteris. Nors jos drabužiai 
buvo geri, manieros taip pat be priekaištų, vis dėlto joje buvo kažkas 
vulgaraus. Tvarkydama stalą ji toliau išsakė savo nerimastį dėl to, kas 
atsitiko Ženevjevai. Serninas priėjo prie jos ir išbučiavo į abu skruostus. 

- Na, kaip gyveni, sene? 

Prasižiojusi iš nustebimo ji sustojo. Kunigaikštis juokdamasis vėl 
ją pabučiavo. 

- Dieve mano! Tai tu! Dieve, Dieve! Nejau tai įmanoma? 

- Taip, tai aš, Viktorija. 

- Ak, nevadink manęs taip, - riktelėjo ji sudrebėjusi. - Tavo senoji 
tarnaitė mirė. Viktorija nebeegzistuoja. Visas mano gyvenimas dabar 
skirtas Ženevjevai. 

Ji pradėjo kalbėti pašnibždomis: 

- Aš skaičiau apie tave laikraščiuose. Tai tiesa? Tu vėl ėmeisi seno 
užsiėmimo? 

- O juk tu prisiekei man, kad mesi avantiūristišką kaskas išva- 
žiuosi visiems laikams ir tapsi doru žmogumi. “ 

- Bandžiau. Ketverius metus bandžiau. Juk apie mane visus tuos 
ketverius metus nebuvo girdėti, ar ne tiesa? 

- Taip. O kodėl tu vis dėlto pakeitei savo sprendimą? 

- Nusibodo. 

Ji giliai atsiduso. 

- Tu išlikai toks pat! Nė kiek nepasikeitei ir turbūt tavo charakteris 
niekada nepasikeis. Tu įsipainiojęs Keselbacho byloje? 

- Žinoma. Kam aš tuomet būčiau organizavęs ponios Keselbach 
užpuolimą lygiai šeštą valandą, jei ne dėl to, kad penkios minutės sep- 
tintos turėčiau progą išvaduoti ją iš mano žmonių rankų. Dabar ji man 
dėkinga už išgelbėjimą ir turės mane priimti. 

Ji išsigandusi žiūrėjo į Serniną ir pagaliau pratarė: 

- Suprantu... suprantu... visa tai apgaulė... Na, o kaipgi tuomet Že; 
nevjeva? 

- Ženevjeva? Aš vienu šūviu paklojau du zuikius. Organizuoda- 
mas užpuolimą, aš tai numačiau. Tik pagalvok, kiek man reiktų pastan= 
gų, kad įgaučiau šios merginos pasitikėjimą. Ir galų gale viską pasiekęs, 
aš vis dėlto būčiau tik paprastas pažįstamas užsienietis... O dabar, būda- 
mas jos gelbėtoju, po valandos tapsiu jos draugu. 

Ponia Ernemon visa net sudrebėjo išgirdusi šiuos Žodžius. 

- Taigi tu ne tik neišgelbėjai Ženevjevos, bet dar nori įpainioti ją į 
savo istorijas? | 

Ir staiga ji, apimta netikėto pykčio priepuolio, sugriebė jį už rankų 
ir pradėjo greitai kalbėti: 

- Ne, ne! Gana visų šių istorijų, girdi? Gana! Pameni, kartą tu atve- 
Žei man mergaitę ir pasakei: “Aš patikiu tau šį kūdikį, mergaitės tėvai 
mirę, saugok ją". Ir aš rūpinuosi, saugau ją ir sugebėsiu apginti netgi 
nuo tavęs ir nuo tavo šlykščių šunybių. 

Ji stovėjo kupina ryžto ir atrodė pasiruošusi viskam. 

Kunigaikštis švelniai išlaisvino savo rankas, iš pradžių vieną, po 
to kitą, suėmė ją už pečių, pasodino į krėslą ir pasilenkęs labai ramiu 
tonu pasakė: 
- Ša! 
Ji pradėjo verkti ir neturėdama jėgų daugiau priešintis ėmė jo mal- 


- Dėl Dievo meilės, palik mus ramybėje. Mes buvome tokios lai- 
mingos! Aš galvojau, kad tu užmiršai mus ir kasdien dėkojau Dievui. 
Vis dėlto aš myliu tave... Bet Ženevjeva... Dėl jos aš padarysiu viską. Ji 
mano širdyje užėmė tavo vietą. 

- Matau, matau, - pasakė jis juokdamasis. 

- Tu su malonumu pasiųstum mane po velnių. Na, pakaks kalbėti 
kvailystes. Aš dabar neturiu tam laiko. Man reikia pasikalbėti su Ženev- 
jeva. 

- Tu nori su ja kalbėtis? 

- O argi tai nusikaltimas? 

- O kątunori jai pasakyti? 

- Vieną paslaptį... 

Ponia Ernemon susijaudino. 

- Galbūt tai jai bus nemalonu. O, aš visko bijausi... 

- Pakaks, nusišluostyk ašaras ir elkis protingai. 

- Paklausyk, - gyvai prašneko ji, - paklausyk, aš nežinau, ką tu nori 
jai pasakyti, kokią paslaptį tu nori atskleisti kūdikiui, kurio nepažįsti. 
Bet aš pažįstu ją ir privalau tau pasakyti štai ką: Ženevjeva nėra drovi, 
bet ji labai jautri. Paklausyk mano žodžių... Tu gali įžeisti jos jausmus... 
apie kuriuos tu net nejtari ir kurių tu neįsivaizduoji... 

- Ir kodėl gi? 

- Todėl, kad ji visai kitokio tipo žmogus, negu tu... Tarsi iš kitos 
planetos... Aš kalbu apie dorovę. Jus skiria neįveikiama siena. Ženevje- 
va - pati doriausia ir dorovingiausia būtybė, o tu... 

- Na, o aš? 

- O tu negalėtum pavadinti savęs garbingu žmogumi. 

Įėjo žydinti ir gracinga Ženevjeva. 
- Visi mano mažyliai miega dortuare, ir aš turiu laisvo laiko... Bet- 

gi, senele, kas tau? Tavo tokia keista veido išraiška! Nejaugi tave vis dar 
neramina šita istorija? 

- O, ne, - pasakė Serninas, - aš nuraminau jūsų senelę... Bet mes 
kalbėjomės apie jus, apie jūsų vaikystę. O apie ją jūsų senelė, atrodo, 
negali kalbėti nesijaudindama... 

- Apie mano vaikystę? O, senele! - tarė rausdama Ženevjeva. 

- Nepykite ant jos, mes visiškai atsitiktinai apie tai prakalbome. 
Išaiškėjo, kad aš dažnai pravažiuodavau pro mažą kaimelį, kuriame jūs 
augote. 

- Aspremoną? 

- Taip, Aspremoną, esantį netoli Nicos. Jūs tuomet gyvenote visiš- 
kai baltame naujame name... 

- Taip, - pasakė ji, - namas buvo išdažytas baltai, su žydromis juos- 
tomis ties langais... Aš tuomet buvau labai maža, beje, aš išvykau iš 
Aspremono būdama septynerių metų, bet vis dėlto aš viską kuo smul- 
kiausiai atsimenu. Aš lyg dabar matau akyse ryškų, saulės apšviestą bal- 
tą namą... ir eukaliptą sodo kampe... 

- Sodo pakraštyje augo alyvmedžiai ir po vienu iš jų stovėjo stalas, 
prie kurio karštomis dienomis dirbdavo jūsų motina... 

- Taip, taip, tai tiesa, - pasakė Ženevjeva, sujaudinta prisiminimų, - 
o aš žaisdavau greta jos. 

- Taip, ten dažnai aš matydavau jūsų motiną... Ir dabar, pamatęs 
jus, aš tarytum vėl sutikau ją, tik linksmesnę ir laimingesnę... 

- Vargšė mama iš tikrųjų nebuvo laiminga... Mano tėvas mirė tą 
pačią dieną, kai aš gimiau, ir niekas negalėjo jos paguosti. Ji dažnai verk- 
davo, aš iki šiol saugau mažą nosinaitę, kuria šluostydavau jai ašaras. 

 „ Mažą nosinaitę su rausvu omamentu? 
"- Taip, - sušuko ji nustebusi, - nejaugi jūs žinote? 

- Taip, aš vienąkart mačiau, kaip j jūs raminote ją... 

Ženevjeva atidžiai pažiūrėjo į jį ir pasakė tarytum tik sau: 

- Taip, taip, man atrodo, jog aš prisimenu jūsų balsą, jūsų Žvilgs- 
nį... 

Ji susimąstė. 

- Vadinasi jūs pažinojote mano mamą? 

- Aš turėjau draugų netoli Aspremono. Paskutinį kartą, kai aš ma- 
čiau jūsų motiną, ji man pasirodė liūdnesnė nei paprastai, blyškesnė ir 
kuomet aš atvykau kitą kartą... 

- Ji jau buvo mirusi, - pertraukė Ženevjeva, - taip, ji neilgai sirgu- 

liavo, tik keletą savaičių, o aš tuo metu buvau pas kaimynus, kurie ją 
slaugė. Ir vieną rytą ją išnešė. Tos pačios dienos vakare, kai aš miego- 
jau, kažkas atėjo, paėmė mane ant rankų, suvyniojo į antklodę... 

«r» Tai buvo vyriškis? - paklausė kunigaikštis.. 

- Taip, vyriškis. Jis tyliai ramino mane švelniu balsu... nešė mane 
ant rankų... o po to karietoje naktį jis supo mane... sekė pasakas... tuo 
pačiu balsu... 

+“ Ji nutilo ir vėl atidžiai apžiūrinėjo Sernino veidą stengdamasi su-. 
gauti išslystančius prisiminimus. 

Kunigaikštis paklausė jos: 

= O paskui? Kurgi jus nuvežė? 

- Toliau aš blankiai prisimenu... Tarytum būčiau miegojusi keletą 
dienų Po to aš pamenu save nedideliame Vandejos miestelyje, kuriame 
praleidau antrąją šavo vaikystės pusę, Montegyje, Šero šeimoje. Tai la- 
bai geri žmonės. Jie rūpinosi manimi kaip savo dukra, ir aš niekada neuž- 
mitšių jų švelnaus atsidavimo. 

- Jie taipogi mirę? 

+» Taip, -atsakė Ženevjeva, - šiltinės epidemija pasiglemžė juos, bet 
tai aš sužinojau vėliau. Kai tik jie susirgo, mane vėl išnešė naktį, suvy- 
nioję į antklodę... Bet.aš jau buvau didelė, todėl priešinausi, norėjau 
rėkti ir... nepažįstamasis užrišo man burną nosine. 

- Kelerių metų jūs tuomet buvote? 

- Keturiolikos... tai buvo prieš ketverius metus. 

- Jūs matėte tą žmogų? Galėtumėte atpažinti? 

.. -» Ne, aš nepamačiau jo veido... Jis slėpė jį ir, be to, tą kartą jis 
neištarė nė žodžio. Bet man išliko įspūdis, jog tai buvo tas pats žmogus, 
kaip ir pirmąjį kartą... Toks pat rūpestingumas, švelnūs judesiai, atsar- 

- Na, o po to? . | 

- Paskui, kaip ir pirmąjį kartą, mano prisiminimai nutrūksta... tą- 
kart, atrodo, aš sirgau. Kai atsigavau, pamačiau šviesų, linksmą kamba- 
rį. Žila ponia stovėjo prie mano lovos ir šypsojosi. Tai buvo senelė, o 
kambarys kaip tik tas, kuriame aš gyvenu dabar, jis viršuje. 

Ženevjeva nusiramino ir šypsodamasi tarė: 

+ Taigi ponia Ernemon rado mane miegančią prie savo durų ir tapo 
mano senele. 

Serninas jos klausėsi vis labiau nustebęs ir visai nesistengė to slėp- 

- O nuo to laiko jūs daugiau nieko negirdėjote apie tą žmogų? - 
paklausė jis. 

- Ne, nieko. 

- O jums būtų malonu pamatyti jį? 

- Taip, aš labai apsidžiaugčiau. 

- Taigi... 

Ženevjeva nejučiom krūptelėjo. 

- Jūs galbūt ką nors žinote apie jį?.. 

- Ne, ne, aš tik norėjau... 

Serninas pakilo ir perėjo kambarį. Retkarčiais jo Žvilgsnis apsisto- 
davo ties Ženevjeva. Atrodė, jog jis nori teigiamai atsakyti į pateiktą 
klausimą. 

Ponia Ernemon išsigandusi žiūrėjo į jį laukdama, jog tuoj pat jis 
atskleis paslaptį, kuri sudrums jaunos merginos ramybę ir laimę. 

Pagaliau kunigaikštis atsisėdo netoli Ženevjevos ir vis dar dvejo- 
damas pasakė: 

- Matote, aš prisiminiau... 

- Jūs prisiminėte? Ką? 

- Ne, aš apsirikau. Jūsų pasakojime yra detalių, kurios mane klaidi- 
na. 

- Jūs tuo neabejojate? 

Jis truputį patylėjo ir tvirtai pasakė: 

- Aš esu tikras. | 

- O aš pagalvojau... man pasirodė... kad jūs žinote... 

Ji neužbaigė laukdama atsakymo į klausimą, kurio neišdrįso garsi- 
ai ištarti. 

Serninas tylėjo. Ženevjeva daugiau nebesiaiškino ir kreipėsi į po- 
nią Ernemon: 

- Labanakt, senele! Einu pabučiuoti prieš miegą mažylius. 

Ji ištiesė kunigaikščiui ranką. 

- Dar kartą dėkoju. 

- Jūs jau išeinate? - gyvai paklausė jis. 

- Taip, atleiskite, man laikas. 

Jis nusilenkė ir paspaudė jai ranką. Prie durų Ženevjeva stabtelėjo, 
šypsodamasi atsisuko ir išėjo. 

Kunigaikštis sėdėjo išbalęs nuo susijaudinimo, klausydamasis tols- 
tančių Ženevj evos žingsnių. 

- Vadinasi, tu taip ir nepasakei jai? - paklausė ponia Ernemon. 

- Na... paskui. Šiandieną, kaip bebūtų keista, aš neišdrįsau. 

- Nejaugi tai taip sunku? Juk ji jau aiškiai pajuto, jog tu ir esi tas 
nepažįstamasis, išnešęs ją du kartus. Būtų pakakę tik vieno žodžio... 

- Vėliau, vėliau, - pasakė jis nurimęs. - Suprask, juk šis kūdikis 
visai manęs nepažįsta. Reikia pirmiausia pelnyti jos pasitikėjimą, meilę, 
švelnumą. Man pakako ją pamatyti. Lik sveika. 

Patenkintas ir laimingas jis išėjo iš mokyklos ir pasuko prie auto- 
mobilio. 

- Kokia žavinga mergina... Jos stebuklingos akys tokios pat kaip 
motinos... Dieve, kaip seniai visa tai buvo! 

Ir jis garsiai ištarė: 

- Aš pasirūpinsiu jos ateitimi... Tuoj pat. Pradėsiu jau šį vakarą... 
Surasiu jai jaunikį... 

Automobilis sustojo Inkermano bulvaro gale, prie atokiau sto- 
vinčios vilos. Išgirdęs automobilio signalą, daktaras išėjo. 

Kunigaikštis paklausė jo: 

- Ar subjektas paruoštas? 

- Supakuotas ir kaip reikiant suraišiotas. Jei viskas eisis kaip su- 
galvota, policija palaikys jį paprastu numirėliu. 

- Tai jos reikalas. Perneškim jį. 

Jie išnešė ir paguldė automobilyje ilgą, sunkų, Žmogų primenantį 
ryšulį. 

- Oktavai, į Versalį, Vileno gatvę, prie “Dviejų Imperatorių" vieš- 
bučio, - įsakė kunigaikštis. 

- Šlykštus viešbutis, - pasakė daktaras, - aš jį žinau, bjauri landynė. 

“Dviejų Imperatorių" viešbutis iš tikro buvo bjaurus: purvinos du- 

rys, du laipteliai žemyn vedė į pustamsį koridorių, apšviestą silpnos lem- 
pos. 

Pasirodė tarnas - tai buvo Filipas, kuriam šiandien ryte kunigaikš- 
tis davė nurodymus dėl Žeraro Boprė. 

- Jis namie? - paklausė kunigaikštis. 

- Taip. 

- Na ir kaip? 

- Jau pasiruošė virvę, užnėrė kilpą. 

- Ar gavo jis telegramą, apie kurią kalbėjomės Siandien E 
- Štai ji. Aa 

Serninas paėmė popieriaus lapą ir perskaitė. 

- Oho! Tai buvo padaryta kaip tik laiku, - pasakė jis. - Jam Šio 

ta, kad rytoj jis gaus tūkstantį frankų... Taigi Hikimas man palankus... Be 

ketvirčio dvylika... Po penkiolikos minučių vargšelis nukeliaus pas Ab- 

raomą. Nuvesk mane, Filipai, o tu, daktare, pasilik čia. 

Tarnas pasiėmė žvakutę irjie tyliai ėmė kilti laiptais į trečiąjį aukštą, 
"galupirščiais perėjo žemę, dvokiantį koridorių, užsibaigiantį mediniais 
laiptais, ant kurių draikėsi vos pastebimi seno kilimo likučiai: 

- Ar manęs čia niekas neišgirs? - paklausė Serninas. 

- Niekas. Šie du kambariai visiškai atskirti nuo kitų. Bet jūs E 
lyskite, jis gyvena kairiajame kambaryje. 

- Gerai. Tu eik žemyn. Vidurnaktį daktaras, Oktavas ir tu amešite 
ryšulį ir palauksite. 

Kunigaikštis labai atsargiai pakilo mediniais laiptais. Viršuje buvo 
aikštelė ir dvejos durys. Serninui prireikė ilgai trukusių penkių minučių, 
kol jis tyliai, be mažiausio krebždesio atvėrė dešiniojo kambario dūris. 
Ten prietemoje švytėjo nedidelė dėmė. Apčiuopomis, vengdamas užk- 
liūti už stalo, kunigaikštis pasuko šviesos, kuri per stiklines duris, apkli- 
juotas apmušalų gabalu, sklido iš gretimo kambario, link. Stiklas buvo 
nudažytas, bet kai kuriose vietose dažai buvo nutrinti ir priglaudęs vei- 
dą aiškiai galėjai stebėti, kas dedasi gretimame kambaryje. Serninas ten 
pamatė į jį veidu sėdintį žmogų, kuris kažką rašė žvakės šviesoje. Tai 
buvo poetas Žeraras Boprė. Virš jo kabojo prie lubose esančio kablio 
pririšta virvė su didele kilpa apačioje... | 

Pasigirdo švelnūs miesto laikrodžio dūžiai. 

“Be penkių dvylika, - pagalvojo Serninas, - dar penkios minutės". 

Jaunuolis vis dar rašė. Po minutės jis padėjo plunksną, sutvarkė 
dešimt ar dvylika prirašytų lapų ir vėl ėmėsi juos skaityti. Matyt, jam 
nepatiko tai, ką jis parašė, ir, sudraskęs rankraštį, sudegino jį žvakės 
liepsnoje. Po to jis karštligiškai pačiupo švarų lapelį, parašė keletą eilu- 
čių, pasirašė ir atsistojo. Bet, pamatęs prieš save kilpą, hesąmoningai 
atsisėdo. 

Semninas aiškiai matė jo išbalusį gražų veidą, įdubusius skruostus, 
suspaustas rankas. Koks vis dėlto jis dar jaunas! 

Pusiaunaktis... 

Po paskutinio laikrodžio dūžio Žeraras Boprė atsistojo, apžvelgė 

savo niekingą kambarį, į kurį jį atvedė likimas - purvinus sienų apmuša- 
lus, varganą lovą... 

Po to greitai užlipo ant kėdės, taip pat greitai įkišo galvą kilpon, 
užveržė ją ir, abiem kojomis nustūmęs kėdę, iškeliavo į nebūtį... 

Įėjo Serninas. Neskubėdamas jis paėmė nuo stalo popieriaus lapelį 
ir perskaitė: 


“Išvargintas gyvenimo, ligotas, nematydamas vilties, aš nusižu- 

dau. Prašau nieko nekaltinti dėl mano mirties. 
Balandžio 30-oji. Žeraras Boprė." 

Jis padėjo lapelį matomoje vietoje ant stalo, paėmė kėdę ir pakišo 
ją po jaunuolio kojomis, po to užlipo ant stalo ir prilaikydamas kūną 
atlaisvino kilpą bei nunėrė ją nuo galvos. Kūnas nukrito jam ant rankų. 
Jis paleido jį ant stalo ir nušokęs ant grindų paguldė į lovą. Paskui taip 
pat ramiai atvėrė duris ir paklausė: 

- Arjūs visi čia? 

Kažkas, arčiausiai esantis, atsakė: 

- Mes čia. Ar vilkti viršun ryšulį? 

- Vilkite. 

Jis paėmė žvakę ir pašvietė jiems kelią. Trise sunkiai nešė ryšulį 
mediniais laiptais. 

- Padėkite čia, - pasakė jis rodydamas į stalą. Kišeniniu peiliuku jis 
perpjovė virves, kuriomis buvo surištas maišas. Paskui nutraukė baltą 
antklodę. Paklodėje buvo suvyniotas Pjero Lediuko lavonas. 

- Vargšas Pjerai Lediuk, - pasakė Serninas. - Tu niekada nesužino- 
si, ką praradai, numirdamas toks jaunas. Aš būčiau tau davęs daug gero, 
mielasis. Ką gi padarysi, teks apsieiti be tavęs... Na, Filipai, tu lipk ant 
stalo, o tu, Oktavai, ant kėdės. Pakelkite lavono galvą ir užnerkite kilpą. 

Po dešimties minučių Pjero Lediuko kūnas jau tavaravo kilpoje. 

- Šaunu. Nieko sudėtingo - tiesiog pakeitėm vieną lavoną kitu. Da- 
barjūs galite eiti. O tu, daktare, ateisi čia rytoj ryte ir sužinosi apie Žera- 
ro Boprė savižudybę. Štai jo laiškelis. Tu pakviesi privatų daktarą ir 

komisarą bei pasistengsi, jog nei vienas, nei kitas nepastebėtų, kad lavo- 
no kairės rankos pirštas be galiuko, o ant skruosto yra randas... 

- Tai nesunku. 

- Be to, tu pasistengsi, kad savižudybės protokolas būtų parašytas 
tuoj pat, tau diktuojant. 

- Gerai. 

- Pasistenk, kad lavono nesiųstų į morgą skrodimui ir leistų tuoj 
pat palaidoti baigus apžiūrą ir surašius protokolą. 

- Niekai. 

- Pasistenk. Tu jį apžiūrėjai? 

Jis parodė į jaunuolį, gulintį lovoje ir nejudantį. 

- Taip, - atsakė daktaras, - kvėpavimas normalėja. Bet rizika buvo 
labai didelė. 

- Be rizikos neįmanoma... Ar greitai jis atsigaus? 

- Po kelių minučių. 

- Labai gerai. Tu, daktare, palauk apačioje. Šiandien tu dar turėsi 
darbo. 

Likęs vienas, kunigaikštis užsirūkė papirosą. Kambaryje plaukio- 
jo Žydrų dūmų žiedai. 

Pasigirdo lengva dejonė. Kunigaikštis priėjo prie lovos. Poetas pa- 
mažu grįžo į gyvenimą. Jis pakėlė rankas prie gerklės, lyg norėdamas 
kažką nusiimti, paskui atsimerkė ir priešais save pamatė Serniną. Kuni- 
gaikštis atidžiai žiūrėjo į nustebusį poetą... Staiga Žeraras Boprė siau- 
bingai suriko. Jo vyzdžiai išsiplėtė, plaukai ant galvos atsistojo piestu, o 
pats lėtai ėmė trauktis prie sienos: priešais jį virvės kilpoje kabojo lavo- 
nas. Tai buvo jis. Tai jis kybojo. Jis po mirties matė sielos apleistą, mi- 
rusį savo kūną... Poetas nevalingai sumataravo rankomis ir krito be są- 
monės. 

- Puiku, - pasakė šypsodamasis kunigaikštis. - Jautri prigimtis. Atėjo 
palankus laikas. Bet, jei per dvidešimt minučių man nepavyks įgyven- 
dinti to, ką sumaniau, jis išslys iš mano rankų. 

Kunigaikštis paėmė jaunuolį ant rankų, pernešė į kitą kambarį ir 
paguldė lovon. Paskui sudrėkino jo smilkinius šaltu vandeniu ir prikišo 
prie nosies flakoną su angliškąja druska. Neilgai trukus poetas atmerkė 
akis ir pažvelgė į lubas. Regėjimas pranyko. 

- Aš sapnavau visa tai, - pasakė jis. 

- Ne, - paprieštaravo kunigaikštis. 

- Kaip tai “ne""? 

Ir staiga jis prisiminė. 

- Teisingai, teisingai, aš norėjau numirti... Bet tas vaiduoklis... 

- Koks vaiduoklis? 

- Žmogus kilpoje... 

- Tai taip pat tikrovė, - pasakė Sermninas. 

- Ką jūs sakote? O, ne, ne... Pabudinkite mane! Aš miegu... ne, aš 
turbūt numiriau, ir visa tai - siaubingas košmaras. Aš jaučiu, jog maišosi 
protas! Padėkite man! 

Serninas švelniai uždėjo ranką jaunuoliui ant galvos ir palinkęs 
prie jo tarė: 

- Klausyk, klausyk atidžiai ir stenkis suprasti... tu gyvas. Tu išlikai 
toks pat žmogus. Tas pats kūnas, tos į pačios mintys ir charakteris. Bet 
Žeraras Boprė - mirė. Supranti, mirė. Žmogaus, užimančio visuomenėje 
Žerarc Boprė vietą, daugiau nebėra. Tu pats jį sunaikinai. Rytoj oficia- 
liose registracijos knygose prie tavo pavardės bus pažymėta “mirė" ir 
nurodyta tavo mirties data. 

- Melas, - silpnu balsu vapėjo jaunuolis, - melas, štai aš - Žeraras 
Boprė. 

- Tu ne Žeraras Boprė, - pasakė kunigaikštis ir parodęs į atviras 
kito kambario duris pridūrė: 

- Žeraras Boprė kybo ten, gretimame kambaryje. Gal tu nori pama- 
tyti? Jis kybo ant kablio, kurį tu pats įkalei lubose. Ant stalo guli rašte- 
lis, kuriame tu praneši apie savo mirtį. Viskas padaryta teisingai ir to 
pakeisti neįmanoma; Žeraras Boprė nebeegzistuoja. 

Jaunuolis klausėsi visiškai pasimetęs. Ramus, pasitikintis kunigaikš- 
čio tonas paveikė jį ir jis pamažu aprimo. 

- O kas bus toliau? - paklausė jis. 

- Apie tai mes ir kalbėsimės. 

- Taip... taip... 

- Nori papirosą? - pasiūlė kunigaikštis. - O, paėmei! Aš Žinau, kad 
tu nori gyventi. Tuo geriau, vadinasi, mes susitarsime greitai. 

Jis užsirūkė papirosą, pridegė kitą jaunuoliui ir keliais žodžiais sausu 
balsu išdėstė, ko pats iš jo nori. 

- Būdamas Žeraru Boprė, tu buvai gyvenimo nualintas, tu neturėjai 
pinigų, neturėjai jokios prošvaistės... Ar non būti sveikas, stiprus, tur- 
tingas? 

- Nieko nesuprantu. 

- Tai labai paprasta. Likimas suvedė mūsų kelius. Tu jaunas, gra- 

žus, protingas, be to, poetas - tai įrodo ir tavo ryžtingas poelgis. Visas 
šias savybes retai surasi kartu. Aš jas vertinu... ir linkiu jomis pasinau- 
doti... 

- Aš neparsiduosiu. 

- Kvaily, niekas ir nekalba apie parsidavimą! Pasilik visas šias sa- 
vybes sau. Jos per daug vertingos, todėl negalima iš tavęs jų atimti. 

- Tai ko gi jūs norite? 

- Tavo gyvenimo! 

Ir, rodydamas į jaunuolio kaklą, kuriame dar matėsi raudonas vir- 
vės rėžis, jis tęsė: 

- Tavo gyvenimo! Tu nesugebėjai jo sutvarkyti. Tu jį sugadinai. 

Jis pačiupo jaunuolį už rankų. 

- Klausyk! Tu laisvas! Tu nusimetei socialines grandines. Tu netu- 
ri net vardo. Tu ištrynei tą įdagą, kuriuo visuomenė paženklina kiekvie- 
no gimusiojo kaktą. Vergų minioje, kur kiekvienas vaikšto su etikete, tu 
dabar gali būti nežinomas, nematomas, lyg turėtum stebuklingą žiedą... 
arba, jeigu pageidauji, gali pats pasirinkti etiketę. Tu gali iš savo gyve- 
nimo, kaip iš vaško, nulipdyti tai, kas patinka! Tavęs laukia visiškai 
naujas gyvenimas! 

Po šių žodžių prislėgtam jaunuoliui išsprūdo: 

- Nair ką aš nuveiksiu? Tą patį, ką dariau iki šiol. Nieko. 

- Leisk tavo gyvenimą tvarkyti man. 

- O kąjūs galite padaryti? 

- Viską. 

- Tai tik žodžiai, pažadai! - sušuko jaunuolis pagyvėjusiu veidu. - 
Beprasmiai sapnai. Puikiau Žinau, ko aš vertas, pažįstu savo bejėgišku- 
mą, drovų, silpnavalį charakterį. Norint pradėti naują gyvenimą, reikia 
valios, 0 jos aš neturiu... 

- Užtat aš turiu! 

- Draugai... 

- Tu jų turėsi. 

- Pinigai... 

- Aš tau duosiu jų. Ir dar kiek pinigų! Tu imsi juos lyg iš stebuklin- 
gos dėžutės. 

- Bet kas gi jūs? - sušuko nustebęs jaunuolis. 

- Kitiems aš - kunigaikštis Serninas, tau... bet ar ne tas pats? Aš 
daugiau, negu kunigaikštis, daugiau negu karalius, negu imperatorius... 

- Kas jūs... Kas jūs?.. - kartojo jaunuolis. 

- Aš - žmogus, kuris gali viską. 

Nenuleisdamas akių nuo jaunuolio, jis tęsė: 

- Tu pasidarys: turtingas ir galingas. Aš tau siūlau laisvą, gražų 
gyvenimą, šlovę, materialinę gerovę, kuri reikalinga tau kaip poetui... 
Sutinki? | 

- Taip, - vos girdimai sušnibždėjo jaunuolis. - Ką man reikės dary- 
ti? 

- Nieko. 

- Ir visgi? 

- Nieko, kartoju tau. Palik visus rūpesčius man. 

- Ką aš turėsiu daryti? 

- Nieko... jeigu nori, rašyk eilėraščius... Gyvenk kaip patinka. Tam 
tu turėsi pinigų. 

- Kuo gi aš būsiu? 

Serninas suėmė jį už rankos ir parodė į gretimą kambarį. 

- Tu užimsi jo vietą. Tu būsi juo. 

Žeraras sudrebėjo iš pasišlykštėjimo. 

- Ne, tai nusikaltimas, aš nenoriu... jis miręs... Aš noriu visai naujo, 
nežinomo vardo. 

- Tu būsi juo! Aš tau sakau, - sušuko Serninas, - o ne kuo nors kitu! 
Jis paliko tau puikiausią vardą, kuriuo dešimtį amžių su pasididžiavimu 
vadinosi... 

- Ne, tai nusikaltimas, - beveik sudejavo Boprė. 

- Tu būsi juo, - su neapsakoma jėga balse ištarė Serninas. - Būtinai 
juo! Arba tu vėl tapsi poetu Boprė, o Boprė gyvybė priklauso man. Rin- 
kis! 

Jis išsiėmė revolverį, užtaisė jį ir nukreipė į jaunuolį. 

- Rinkis, - pakartojo jis. 

Jo veido išraiška buvo nepermaldaujama. Žeraras išsigando, įsik- 
niaubė veidu į pagalves ir pravirko. 

- Aš noriu gyventi. 

- Tu tuo neabejoji? 

- Taip, tūkstantį kartų taip! Tebūnie, kas turi būti, tik ne mirtis! 

- Aš nereikalauju iš tavęs nieko neįmanomo, nereikalauju ko nors 
kvailo, - toliau įtikinėjo jį kunigaikštis. - Jei kas ir atsitiktų, aš atsakau 
už viską... Tai visai ne nusikaltimas... Truputį skausmo... Tu neteksi ke- 
leto lašų kraujo. Bet tai niekai, palyginus su mirtimi! 

- Aš nebijau skausmo. 


t 1 - >>> >>> 
- Tuomet atliksime tai tuoj pat, - sušuko Serninas. - Dešimt sekun- 
džių skausmo - ir tu tapsi kitu žmogumi! 

„ Jis sučiupo jaunuolį ir pasodino ant kėdės, padėdamas jo kairiąją 
ranką ant stalo. Skubiai išsiėmė iš kišenės peilį ir priglaudė jo ašmenis 
tarp pirmojo ir antrojo mažojo kairės Boprė rankos piršto narelių: 

- Smok dešiniąja ranka. Vienas smūgis - ir viskas. Serninas suėmė 
10 dešiniąją ranką ir pabandė priversti jį smogti per peilio ašmenis. Iš 
siaubo Žeraras atsitraukė. Jis suprato, ko reikalauja kunigaikštis. 

- Ne, aš negaliu! 

- Vienas smūgis, tiktai vienas smūgis - ir tu tapsi panašus į tą žmo- 
gų. Niekas tavęs nepažins... 

- Jo vardas? 

- Smok, sakau tau. Ą 

- O, ne... paskui... aš dabar negaliu... Dieve, kokia kankynė! 

- Dabar, šią akimirką! 

- Ne... ne! 

- Nagi, stuktelk! Už tą nedidelę kančią tu gausi turtus, šlovę, meilę. 

- Meilę? V 

- Taip, meilę. Tu pamilsi ir būsi mylimas... Tavo nuotaka jau lau- 
kia. Aš pats išrinkau ją tau. Ji gražesnė už gražiausią pasaulyje merginą 
ir tyra kaip balandis, tereikia truputėlio kančios. Na, stuktelk! 

Žeraras pakėlė ranką smūgiui, bet nugalėjo instinktas. Jis ištrūko 
iš Sernino rankų ir puolė į kitą kambarį. Siaubo šauksmas išsiveržė iš jo 
gerklės pamačius lavoną, jis sugrįžo ir puolė prieš Serniną ant kelių. 

- Smok, - pasakė kunigaikštis dėdamas Žeraro ranką ant stalo ir 
priglausdamas peilio ašmenis. 

Paklaikusiomis akimis ir išblyškusiu nuo siaubo veidu jaunuolis 
trenkė kumščiu per peilio ašmenis ir skardžiai suriko. Nulėkė mažas piršto 
gabalėlis. Trykštelėjo kraujas. Žeraras susmuko, netekęs sąmonės. 

- Vargšas berniukas, - pasakė Serninas meiliai žvelgdamas į jį. - 
Palauk, už tai bus šimteriopai atlyginta! Aš visada atsilyginu kaip kara- 
lius. 

Jis nulipo žemyn ir pakvietė daktarą. 

- Eik, dabar tavo eilė. Padaryk jam tokį pat randą, koks buvo ant 
Pjero Lediuko skruosto. Reikia padaryti taip, kad jie niekuo nesiskirtų 
vienas nuo kito. Po valandos aš grįšiu pas jį. 

- Kur jūs einate? 

- Truputėlį pasivaikščiosiu. Aš pavargau. 

Išėjęs laukan, jis giliai atsikvėpė ir užsirūkė papirosą. 

- Gera dienelė, - pusbalsiu pratarė jis. - Aš tapau Doloresos Kesel- 
bach draugu ir Ženevjevos bičiuliu. Vietoj mirusio aš susikūriau naują 
Pjerą Lediuką, kuris visiškai priklausomas nuo manęs. Be to, suradau 
vyrą Ženevjevai, o tai labai sunku padaryti. Na, aš įvykdžiau savo už- 
duotis ir lauksiu rezultatų. Dabar jūsų eilė, pone Lenormanai. Aš pasi- 
ruošęs. 

Ir jis susimąstė. 

- Bet tiktai štai kas... Aš visai nežinau, kas buvo tas Pjeras Lediu- 
kas, kurio vietą pasaulyje taip kilniaširdiškai užleidau šiam jaunuoliui. 
Taip, tai kvaila... Todėl, kad niekas negali man garantuoti, jog tas Pjeras 
Lediukas nebuvo mėsininko sūnus... 


5. 3370 


IV. Lenormanas kovoja 


1 


Gegužės 31-osios ryte visi laikraščiai priminė, kad tą dieną Lupe- 
nas žadėjo išvaduoti Žeromą iš kalėjimo. 

Policijos viršininkui susirgus, policijos prefektas Vėberis, asmeni- 
nis Lenormano priešas, ėmėsi griežtų apsaugos priemonių kalėjime, kur 
buvo kalinamas kurjeris Žeromas. 

Buvo mobilizuota visa policija, bet, visų nuostabai, gegužės 31- 
ąją Žeromo niekas nepagrobė. Tiesa, galbūt ir buvo šioks toks bandy- 
mas, kažkokia ekipažų ir tramvajų sumaištis kelyje, kuriuo važiavo ka- 
lėjimo karieta; beje, dėl neaiškių priežasčių sulūžo jos ratas. Bet viskas 
tuo ir baigėsi. Tai buvo Lupeno pralaimėjimas. Publika netgi nusivylė, 
užtat policija triumfavo. Bet kitą dieną mieste pasklido gandas, jog kur- 
jeris Žeromas prapuolė. Ar tai įmanoma? 

Šeštą valandą vakaro “Vakarinėse žiniose" buvo išspausdintas Lu- 
peno laiškas: 


“Maloningasis pone Redaktoriau! 

Malonėkite mano vardu atsiprašyti skaitytojų, kad aš neištesėjau 
žodžio. Paskutiniu momentu aš atkreipiau dėmesį, kad gegužės 31-oji 
yra penktadienis. Nejau aš galėjau išlaisvinti savo draugą tokią sunkią 
dieną?! Aš nesiryžau prisiimti tokios atsakomybės. Taipogi atsiprašau, 
jog turiu atsisakyti savo įprasto atvirumo ir nepaaiškinu, kaip buvo įvyk- 
dytas pagrobimas. Aš panaudojau tokį paprastą ir išradingą būdą, jog 
bijausi, kad visi nusikaltėliai nepradėtų sekti mano pavyzdžiu. 

Prašau priimti, gerbiamasis, mano, ir t. t. 

Pasirašo: Arsenijus Lupenas." 


Po valandos Lenormanas buvo pas premjerą Valanglė. 

- Na? - rūsčiai pradėjo Valanglė. - Pasakokite. 

- Argi aš galėjau jam sutrukdyti? Lupeno suktumas pernelyg gru- 
bus. Paprastai jis paskiria pagrobimo datą, visi, aišku, tuo patiki, jis su- 
vaidina nenusisekusį bandymą pagrobti, o kitą dieną, kai niekas apie tai 
nebegalvoja, piš... ir paukštis išskrenda. Premjere, - rimtai pasakė kri- 
minalinės policijos viršininkas. - Lupenas turi tokių priemonių, kad mes 
negalime sutrukdyti jo sumanytam reikalui. Pagrobimas buvo apskai- 
čiuotas matematiniu tikslumu. Aš linkęs pabūti nuošalyje ir suteikti ga- 
limybę kitiems patekti į juokingą situaciją... 

Valanglė nusijuokė. 

- Taip, manau, kad policijos prefektas ir Vėberis dabar jaučiasi ne- 
kaip. Bet, Lenormanai, ar galite man paaiškinti, kaip Lupenas tai suor- 
ganizavo? 

- Kol kas, pone premjere, žinoma tik tai, kad pagrobimas įvykdytas 
teismo pastate. Kaltinamąjį atvežė kalėjimo karieta ir nuvedė į tardytojo 
pono Formerio kabinetą, bet iš teismo pastato jis neišėjo, ir niekas neži- 
no, kur jis dingo. 

- Nuostabu. 

- Taip, nuostabu. 

- Ir niekas neišaiškėjo? 

- Niekas. Koridoriuje, greta tardytojo kabineto, buvo neįprasta kalti- 
namųjų, sargybos, advokatų, kurjerių minia, ir nustatyta, kad juos nurody- 
tą valandą visus iškvietė fiktyviais šaukimais. Be to, kabinetuose nebu- 
vo nė vieno tardytojo, nes visi jie savo ruožtu melagingais teismo nuro- 
dymais buvo išsiuntinėti į įvairias Paryžiaus ir jo priemiesčių vietas. 

- Ir tai viskas? 

- Ne. Kažkas matė, kaip du agentai vedė kaltinamąjį kiemu, įsodi- 
no į fiakrą ir išvažiavo. 

- Ką jūs apie tai galvojate, Lenormanai? 

- Aš galvoju, premjere, jog tie du agentai buvo Lupeno bendrinin- 
kai ir per sumaištį pakeitė tikruosius. Lupenas visur turi ištikimų jam 
žmonių: teisme, policijoje, ministerijoje, pas mane. Tai milžiniška orga- 
nizacija, tūkstantį kartų apsukresnė ir patikimesnė, nei ta, kuriai aš turiu 
garbės vadovauti. 

- Ir jūs tai toleruojate, Lenormanai? 

- Ne. 

- Taigi kaip paaiškinti jūsų neveiklumą nuo Lupeno pasirodymo? 
Ką jūs ketinate daryti? 


“L ———— 1 —-—-—--—-—- >>> 
Lenormanas atsisėdo priešais Valanglė, pasitaisė savo tamsiai Ža- 
lio redingtono atvartus, paskui akinius ir pasakė: 

- Aš ruošiuosi kovai, pone premjere. Dabar turiu tris kozirius. Pir- 
miausia, aš žinau, kokiu vardu slapstosi Arsenijus Lupenas. Jis ramiau- 
siai gyvena Hausmano bulvare ir kasdien priiminėja savo bendražygius. 

- Tai kodėl, po velnių, jūs neareštuojate jo? 

- Aš ką tik gavau šią žinią, o, be to, kunigaikštis, pavadinsim jį 
kunigaikščiu IKS, dabar yra užsienyje. 

- Ojei jis nesugrįš? 

- Ta padėtis, kurią jis dabar užima Keselbacho byloje, būtinai pri- 
vers jį grįžti, ir netgi šu ta pačia pavarde. 

„ Na, vis dėl to... 

- Antras mano kovos koziris, pone premjere, tai, kad aš suradau 
Pjerą Lediuką. 

- Taip? Nejaugi... 

- Žodžiu, Lupenas jį surado ir prieš išvykdamas apgyvendino vie- 
noje Paryžiaus priemiesčio viloje. 

- Šaunu! O kaip jūs tai sužinojote? 

- Labai paprastai. Lupenas šalia Pjero Lediuko paliko du savo drau- 
gus, 0 tie draugai - du broliai - yra mano agentai. Tai, žinoma, aš giliai 
slepiu, tačiau vieną gražią dieną jie išduos man Lupeną. 

- Bravo! Bravo! Taigi... 

- Taigi per Pjerą Lediuką, kuris yra centrinė Keselbacho projekto 
figūra, ąš prisikasiu, pirmiausia, iki “Palace" viešbučio žudiko, kadangi 
jis pasirodė pas Keselbachą norėdamas pavogti projekto dokumentus, o 
tą projektą įgyvendinti turėjo Pjeras Lediukas, kurio milijonierius ieš- 
kojo; antra, aš pasieksiu Lupeną, nes Lupenas veikia turėdamas tokį pat 
tikslą. 

- Nuostabu. Vadinasi, Pjeras Lediukas yra tarytum masalas? 

- Taip. Ir žuvis jau kimba, pone premjere, nes mano agentai prane- 
šė, jog matė, kaip kažkoks įtartinas subjektas vaikštinėja apie vilą, ku- 
noje gyvena Pjeras Lediukas saugomas mano agentų. Po keturių valan- 
dų aš ten būsiu. 

- O trečiasis jūsų koziris? 

- Vakar Rudolfo Keselbacho vardu gautas laiškas, kurį aš perėmiau... 

- Tai sėkmė! 

Aš perskaičiau šį laišką ir pasilikau jį. Jis parašytas prieš du mėne- 
sius iš Kapštadto. Štai jis: 

“Mano brangusis Rudolfai! Birželio pirmąją aš būsiu Paryžiuje. 
Mano būklė vėl tokia pat varginga, kaip tuomet, kaip Jūs man padėjote. 
Bet aš labai daug tikiuosi iš Pjero Lediuko reikalo, apie kurį aš Jums 
pasakojau. Keista istorija, tiesa? Ar Jūs suradote jį? Mane tai labai 
domina. 


, 


Jums atsidavęs Šteinvegas." 


- Šiandien birželio pirmoji, - tęsė Lenormanas, - ir aš pavedžiau 
vienam iš savo agentų surasti ir sulaikyti šitą Šteinvegą. Aš visai neabe- 
joju sėkme. 

- Aš taip pat neabejoju, brangusis Lenormanai, ir atsiprašau, mat 
norėjau jus nušalinti... Rytoj pas mane turi atvažiuoti policijos prefektas 
ir Vėberis... 

- Aš tai žinojau, pone premjere. 

- Negali būti! 

- Žinoma, priešingu atveju aš nebūčiau pradėjęs jaudintis. Šian- 
dien jūs susipažinote su mano kovos planu. Viena, aš rengiu spąstus, į 
kuriuos paklius žudikas, priviliotas Lediuko arba Šteinvego, antra, aš 
palaipsniui artinuosi prie Lupeno. Du jo agentai tarnauja pas mane, gau- 
na atlyginimus, o jis laiko juos ištikimais savo bendradarbiais. Be to, 
ieškodamas žudiko, jis siekia to paties tikslo, kaip ir aš. Tiktai jis mano 
mane apmauti, 0 išeis priešingai - aš apgausiu jį ir laimėsiu bylą, tačiau 
tik su viena sąlyga... 

- Kokia? 

- Mano rankos turi būti laisvos. Aš veiksiu taip, kaip man pasiro- 
dys tikslinga, nesistengdamas tenkinti publikos ar intrigas prieš mane 
rezgančios vyresnybės reikalavimų. 

- Gerai, tebūnie taip. 

- Taigi per keletą dienų aš arba tapsiu nugalėtoju šioje kovoje, arba 
visai pražūsiu... 


2 


Vienuoliktą valandą vakaro Lenormanas atvažiavo į Sen Klu, pa- 
liko automobilį ant kelio ir pradėjo atsargiai sėlinti prie tolėliau stovin- 
čios vilos. Jam priešpriešiais pasirodė tamsus siluetas. 

- Tai tu, Gureli? 

- Taip. 

- Tu įspėjai brolius Dudevilius apie mano atvažiavimą? 

- Taip. Jūsų kambarys paruoštas, galite ramiai miegoti, jeigu tiktai 
šiąnakt nebandys pagrobti Pjerą Lediuką, o tai manęs visai nenustebin- 
tų, kadangi broliai Dudeviliai matė įtartiną tipą, vaikštinėjantį apie vilą. 

Jie įėjo į sodą ir tyliai užlipo į vilos antrąjį aukštą. Ten juos pasiti- 
ko Žanas ir Žakas Dudeviliai. 

- Na, kas naujo girdėti apie kunigaikštį Serniną? 

- Nieko, viršininke. 

- O Pjeras Lediukas? 

- Jis ištisas dienas guli savo kambaryje apačioje arba sode. Ir nie- 
kada neateina pasikalbėti su mumis. 

- Jis jau geriau jaučiasi? 

- Daug geriau. Poilsis jį veikia teigiamai. 

- O jis labai atsidavęs Lupenui? 

- Tiksliau pasakius, kunigaikščiui Serninui, kadangi jis nežino, jog 
tai tas pats asmuo. Bent taip jau galima spėti. Iš jo nieko neišgausi, nes 
jis beveik su niekuo nesikalba. Kažkoks keistuolis. Atgyja jisai tik pa- 
matęs vieną merginą, netgi kalbasi su ja ir juokiasi. Tai jauna mergina iš 
Garšo - Ženevjeva Ernemon, kuriai kunigaikštis jį pristatė. Ji buvo jau 
tris kartus. Ir šiandien... 

Ir jis juokaudamas pridūrė: 

- Aš manau, jog jie truputį flirtuoja, taip pat, kaip ir Jo Šviesybė 
kunigaikštis Serninas su ponia Keselbach... Ak, kaip į ją žiūri tas pra- 
keiktas Lupenas! 

Lenormanas nieko neatsakė. Jis užsirūkė cigarą, pakramtė jį, vėl 
užsirūkė ir numetė, po to uždavė dar keletą klausimų ir nenusirengęs 
atsigulė į lovą. 

- Jeigu kas atsitiktų - tuoj pat žadinkite mane, nes aš miegosiu... 
Eikite kiekvienas savo vieton. 

Laikas bėgo. Praėjo valanda... dvi... Staiga Lenormanas pajuto, jog 
kažkas judina jį už peties. 

- Kelkitės, viršininke, kažkas atidarė vartelius, - tyliai ištarė Gure- 
lis. 

- Vienas? Dviese? 

- Aš mačiau tik vieną... Tuo momentu išlindo mėnulis, ir jis pasis- 
lėpė už medžio. 

- O broliai Dudeviliai? | 

- Aš juos pasiunčiau į lauko pusę. Jie užkirs jam atsitraukimo kelią 
anapus vilos. 

Gurelis paėmė Lenormaną už rankos ir tamsoje tyliai nuvedė jį že- 
myn. 

- Tyliau, mes dabar tualete. Aš atidarysiu kambarį, kuriame miega 
Lediukas. Nesibijokite, jis vakare, kaip visuomet, išgėrė veronalio ir kietai 
miega, jo neišbudinsi. Eikite šen... Čia, už lovos užuolaidų, galima gerai 
pasislėpti. Iš čia jūs gerai matysite langą ir dalį kambario nuo lovos iki 
lango. 

Didžiulis langas buvo atviras ir per jį į kambarį skverbėsi silpna 
šviesa, kuri mėnuliui išlindus iš už debesų pasidarydavo ryškesnė. Jie 
nenuleido akių nuo šviesaus lango kvadrato įsitikinę tuo, jog nepažįsta- 
masis turi ten pasirodyti. Pasigirdo silpnas girgždesys... 

- Jis lipa mediniais laiptais, - sušnibždėjo Gurelis. 

- Nuo čia iki žemės aukštai? 

- Du - du ir pusė metro. 

Girgždesys stiprėjo. 

- Eik, Gureli, pas brolius Dudevilius, - sušnibždėjo Lenormanas, - 
atvesk juos po langu apačioje ir nepraleiskite nieko, kas čia besileistų. 

Gurelis išėjo. Tuo pat metu lange pasirodė galva, šešėlis peržengė 
balkono turėklus ir Lenormanas pamatė neaukštą, tamsiu kostiumu apsi- 
vilkusį žmogų be skrybėlės. Žmogus atsisuko ir atidžiai pažiūrėjo že- 
myn per balkono turėklus, lyg norėdamas įsitikinti, ar negresia koks nors 
pavojus. Paskui jis pasilenkė ir įlindo pro langą. 

Minutėlę Lenormanui atrodė, jog nepažįstamasis nejuda, bet grei- 
tai jis įsitikino, kad tamsus jo šešėlis tyliai artinasi. Štai jis priėjo prie 
lovos... Lenormanui pasirodė, kad jis girdi nepažįstamojo kvėpavimą ir 
mato jo skvarbias akis tamsoje ir kad tas tamsiai apsirengęs Žmogus taip 
pat mato tamsoje ir jį, ir Lediuką. Jaunuolis giliai atsiduso ir apsivertė 
ant kito šono. Nepažįstamasis tyliai sėlino palei lovą ir ant baltos paklo- 
dės išryškėjo jo siluetas. Jeigu Lenormanas būtų ištiesęs ranką, būtų ga- 
lėjęs jį paliesti. Dabar jis aiškiai girdėjo nepažįstamojo kvėpavimą 1r, ko 
gero, netgi jo širdies plakimą. 

Staiga blykstelėjo šviesos spindulys. Juodai apsirengęs žmogus nus- 
paudė elektrinio žibintuvėlio mygtuką ir apšvietė Pjero Lediuko veidą. 
Pats jis buvo šešėlyje, ir Lenormanas nematė jo veido. Bet šviesoje sus- 
pindėjo tai, kas jį privertė krūptelėti. Tai buvo ploni peilio, o gal stileto 

ašmenys... Ir jam pasirodė, jog tai tas pats stiletas, kurį jis rado drabužių 
ryšulyje “Palace" viešbutyje. Lenormanui prireikė neapsakomų valios 
pastangų, kad nepultų nepažįstamojo. Jis pirmiau norėjo sužinoti, ką šis 
žada daryti. Žmogus pakėlė ranką. Lenormanas apskaičiavo atstumą, kad 
galėtų laiku sustabdyti smūgį; bet ne, tai nebuvo užpuolimas, nepažįsta- 
masis pasiruošė gintis tuo atveju, jei Pjeras Lediukas staiga prabustų, 
išsigąstų ir imtų šauktis pagalbos. Žmogus palinko arčiau prie miegan- 
čiojo stengdamasis kažką įžiūrėti. 

- Aha, jis ieško rando ant dešiniojo skruosto, - pagalvojo Lenorma- 
nas, - matyt, nori įsitikinti, ar tikrai priešais jį Pjeras Lediukas. 

Žmogus pasisuko nugara į Lenormaną, jo drabužiai lietė užuolai- 
dą, už kurios slėpėsi kriminalinės policijos viršininkas. 

“Vienas pavojingas jo judesys, - pagalvojo Lenormanas, - ir aš pul- 
siu jį". 

Bet žmogus nejudėjo. Jis perėmė stiletą į tą ranką, kurioje laikė 
žibintuvėlį, ir ėmė tyliai iš lėto traukti antklodę, po kuria miegojo Le- 
diukas. Pagaliau jis apnuogino kairiąją miegančiojo ranką. Šviesos spin- 
dulys apšvietė riešą: mažasis pirštas buvo be vieno narelio. 

Pjeras Lediukas kažką sapnuodamas sujudėjo. Šviesa akimirksniu 
užgeso, Žmogus atsitiesė ir kurį laiką stovėjo priešais miegantįjį: 

Arjis ryšis? 

Ilgokai buvo tylu. Kriminalinės policijos viršininkui pasirodė, kad 
Žmogus pakėlė ranką. Instinktyviai jis bandė sučiupti ją - ir atsitrenkė į 
nepažįstamąjį. Pasigirdo duslus riksmas. Nepažįstamasis gindamasis 
mostelėjo stiletu kaip pakliuvo, po to puolė prie lango, bet Lenormanas 
šoko ant jo ir suspaudė jį per pečius. Nepažįstamasis iš karto pajuto, jog 
jis yra silpnesnis, nesugebantis grumtis ir stengėsi išslysti iš kriminali- 
nės policijos viršininko rankų. Įtempęs visas jėgas Lenormanas savo 
kūnu prispaudė jį prie grindų. 

- Aha, pagaliau tu įkliuvai, - džiugiai murmėjo jis. - Dabar tu man 
prakalbėsi. 

Ir jis dar stipriau suspaudė nepažįstamojo kūną, kuris, atrodė, ma- 
Žėjo ir tirpo jo rankose. Lenormanas tebespaudė jį ir staiga pajuto leng- 
vą dūrį į gerklę... Lenormanas suprato, kad juodai apsirengusiam žmo- 
gui pavyko išlaisvinti ranką ir užsimoti stiletu. Jo galvoje praskriejo 
trijų Žmogžudysčių “Palace" viešbutyje vaizdas: trys aukos, nudurtos 
stiletu, kurio ašmenys šiuo momentu įsmigo į jo gerklę. Jis paleido be- 

laisvį ir atšoko atgal, bet kai vėl norėjo sučiupti nusikaltėlį, buvo per 
vėlu - tasai išlindo pro langą ir nušoko iš balkono... 

- Gureli, laikyk! - suriko Lenormanas, žinodamas, kad jo padėjėjas 
stovi apačioje. Bet ten - nė garso. Jis persisvėrė per balkono turėklus... 
smėlio gurgždesys sode... vartelių trinksėjimas... ir nieko daugiau. Ne- 
galvodamas apie Pjerą Lediuką, Lenormanas toliau šaukė: 

- Gureli!.. Dudevili! - jokio atsako nebuvo. Tyla. Jo sąmonėje vėl 
šmėstelėjo prisiminimai apie žmogžudystę “Palace" viešbutyje. Bet ne, 
tai buvo neįmanoma, žudikas negalėjo suspėti to padaryti, be to, jam ir 
nereikėjo - juk kelias buvo laisvas. 

Jis taip pat nušoko žemyn, užžiebė elektrinį Žibintuvėlį ir pamatė 
Gurelį, gulintį ant žemės. 

- Na, jei jis miręs, jie man brangiai už tai sumokės! 

Bet Gurelis buvo gyvas ir greitai atsigavo. 

- Mane apsvaigino kumščio smūgiu į krūtinę, paprastu smūgiu... 
Tai labai stuomeningas vyras! 

- Jie buvo dviese? 

- Taip. Mažasis įlindo per langą, o kitas, stambus, užpuolė mane 
apačioje. 

- O broliai Dudeviliai? 

- Aš jų nemačiau. 

Sukruvintą, sulaužytu žandikauliu Žaką jie netrukus surado prie 
vartelių. Žanas buvo čia pat, netoliese, jis duso nuo į krūtinę gauto smū- 
gio. 

- Kaipgi jie užpuolė jus? - paklausė Lenormanas. 

Žakas ir Žanas papasakojo, kaip jie susidūrė su subjektu, kuris juos 
nokautavo pirmiau, nei patys spėjo pagalvoti apie gynybą. 

- Jis buvo vienas? 

- Ne, pro mus jie praėjo dviese, drauge su užpuoliku buvo neaukš- 
to ūgio draugelis. 

- Kaip atrodė tas, kuris jus užpuolė? 

- Iš figūros jis man pasirodė panašus į anglą, gyvenusį “Palace" 
viešbučio antrajame aukšte, kuris vėliau dingo, nepalikęs pėdsakų. 

- Majoras? 

- Taip, majoras Parberis. 

Minutėlę pamąstęs, Lenormanas tarė: 

- Negali būti jokios abejonės. Šis dvejetas dalyvavo įvykdant žmog- 
žudystę “Palace"" viešbutyje. Žmogus su stiletu žudė, o majoras padėjo 
jam paslėpti nusikaltimo pėdsakus. 

- Kunigaikštis Serninas mano taip pat, -sumurmėjo Žakas Dudevi- 
lis. 

- Ir šį vakarą, - tęsė kriminalinės policijos viršininkas, - buvo tie 
patys... ir vėl dviese. 

Kiek lukterėjęs jis pridūrė: 

- Tuo geriau. Sučiupti du nusikaltėlius šimtą kartų lengviau, negu 
vieną. 

Savo pavaldiniams Lenormanas leido eiti miegoti, o pats išėjo ieško- 
ti nusikaltėlių pėdsakų. Nieko neaptikęs, jis taip pat atsigulė miegoti. 

Kitą dieną Lenormanas kartu su Gureliu išvyko į Paryžių. 

Antrą valandą dienos atėjo maloni žinia: vienas geriausių jo agen- 
tų - Djezis - suėmė Šteinvegą, lipantį iš traukinio, kuris išvyko iš Marse- 
lio. 

- Djezis čia? - paklausė jis. 

- Taip, jis čia, kartu su vokiečiu, - atsakė Gurelis. 

- Atveskite juos pas mane. 

Tuo metu suskambo telefonas. Kalbėjo Žanas Dudevilis iš Garšo. 

- Mes aptikome majorą Parberį. Jis, tamsiai nusigrimavęs veidą, 
vaizduoja ispaną. Mes ką tik jį matėme. Jis buvo mokykloje. Jaunos 
merginos Ženevjevos Ememon, kunigaikščio Sernino pažįstamos, mo- 
kykloje... 

+ Velniai griebtų! 

Tą pačią akimirką Lenormanas numetė telefono ragelį, čiupo skry- 
bėlę, skubiai išėjo į koridorių ir sutikęs ten Djezį su vokiečiu, šūktelėjo 
jiems: 

- Šeštą valandą... būkite čia! 

Po to nubėgo laiptais žemyn, jį sekė Gurelis ir trys pakeliui pa- 
griebti agentai. Visi susėdo į automobilį. 

- Į Garšą... kuo greičiau... dešimt frankų arbatpinigių! 

Neprivažiavęs Vilenevo parko, prie posūkio į skersgatvį, kur buvo 

mokykla, jis sustabdė automobilį ir iššoko. Jo laukęs Žanas Dudevilis 
suriko: 

- Nenaudėlis prieš dešimtį minučių nuvažiavo skersgatviu šia kryp- 
timi. 

- Vienas? 

- Ne, su jauna mergina. 

Lenormanas sugriebė Dudevilį už pakarpos. 

- Kaip tu galėjai jį pražiopsoti!.. 

- Mano brolis puolė jį vytis. 

- Svarbi asmenybė tas tavo brolis! Nenaudėlis sutrins jį į miltus! 
Nejau tavo broliui pakaks jėgų? 

Lenormanas pats sėdo prie vairo ir nulėkė skersgatviu. 

Greitai jie pavijo kitą brolį Dudevilį, kuris jiems sušuko: 

- Jie netoliese, ekipaže! 

Nesustodamas Lenormanas nuvairavo pakrante, aplenkė tvenkinį 
ir džiaugsmingai suriko. Nedidelės kalvos viršuje prieš juos matėsi kab- 
rioleto stogas. 

Nelaimei, jis pasirinko labai blogą kelią ir teko šiek tiek pavažiuoti 
atgal. Kuomet jie vėl grįžo į tą pačią vietą kitu keliu, kabrioletas tebes- 
tovėjo. 

Laviruodamas nelygiu keliu, jis pamatė, kaip iš ekipažo iššoko mer- 
gina. Paskui ją ant kabrioleto pakojos pasirodė vyras. Moteris ištiesė 
ranką ir pasigirdo du šūviai. Tikriausiai ji prastai šaudė, nes vyro galva 
tuoj pat pasirodė iš kitos kabrioleto viršaus pusės. Pamatęs automobilį, 
jis supliekė arkliui, ir šis nulėkė šuoliais. Greitai ekipažas išnyko už 
posūkio... 

Pagaliau Lenormanas išvažiavo į geresnį kelią, per keletą sekundžių 
peršoko kalvą, aplenkė jauną merginą ir nesustodamas nulėkė tolyn. 

Dabar kelias ėjo tankiu mišku ir labai stačiai leidosi, todėl teko 
važiuoti labai atsargiai. Bet tai negalėjo sutrukdyti gaudynėms, nes kab- 
Moletas buvo vos už dvidešimties žingsnių, o arklys labai atsargiai lei- 
dosi akmenuotu šlaitu prilaikydamas ekipažą. 

Nusileidus žemyn, kur kelias jungėsi su plentu, vedančiu į Buživa- 
lį, arklys pradėjo bėgti ristele. Automobilis sudrebėjo nuo beprotiškos 
jėgos, šoko pirmyn, per keletą sekundžių susilygino su kabrioletu ir... 

Lenormanas garsiai nusikeikė. Ekipažas buvo tuščias! Vadžios bu- 
vo palaidos ir arklys ramiai žingsniavo į kokio nors netoliese esančio 
viešbučio, kuriame buvo išnuomotas ekipažas, arklides. 

Slopindamas pyktį, kriminalinės policijos viršininkas tarė: 

- Majoras iššoko prieš keletą sekundžių, vos tik pradėjus leistis, 
kai ekipažas minutėlei išsprūdo iš mūsų akiračio. 

- Reikėtų apieškoti mišką, viršininke... 

- Nieko nerasi! Jis jau toli, gaudyk vėją laukuose! Nusikaltėlis ne 
iš tokių, kurie įkliūva dukart per dieną. 

Jauna mergina, jau atsigavusi po patirto nuotykio, grįžo kartu su 
Žakū Dudeviliu. 

Lenormanas prisistatė jai ir pasiūlė palydėti iki namo. Jis tuoj pat 
ėmėsi klausinėti apie anglų majorą Parberį. Mergina labai nustebo. 

- Jis visai ne anglas ir ne majoras. Jo pavardė ne Parberis. 

- Kuo gi jis vardu? 

- Žanas Ribeira. Jis ispanas ir savo vyriausybės pavedimu tiria švie- 
timo reikalus Prancūzijoje. | 

- Tebūnie taip. Jo vardas ir tautybė mus mažai domina. Tai kaip tik 
tas žmogus, kurio ieškome. Ar seniai jūs susipažinote? 

- Prieš dvi savaites. Jis nugirdo apie mano mokyklą Garše ir taip ja 
susidomėjo, jog pasiūlė man kasmetinę subsidiją su sąlyga, kad aš leisiu 
jam retkarčiais stebėti savo mokines. Aš neturėjau teisės atsisakyti... 

- Žinoma. Bet reikėjo su kuo nors pasitarti. Jūs juk pažįstate kuni- 
gaikštį Serniną? Tai patikimas žmogus... 

- O, aš juo visiškai pasitikiu, bet dabar jis išvykęs į užsienį. 

- Nejaugi jis nepaliko jums savo adreso? 

- Ne. Be to... ką aš galėčiau jam pasakyti? Iki šios dienos šis ponas 
elgėsi labai padoriai... Tik.šiandien... Bet aš tiesiog nežinau... 

- Paprašyčiau jūsų kalbėti su manimi visai atvirai. Jūs tikrai galite 
manimi pasitikėti. 

- Štai kaip viskas įvyko: Ribeira atvažiavo tik prieš valandą pasa- 
kęs man, kad jį pasiuntė viena dama, dabar esanti Buživalyje, kuri nori 
patikėti man auklėti savo dukterį ir todėl prašo manęs tuoj pat atvažiuo- 
ti. Visa tai man pasirodė visai įtikėtina. Be to, šiandien man laisva die- 
na, o Ribeira jau buvo pasamdęs ekipažą kelionei į Buživalį, todėl aš ir 
sutikau važiuoti. 

- Bet koks buvo jo tikslas? 

Ji paraudo ir atsakė: 

- Jis norėjo pagrobti mane. Po pusvalandžio man pats prisipažino... 

- Jūs nieko nežinote apie jį? 

- Ne. 

- Nežinote, kur jis gyvena? Gal Paryžiuje? 

- Manau, jog ten. 

- Ar būdamas pas jus jis nieko nerašė? Na, nors keletą eilučių, o gal 
jis pamiršo kokį nors daiktą, kuris mums padėtų jį susekti? 

- Ne, rodos, nieko. Ak, tiesa... bet vargu ar tai turi kokios nors reikš- 
mės... 
- Prašome kalbėti, prašome... 

- Prieš dvi dienas jis paprašė leidimo pasinaudoti mano rašomąja 
mašinėle ir vargais negalais - tikriausiai jis visai nemoka spausdinti - 
parašė laišką, o aš atsitiktinai pamačiau adresą. 

- Kam buvo adresuotas laiškas? 

- Laikračiui “Žiurnal". 

- Reikia manyti, jog tai skelbimas, - pasakė Lenormanas. 

- Aš turiu šiandieninį numerį, - pasakė Gurelis ir padavė laikraštį 
Lenormanui. 

Tasai išskleidė laikraštį ir ėmė atidžiai žiūrinėti paskutiniuosius 
puslapius. Netikėtai jam užkliuvo skelbimas - atspausdintas su įprastais 
sutrumpinimais: “Prašome atsiliepti visus, kas pažįsta poną Šteinvegą 
ir žino jo adresą. Atsakyti prašome tokiu pat būdu..." 

- Šteinvegas! - sušuko Gurelis. - Betgi jį atvežė Djezis! 

- Taip, taip, - pagalvojo Lenormanas. - Tai tas pats žmogus, kurio 
laišką Keselbachui aš nučiupau. Žmogus, pasiūlęs milijonieriui surasti 
Pjerą Lediuką... Vadinasi, jie taip pat stengiasi surinkti Žinias apie Pjerą 
Lediuką ir jo praeitį. Jie taip pat ieško. 

Jis linksmai trynė rankas. Šteinvegas buvo jo rankose. Po valandos 
Lenormanas kalbėsis su juo, ir tada pagaliau viskas atsidurs savo vieto- 
se. Keselbacho bylą, sunkiausią iš visų, kokias jam teko nagrinėti, bus 
galima padėti į lentyną. 


78 


V. Lenormanas 


spaąstuose 


I 


Šeštą valandą vakaro Lenormanas sugrįžo į savo kabinetą prefek- 
tūroje. Tuoj pat jis iškvietė Djezį. 

- Na, kaip vokietis? 

- Jis čia. 

- Ar tu ką nors išgavai iš jo? 

- Ne, jis neištarė nė žodžio. Aš jam pasakiau, jog pagal naują vyriau- 
sybės nurodymą užsieniečiai, atvykę į Paryžių, privalo pranešti prefek- 
tūrai savo atvykimo tikslą, ir nuvedžiau jį į jūsų sekretoriaus kabinetą. 

- Dabar apklausiu jį pats. 

Tuo metu įėjo tarnas. 

- Viena dama nori tuoj pat pasimatyti su jumis, pone Lenormanai. 

- Kortelę. 

- Prašome. 

- Ponia Keselbach? Pakviesk. 

Jis atsistojo pasitikdamas jauną moterį ir pasiūlė jai prisėsti. Ponia 
Keselbach atrodė liūdna ir liguista. Ji ištiesė Lenormanui laikraštį “Žiur- 
nal", rodydama į tą vietą, kur buvo atspausdintas skelbimas apie Štein- 
vegą, ir tarė: 

- Šteinvegas buvo mano velionio vyro bičiulis. Manau, jis daug ką 
žino. 

- Djezi, - pasakė Lenormanas, - atvesk tą poną, kuris laukia tavo 
kabinete. Jūsų apsilankymas, gerbiamoji, nebus bevertis. Tikrai, kai įeis 
šis Žmogus, paprašysiu jūsų nesakyti nė žodžio. 

Atsivėrė durys. Įėjo žilabarzdis, raukšlėtu veidu, skurdžiai apsi- 
rengęs, užguitas senukas, kuris, atrodė, buvo priverstas klaidžioti po pa- 

saulį, kad galėtų užsidirbti duonos kąsniui. Jis sustojo prie durų mirksė- 
damas ir sumišęs dėl to, kad visi nutilo, maigė rankose skrybėlę. Staiga 
jo veide atsirado nuostaba, ir jis droviai prakalbo: 

- Ponia... ponia Keselbach. 

Ir šypsodamasis drąsiai priėjo prie jos su akcentu prabildamas: 

- Ak, kaip aš džiaugiuosi... galų gale! Aš maniau, jog mes niekada 
nepasimatysime... Aš taip stebėjausi, kad nėra iš jūsų jokios žinios ar 
telegramos, žodžiu, nieko. Na, kaip jūs laikotės, kaip gyvena Rudolfas 
Keselbachas? 

Jaunoji moteris atsilošė į krėslo atkaltę, jos akys prisipildė ašarų. 

- Kas jums? - paklausė Šteinvegas. 

Bet čia įsikišo Lenormanas. 

- Aš matau, jog jūs nežinote, kas atsitiko pastaruoju metu. Reikia 
manyti, jūs ilgai keliavote? 

- Taip, tris mėnesius... Aš buvau kasyklose, po to grįžau į Keiptau- 
ną, iš ten ir parašiau Rudolfui. Pakeliui aš padirbėjau Portsaide. Rudol- 
fas, manau, gavo mano laišką? 

- Jis išvyko, ir aš jums paaiškinsiu jo nebuvimo priežastį. Bet pir- 
miau mums norėtųsi iš jūsų kai ką sužinoti. Kalbėsime apie asmenį, kurį 
kalbėdami su Keselbachu jūs vadinote Pjeru Lediuku. 

- Ką? Pjeras Lediukas! Kas jums pasakė? 

- Keselbachas. 

+ - To negali būti! Tai paslaptis, kurią aš jam patikėjau, o Rudolfas 
moka saugoti paslaptis, ypač šitą. | 

- Visgi reikia, kad jūs mums atsakytumėte. Šiuo metu turime vieną 
Pjero Lediuko bylą ir ją nedelsiant reikia užbaigti, o Keselbacho nėra. 

- Bet ko gi jums reikia? - sušuko Šteinvegas. - Ko jūs norite? 

- Ar jūs pažįstate Pjerą Lediuką? 

- Aš niekada nesu jo matęs, bet seniai Žinau vieną su juo susijusią 
paslaptį. Po daugelio atsitikimų, apie kuriuos neverta kalbėti, aš įsitiki- 
nau, kad jis palaidai gyvena Paryžiuje, pasivadinęs Pjeru Lediuku, nors 
tai ne tikrasis jo vardas. 

- Bet jis Žino savo tikrąjį vardą? 

- Aš manau. 

- Ir jūs taip pat Žinote? 

- Taip, aš Žinau. 

- Tai pasakykite mums. 

Truputėlį paabejojęs, jis ryžtingai atsakė: 

- Ne, aš negaliu... negaliu... 

- Kodėl negalite? 

- Aš neturiu teisės... Čia ir slypi visa paslaptis. Kuomet aš atsklei- 
džiau ją Rudolfui, jis taip rimtai susidomėjo, jog davė man didelę pinigų 
sumą už tylėjimą ir pažadėjo man didelį turtą tą dieną, kai jam pavyks 
surasti Pjerą Lediuką ir pasinaudoti jo paslaptimi. 

Čia jis karčiai nusišypsojo. 

- Didelė pinigų suma jau i ir aš atvažiavau pasiteirauti apie 
pažadėtą man turtą. 

- Ponas Keselbachas miręs, - pasakė kriminalinės policijos virši- 
ninkas. 

Šteinvegas iš nustebimo šoktelėjo. 

- Miręs! Nejaugi? Ne, šito negali būti, tai - spąstai... Ar tai tiesa? - 
paklausė jis kreipdamasis į ponią Keselbach. 

Ši nuleido galvą. 

Šteinvegą visai suglumino netikėta žinia, kuri tuo pačiu, reikia ma- 
nyti, padarė jam slogų įspūdį, nes nesusivaldęs jis pravirko. 

- Vargšas Rudolfas, - sakė jis, - aš jį pažinojau dar visai mažą... 
Augsburge jis ateidavo žaisti pas mane... aš taip jį mylėjau. 

Ir, lyg kviesdamas į liudytojus ponią Keselbach, jis tęsė: 

- Ar ne tiesa, gerbiamoji, jis mane taip pat mylėjo? Jis tikriausiai 
jums sakė.... jis mane vadino... senu dėdule Šteinvegu... 

Lenormanas priėjo prie jo ir aiškiai bei išraiškingai pasakė: 

- Išklausykite mane. Keselbachą nužudė... Nesijaudinkite, šūksniai 
ir ašaros dabar nieko nepadės... 

Jį nužudė, ir iš nusikaltimo braižo galima manyti, kad žudikas ži- 
nojo apie garsųjį milijonieriaus projektą. 

Šteinvnegas stovėjo tylėdamas, nustebęs; galų gale jis prakalbo: 

- Tai mano kaltė... Jeigu aš nebūčiau pakišęs jam šios minties... 

Ponia Keselbach priėjo prie jo maldaujančiomis akimis: 

- Jūs manote... jūs turite prielaidų, Šteinvegai... Ak, būkite malo- 
nus... 

- Ne, aš nieko nežinau, - pasakė jis, - aš negaliu suvokti... Aš priva- 
lau apgalvoti... 

- Ieškokite tarp Keselbacho pažįstamų, - pasakė Lenormanas. - Ar 
niekas negalėjo nugirsti jūsų, kai kalbėjotės su juo apie projektą? O gal- 
būt jis pats kam nors patikėjo paslaptį? 

- Ne, niekam. 

- Gerai pagalvokite. 

Ir Doloresa, ir Lenormanas sunerimę laukė jo atsakymo. 

- Ne, - atsakė jis, - aš nieko negaliu įtarti... 

- Pirmosios žudiko vardo ir pavardės raidės - “L." ir “M." - pridūrė 
Lenormanas. 

- L... M... Ne, neprisimenu... “L." ir “M."... 

- Taip, paauksuotos raidės išgraviruotos žudiko portsigaro kampe. 

- Portsigaras su monograma... - pakartojo Šteinvegas įtempdamas 
atmintį. 

- Tamsaus plieno portsigaras, viena pusė viduje padalinta į du sky- 
relius: mažasis - popieriui, didysis - tabakui. 

- Du skyreliai... du skyreliai... - kartojo Šteinvegas, kuris, rodėsi, 
kažką pradeda prisiminti. - Ar neparodytumėte man jo? 

- Štai jis, arba, teisingiau, lygiai toks pat, - pasakė Lenormanas 
paduodamas jam portsi garą. 

- Ak, toks! - pasakė Šteinvegas imdamas daiktelį iš Lenormano 
rankų. Jis apžiūrinėjo jį, atidarė, pažvelgė vidun, apžiūrėjo iš visų pusių 
ir staiga nesąmoningai suriko. Senukas perbalo, jo rankos pradėjo dre- 
bėti. 

- Na, sakykite!... Kalbėkite! - įsakė Lenormanas. 

Šteinvegas atstūmė Lenormaną ir ponią Keselbach ir klaikiu žvilgs- 
niu, svyruodamas priėjo prie lango, vėl sugrįžo į ankstesnę vietą ir, kreip- 
damasis į kriminalinės policijos viršininką, pasakė: 

- Keselbachą nužudė... Aš tuoj jums pasakysiu, kas... žudikas... 

Jis nutilo. 

- Na, ką? 

Buvo tylu. Dar keletas sekundžių - ir Lenormanas sužinos Kesel- 
bacho žudiko vardą. 

- Ne, aš negaliu... - pradėjo Šteinvegas. 

- Ką jūs sakote? - pasiutimo apimtas sušuko Lenormanas. 

- Aš sakau, jog negaliu pasakyti žudiko vardo... 

- Bet jūs neturite teisės tylėti! Teisingumas reikalauja, ir jūs priva- 
lote... 

- Rytoj aš pasakysiu... rytoj... Aš turiu pagalvoti. Rytoj aš jums 
papasakosiu viską, ką žinau apie Pjerą Lediuką, taip pat ir apie savo 
prielaidas dėl šio portsigaro... aš pažadu jums... rytoj... 

Tai buvo toks užsispyrimas, kurio palaužti neįmanoma jokiomis 
pastangomis. Lenormanas nusileido. 

- Gerai. Aš sutinku palaukti iki rytojaus, bet įspėju jus, kad jei ry- 
toj jūs nepapasakosite man to, ką žinote, aš būsiu priverstas pranešti 
apie tai tardytojui. 

Jis paskambino ir nuvedęs į šoną įėjusį Djezį pasakė jam: 

- Palydėk jį iki viešbučio ir pasilik ten... aš pasiųsiu tau dar du 
agentus. Žiūrėk, būk atidus ir nežiopsok... Gali bandyti jį pagrobti. 

Djezis ir Šteinvegas išėjo, o Lenormanas sugrįžo prie ponios Ke- 
selbach, kurią ši scena labai sujaudino, ir atsiprašė jos: 

- Patikėkite, brangioji, aš labai jus užjaučiu... 

Jis išklausinėjo ją apie tai, kada Keselbachas susipažino su Štein- 
vegu ir kiek tęsėsi jų pažintis. Bet ji buvo taip nuvargusi, jog Lenorma- 
nas nesiryžo primygtinai reikalauti, kad ji atsakytų. 

- Ar atvažiuoti man rytoj? - paklausė ji. 

- Ne, nereikia. Aš pranešiu jums viską, ką pasakys man Šteinvegas. 
Leiskite jus palydėti iki karietos. Čia, iš trečiojo aukšto, laiptai gan sta- 
tūs. 

Jis atvėrė duris ir praleido ją pirma savęs. Tuo pačiu metu korido- 
niuje pasigirdo šauksmai, kilo triukšmas ir į kabinetą subėgo tarnauto- 
jai, policininkai, agentai ir durininkai. 

- Viršininke! Viršininke! 

- Kas atsitiko? 

- Djezis... 

- Jis ką tik iš čia išėjo. Kas jam? 

- Jį rado ant laiptų... 

- Jis miręs? 

- Ne. Bet jis netekęs sąmonės. Matyt, kažkas jam smogė... 

- O Šteinvegas? Žmogus, kuris ėjo su juo? 

- Jis dingo. 

- O! Po velnių!!! 


2 


Lenormanas puolė į koridorių, greitai nubėgo laiptais ir rado Djezį 
antrojo aukšto aikštelėje, gulintį be sąmonės, apsuptą tarnautojų, be- 
sistengiančių jį atgaivinti. Tuo metu laiptais kilo Gurelis, ir Lenorma- 
nas kreipėsi į jį: 

- Gureli, ar tu sutikai ką nors apačioje? 

- Ne, nieko. 

Djezis pamažėle pradėja atsigauti ir vos pravėręs akis silpnu balsu 
ištarė: 

- Čia, aikštelėje, kur mažos durys... 

- Aha, septintojo kambario durys! Velniai griebtų! Kiek kartų sa- 
kiau, kad jas užrakintų! - šaukė Lenormanas. - Kaip ir reikėjo tikėtis, 
vieną gražią dieną jomis pasinaudojo... 

Jis čiupo už durų rankenos... 

- Na štai! Durys užsklęstos iš vidaus! 

Viršutinėje durų dalyje buvo įstatytas stiklas. Revolverio rankena 
Lenormanas išdaužė stiklą, įkišo ranką, atidarė duris ir įsakė Gureliui: 

- Kuo greičiausiai bėk išėjimo į Dofino aikštę link. 

Paskui, kreipdamasis į Djezį, paklausė: 

- Na, Djezi, pasakok. Kaip čia atsitiko, kad tave netikėtai užpuolė? 

„ Man taip trenkė kumščiu į krūtinę, viršininke... 

- Smogė kumščiu? Kas? Senukas pats vos laikėsi ant kojų. 

- Ne, ne senukas, kitas. Jis vaikštinėjo koridoriumi, ko! Šteinvegas 
buvo jūsų kabinete, o kai mes išėjome, jis nusekė mus. Priėjus aikštelę, 
jis paprašė manęs užrūkyti. Aš ieškojau kišenėje degtukų, o jis, tuo pa- 
sinaudojęs, taip stipriai trenkė man kumščiu į pilvą, jog aš nugriuvau. 
Bet griūnant man pasirodė, kad jis atidarė šias duris ir įsitempė ten se- 
nuką... 

- Ar galėtum atpažinti tau smogusįjį? 

- Taip, taip! Stambus vyras... tamsiaveidis... pietietiško tiDOL, 

- Ribeira, - sugriežė dantimis Lenormanas, - vėl jis. Ribeira, kuris 
tuo pačiu yra ir Parberis. Ak, plėšikas! Bet kokia drąsa!.. Jis bijojo, jog 
Šteinvegas papasakos... atėjo čia ir pačiupo jį man iš panosės! 

Lenormanas įsiutęs treptelėjo koja I 1r tęsė: 

- Bet iš kurgi J jis sužinojo, kad Šteinvegas čia?! Prieš keturias va- 
landas aš vijausi jį Senkiukufo miške... Kaip jis suspėjo parsigauti čia? 
Kaip atpažino?! Nejaugi jis skaito mano mintis? 

Lenormanas giliai susimąstė ir, kaip dažniausiai būdavo, tuo metu 
jis, atrodė, negirdi ir nemato nieko, kas dedasi aplinkui. 

Ponia Keselbach praeidama linktelėjo jam, bet jis to nepastebėjo ir 
jai neatsakė. Žingsnių garsai koridoriuje pagaliau padėjo jam atsitokėti. 

- A, tai tu, Gureli. 

- Taip, tiesa, - uždusęs pradėjo Gurelis, - jie buvo dviese, ėjo šia 
kryptimi ir išėjo į Dofino aikštę. Tenjų laukė automobilis. Automobily- 

je taip pat buvo dviese: juodai apsirengęs Žmogus su užsmaukta ant kak- 
tos minkšta skrybėle... 

- Tai jis, - tyliai pasakė Lenormanas, - žudikas, Ribeiros-Parberio 
bendrininkas. Na, o kas dar? 

- Dar buvo moteris be skrybėlės... panaši į kambarinę, atrodo, gra- 
ži, rudais plaukais. 

- Ką! Sakai, moteris rudais plaukais? 

- Taip. 

Lenormanas greitai apsisuko, puolė laiptais žemyn per dvi tris pa- 
kopas, perbėgo kiemą ir išlėkė į Dezorfevro krantinę. 

- Stok! - suriko jis. 

Tolumoje važiavo dvikinkis ponios Keselbach ekipažas. Vežėjas 
išgirdo ir sustabdė arklius. Tuo metu Lenormanas jau buvo ant ekipažo 
pakojos. 

- Tūkstantį kartų atsiprašau, brangioji, bet man reikalinga jūsų pa- 
galba. Leiskite važiuoti su jumis. Mums reikia vikriai veikti. Gureli! 
Mano automobilį! Tu jį išsiuntei? Tuoj pat atsiųsk čia kokį nors kitą, 
nesvarbu!.. 

Policijos agentai išsilakstė į visas puses, bet praėjo dešimt penkio- 
lika minučių, kol atvažiavo pasamdytas automobilis. Lenormanas degė 
iš nekantrumo. Stovėdama ant šaligatvio ponia Keselbach uostė savo 
flakoną su angliškąja druska. 

Pagaliau jie susėdo. 

- Gureli, sėsk greta vairuotojo ir spausk tiesiai į Garšą, - įsakė Le- 
normanas. 

- Pas mane? - nustebusi paklausė Doloresa. 

Kriminalinės policijos viršininkas jai neatsakė. Atsistojęs prie au- 
tomobilio lango, jis prisistatinėjo ir rodė savo pažymėjimą policinin- 
kams, reguliavusiems eismą gatvėse. Tik privažiavus Kur lia Reiną, jis 
atsisėdo ir pasakė poniai Keselbach: 

- Maldauju jus, brangioji, atsakykite man išsamiai į klausimus, ku- 
riuos pateiksiu. Ar jūs matėte Ženevjevą Ernemon maždaug ketvirtą va- 
landą? 

- Ženevjevą? Taip... tuo metu aš rengiausi kelionei. 

- Tai ji parodė jums skelbimą apie Šteinvegą “Žiurnal"' laikraštyje? 

- Taip, ji. 

- Ir todėl jūs atvykote pas mane? 

- Taip. 

- Jūs akis į akį kalbėjotės su Ženevjeva Ememon? 

- Tiesą sakant... aš neatsimenu... nežinau... 

- Prašome prisiminti. Ar nebuvo tuomet kartu su jumis vienos iš 
jūsų kambarinių? - 

- Galbūt... Aš rengiausi ir, žinoma... 

- Kuojos vardu? 

- Viena Siuzana, o kita - Gertrūda. 

- Taip, Gertrūda. 

- Jūs seniai ją pažįstate? 

- Jos sesuo visada tarnavo pas mane, ir Gertrūda taip pat tarnauja 
jau keletą metų... Ji labai man atsidavusi, sąžininga... 

- Vadinasi, jūs laiduojate už ją? 

- Taip. 

- Tuo geriau... tuo geriau. 

Jau buvo pusė septynių ir pradėjo temti, kai automobilis privažia- 
vo Prieglaudos namą. Nekreipdamas dėmesio į savo bendrakeleivę, kri- 
minalinės policijos viršininkas tuoj priėjo prie kiemsargio. 

- Ar ponios Keselbach kambarinė seniai sugrįžo? 

- Kuri kambarinė? 

- Kambarinė Gertrūda, viena iš seserų. 

- Bet Gertrūda visai nebuvo išėjusi. Aš neatidariau jai vartelių. 

- Bet juk kažkas neseniai sugrįžo? 

- Ne. Paskutinį kartą mes atvėrėme vartelius šeštą valandą, o nuo 
to laiko niekas nepraėjo. 

- Ar, be šių vartelių, dar yra kitas įėjimas? 

- Ne. Sienos supa dvarą iš visų pusių, o jos labai aukštos... 

- Ponia Keselbach, - pasakė Lenormanas savo bendrakeleivei, - da- 
bar mes eisime pas jus. 

Jie įėjo trise. Ponia Keselbach neturėjo rakto ir jai teko paskambin- 
ti. Duris atidarė Siuzana, antroji sesuo. 

- Gertrūda yra? - paklausė ponia Keselbach. 

- Taip, ponia, ji savo kambaryje. 

- Pakvieskite ją čia, - pasakė kriminalinės policijos viršininkas. 

Po minutės įėjo Gertrūda, graži ir gracinga mergina balta išsiuvi- 
nėta prijuoste. Jos veidas buvo gan malonus, o plaukai tikrai rudi. Le- 
normanas ilgai ir įdėmiai Žiūrėjo į ją nieko netardamas, lyg stengdama- 
sis prasiskverbti į jos sielą, besislepiančią už šių nekaltų akių. Jis nieko 
neklausė, o netrukus ramiai pasakė: 

- Viskas. Dėkoju jums. Einam, Gureli. 

Lenormanas ir Gurelis išėjo. Kai abu įėjo į tamsią sodo alėją, kri- 
minalinės policijos viršininkas pasakė: 

- Tai ji. 

- Nejaugi tiesa, viršininke? Ji tokia rami! 

- Per daug rami. Kita jos vietoje būtų nustebusi, imtų klausinėti, 
kodėl ją iškvietė. O ji - nieko. Ir, be to, jos smilkiniais nutekėjo mažas 
prakaito lašelis. 

- Ir kokią išvadą jūs padarėte? 

- Nieko ypatingo. Gertrūda - dviejų nusikaltėlių, dalyvavusių nu- 
žudant Keselbachą, bendrininkė. Ji, ko gero, nori pasigrobti našlės mili- 
jonus. Be abejo, suokalbyje dalyvauja ir kita sesuo. Ketvirtą valandą 
Gertrūda sužinojo, jog aš perskaičiau skelbimą “Žiurnal"" laikraštyje ir 
tai, kad aš susitiksiu su Šteinvegu. Pasinaudodama tuo, kad šeimininkės 
nėra namuose, ji nuvyko į Paryžių, susirado ten Ribeirą ir Žmogų minkš- 
ta skrybėle, kartu su jais nuvažiavo į teismo rūmus, ir ten Ribeira pagro- 
bė Šteinvegą. 

Jis truputį pagalvojo ir pridūrė: 

- Iš to galima daryti dvi išvadas: jie bijosi Šteinvego demaskavi- 
mo, o prieš ponią Keselbach rengiamas tikras sąmokslas. Aišku, mes 
negalime delsti nė minutės. 

- Gerai, - pasakė Gurelis, - bet vieno dalyko aš nesuprantu: kaip 
galėjo Gertrūda išeiti iš sodo nepastebėta vartų sargo? 

- Tikriausiai nusikaltėliai įrengė slaptą išėjimą. 

- Jis, aišku, veda į lauką iš Prieglaudos namo, kuriame gyvena po- 
nia Keselbach. 

- Taip, galbūt... bet man atrodo... man kilo kitokia mintis... 

Jie ėjo palei dvaro sieną. Naktis buvo gan šviesi, ir jie pakankamai 
aiškiai galėjo įžiūrėti sienos akmenis, kad įsitikintų, ar nėra plyšio. 

- Gal jie perlipo kopėčiomis, - pasiūlė prielaidą Gurelis. 

- Ne, to negali būti. Gertrūda išėjo vidurdienį. Šiaip ar taip, jei ir 
yra požeminis išėjimas, jo anga negali būti išorėje, ji tikriausiai paslėpta 
kokiame nors sename pastate. 

- Betgi čia tik keturi nameliai, ir visi jie užimti, - paprieštaravo 
Gurelis. 

- Tu klysti, trečiasis namelis, vadinamasis Hortenzijos paviljonas, 
laisvas. 

- Kas jums pasakė? 

- Vartų sargas. Norėdama būti kuo toliau nuo Žmonių, ponia Kesel- 
bach išsinuomojo taip pat ir namelį, esantį šalia to, kuriame ji apsigyve- 
no. Kas žino? Galbūt jai taip patarė Gertrūda? 

Jis apėjo ratu Hortenzijos namelį. Langinės buvo uždarytos. Dėl 
visa ko jis pabandė nuspausti laukųjų durų rankeną - durys atsivėrė. 

- Aha, Gureli, manau, mes įminėme mįslę. Įeikim. Uždek žibintą. 
Taip... taip... prieškambaris... svetainė... valgomasis... Čia nieko negali 
būti, beprasmiška apžiūrinėti. Turi būti dar pusrūsis, juk čia nėra virtu- 
vės. 

- Štai čia... čia! Tamsūs laiptai veda žemyn, - sušuxo Gurelis. 

Jie nulipo laiptais į erdvią virtuvę, užverstą sodo suoliukais ir vasa- 
riniais pintais baldais. Greta buvo skalbykla, kuri tuo pačiu buvo ir san- 
dėlis - joje mėtėsi netvarkingai suversti vienas ant kito įvairūs daiktai. 

- Kas čia blizga? - paklausė Gurelis ir pasilenkęs pakėlė bei padavė 
Lenormanui varinį segtuką su netikru perlu. 

- Perlas dar tebeblizga, - pasakė Lenormanas. - Vadinasi, segtukas 
pamestas neseniai. Čia praėjo Gertrūda. 

Gurelis ėmėsi kraustyti krūvą tuščių statinaičių, dėžių, lentynų. 

- Be reikalo gaišti, Gureli. Ten negali būti išėjimo, kadangi perne- 
lyg ilgai tektų ardyti šią krūvą ir po to vėl suversti. Pasižiūrėk, kodėl gi 
čia ant sienos prikaltos langinės, juk jos čia visai nereikalingos, atida- 
ryk. 

Gurelis pakluso. 

Atvėrus langines Žibinto šviesoje jie pamatė tamsią požeminio išė- 
jimo angą. 

- Aš neapsirikau, - pasakė Lenormanas, - išėjimas įrengtas nese- 
niai. Pažiūrėk, kaip skubotai jie dirbo, matyt, jiems jis reikalingas nei|- 
gam. Nėra mūrinių sutvirtinimų... Kai kur vietoj lubų - sukryžiuotos dvi 
trijų colių lentos, kurias prilaiko sija. Visa tai, aišku, neilgai išlaikys, bet 
jie mano, jog jų tikslui pakaks... 

- Kokiam tikslui? 

- Pirmiausia, naudodamasi šiuo išėjimu Gertrūda gali visada bend- 
rauti su savo sėbrais, kol vieną gražią dieną jie surengs Keselbach pa- 
grobimą. 

Jie ėjo atidžiai įsižiūrėdami, kad netyčia nestumtelėtų kurią nors 
atsparą. Iš pirmo žvilgsnio atrodė, jog požeminis perėjimas gerokai il- 
gesnis nei penkiasdešimt metrų, kurie skyrė Hortenzijos namelį nuo na- 
mo sienos. Vadinasi, jis turėjo išėjimą į lauką gan toli nuo sienos ir ke- 
lio, einančio pro dvarą. 

„ Man atrodo, kad einamie ne į Vilenevo parko ir tvenkinio pusę, - 
pasakė Gurelis. 

- Taip, mes einame į priešingą pusę, - atsakė Lenormanas. 

Urvas nedideliu nuolydžiu leidosi žemyn. Pasirodė vienas laipte- 
lis, po to kitas ir pasukę dešinėn jie atsirėmė į duris, įtaisytas smiltainio 
sienoje, tvirtai sustiprintoje cementu. Lenormanas stumtelėjo duris ir 
šios atsivėrė. 

- Palauk sekundę, Gureli, - pasakė jis sustojęs. - Reikia pagalvoti... 
Ko gero, mums teks grįžti atgal. 

- Kodėl? 

- Nagi todėl, kad Ribeira tikriausiai numatė, jog mes apžiūrinėsi- 
me, ir ėmėsi priemonių tam atvejui, jei mes surasime požeminį perėji- 
mą. Jis žino, kad mes naršome sodą, be abejonės, matė mus įeinant į 
Hortenzijos paviljoną, o kas mums gali garantuoti, kad jis nesurengė 
mums spąstų čia? 

- Bet mes dviese, viršininke. 

- Ojų gali būti dvidešimt. 

Jis įdėmiai pasižiūrėjo urvo gilumon. Tunelis truputį kilo aukštyn 
ir už penkių šešių metrų baigėsi kitomis durimis. 

- Einam iki ten, - pasakė jis Gureliui. - Mes tuoj pamatysim, kas čia 
per durys. 

Lenormanas nuėjo pirmyn, antrųjų durų link, tvirtai pasiryžęs to- 
liau neiti. Gurelis, kuriam jis liepė pirmąsias duris palikti atviras, sekė iš 
paskos. Bet antrosios durys pasirodė esančios užrakintos ir, nors raktas 
durų spynoje sukiojosi ir į vieną, ir į kitą pusę - jos neatsivėrė. 

- Užsklęstos iš kitos pusės. Netriukšmauk. Tyliai eime atgal. Mes 
dabar išeisime į lauką ir pagal tunelio kryptį ieškosime antrojo išėjimo 
iš jo. 

Jie nuėjo pirmųjų durų link, bet kuomet Gurelis priėjo jas, jam išsp- 
rūdo nuostabos šūksnis: 

- Jos užrakintos! 

- Bet juk aš liepiau tau palikti jas atviras! 

- Aš taip ir padariau, bet durys, matyt, pačios užsitrenkė... 

- Negali būti! Mes būtume išgirdę. 

- Tai kas gi dar? 

- Palauk! Nežinau... 

Jis priėjo prie durų ir ėmė jas apžiūrinėti. 

- Aha... yra raktas... sukasi... taip, sukasi. Vadinasi, iš kitos pusės 
užstumtas skląstis. 

- Bet kas galėjo tai padaryti? 

- Aišku, jie! Už mūsų nugarų... tikriausiai tunelyje yra atšaka, ku- 
ioje jie slėpėsi. O galbūt jie slėpėsi viršuje, paviljone? Kaip bebūtų, 
mes, brolau, pakliuvome į spąstus. 

Jis pabandė išlaužti duris, prakišo peilio ašmenis į plyšį prie spy- 
nos, išbandė visus būdus ir galų gale pavargęs pasakė: 

- Nieko nepadarysi! 

- Kaipgi, viršininke, nieko? Vadinasi, mes žuvę? 

- Panašu į tai... 

Jie nuėjo prie kitų durų, po to vėl sugrįžo. Durys buvo padarytos iš 
tvirto medžio ir sutvirtintos metaliniais skersiniais, kurių išlaužti buvo 
neįmanoma. 

- Čiareikia kirvio arba kokio nors rimto įrenginio, panašaus į dide- 
lį peilį. Reikėtų pabandyti išpjauti duris ten, kur turėtų būti skląstis... 
Bet mes nieko neturime. 

Jis pabandė išjudinti duris, bet įsitikino, kad šis darbas beprasmiš- 
kas. 

- Paklausyk, Gureli, užsiimsim tuo po valandos ar dviejų... aš vi- 
siškai nusilpau ir noriu miego... Tu kol kas pabudėk. Jie gali sugalvoti 
užpulti... 

- Na, kad tik jie sugalvotų užpulti - tada mes būtume išgelbėti! - 
sušuko Gurelis, kuris labiau vertino atvirą, nors ir nelygią, kovą. 

Lenormanas atsigulė ant žemės ir po minutės jau miegojo. 

Prabudęs jis keletą sekundžių neryžtingai pasėdėjo stengdamasis 
suprasti jį apėmusio nemalonaus pojūčio priežastį. 

+ Gureli, ei, Gureli! - pašaukė jis savo padėjėją. 

Neišgirdęs atsakymo, jis nukreipė į jį žibinto šviesą ir pamatė, jog 
Gurelis kietai miega. Lenormanas žvilgtelėjo į laikrodį. Šis rodė dvide- 
šimt minučių aštuntos, bet jis prisiminė, jog laikrodis neprisuktas. Gu- 
relio laikrodis taip pat buvo sustojęs. Beje, jis irgi prabudo. Abu pajuto 
baisų alkį ir nusprendė, jog pramiegojo didžiumą dienos, o pietų laikas 
seniai praėjo. 

- Viršininke... viršininke... - staiga prakalbo Gurelis prislėgtu bal- 
su. 

- Ką? 

- Jūsų kojos vandenyje! 

- A, gerai. Tiek to. Saulėje išdžiūsim... 

- Arjūs nepastebite?.. 

- Ko? 

- Vanduo visą laiką kyla. Kyla... 

- Ak, šunauja! - sugriežė dantimis Lenormanas. - Jie nori mus pas- 
kandinti šioje oloje. Dar keletas valandų - ir baigta! 

- Tai siaubinga, - sudejavo Gurelis. 

- Liaukis! 

Padėtis išties buvo siaubinga. Ką daryti? Aišku, Ribeira nepasigai- 
lės jų ir neišleis. Tuo labiau negalima buvo tikėtis brolių Dudevilių pa- 
galbos, nes jie nežinojo apie šio tunelio egzistavimą. Taigi neliko jokios 
vilties, išskyrus stebuklą. 

- Pažiūrėsim, pažiūrėsim... - kartojo Lenormanas. - Būtų per daug 
kvaila čia nudvėsti. Nejaugi aš ko nors nesugalvosiu... Pašviesk man, 
Gureli. 

Jis atidžiai ir įdėmiai apžiūrėjo antrąsias duris nuo viršaus iki apa- 
čios. Iš šios pusės - o tikriausiai ir iš kitos - buvo didelis skląstis. Peilio 
ašmenimis jis atsuko varžtus ir atitraukė jį. 

- O kam tai mums? - paklausė Gurelis. 

- O tam, kad jis, kaip matai, gan didelis irjo galas aštrus. Aišku, tai 
ne kaplys, bet vis dėlto geriau, negu nieko... 

Neužbaigęs frazės, jis pradėjo kapoti sieną greta įmūrytų durų. Kaip 
jis ir numatė, po nelabai storo cemento ir akmenų sluoksnio pasirodė 
minkšta žemė. 

- Prie darbo! - sušuko Lenormanas. 

- Prašau man paaiškinti, viršininke... 

- Bet tai labai paprasta, reikia išrausti trijų keturių metrų urvą šalia 
šio mūrinio stulpo, per jį mes pateksime į tunelį truputį aukščiau durų ir 
galėsime išeiti. | 

- Bet tam prireiks ne vienos valandos, o vanduo vis kyla... 

- Šviesk man, Gureli. 

- Greitai vanduo pasieks mūsų kojas! 

- Šviesk ir nesvarstyk! 

Lenormano idėja pasirodė besanti teisinga. Po kurio laiko, mesda- 

mas Žemę atgal į urvą, jis padarė angą, per kurią jau buvo galima įlįsti. 

- Leiskite man padirbėti, viršininke! - sušuko Gurelis. 

- Aha, atgijai! Na, dirbk, tiktai visą laiką kapok šalia mūrinio stul- 
po. 

Vanduo jau siekė jiems kulkšnis. Ar suspės jie laiku užbaigti dar- 
bą? Kuo toliau, tuo sunkiau darėsi kasti. Baigiantis antrai darbo valan- 
dai jie buvo atlikę tris ketvirtadalius viso triūso, bet vanduo jau iki pu- 
sės sėmė kojas. Visiškai išsekęs Gurelis stovėjo nejudėdamas, visas jo 
kūnas drebėjo. Buvo matyti, kad jį apleidžia paskutinės jėgos. Bet Le- 
normanas dirbo kaip prisuktas. Jo rankos buvo kruvinos. Jis sunkiai kvė- 
pavo, pridvisęs oras temdė protą. 

Staiga jis pajuto, kad pasiekė kitos tunelio pusės mūrą. 

- Vanduo kyla... kyla, - dejavo Gurelis prislėgtu balsu. 

Lenormanas ėmė dirbti dar greičiau. Staiga jis pajuto, kad skląstis, 
kuriuo jis rausė ž: mes, pasiekė tuštumą. Pagaliau! Dabar beliko tik pa- 
didinti angą. 

Gurelis, pamišęs iš siaubo, visiškai nejudėjo. 

Lenormanas buvo beišsigąstąs, iš krintančios skaldos garso supra- 
tęs, jog kita tunelio dalis taip pat pilna vandens, bet paskui nusprendė, 
jog tai visai natūralu - juk vanduo pateko ten per durų plyšius. Be to, vis 
vien išėjimas buvo atviras. Dar keli mostai - irjis išlindo į tunelį. 

- Einam, Gurel:! - sušuko jis savo padėjėjui, ir Gurelį, leisgyvį iš 
baimės, nutempė už rankų. - Eik, mulki, mes išsigelbėjom! 

- Jūs įsitikinęs, viršininke?.. Juk vanduo jau beveik siekia mūsų 
krūtines. 

- Nors ir iki kaklo.. eik... eik... O kur tavo žibintas? 

- Jis nebedega. | 

- Blogai. 

Staig8 Lenormanas džiugiai sušuko: 

- Laiptelis... kitas... Laiptai! Galų gale! 

Jie išėjo iš to prakeikto vandens, vos neprarijusio jų visiems lai- 
kams, ir abu vyrus apėmė malonus išsivadavimo jausmas. 

- Stok, - tyliai įsakė Lenormanas. 

Jis atsitrenkė galva į kažką tvirtą. Ištiesęs rankas, jis užčiuopė leng- 
vai besikilnojančias lentas. Pasirodė, jog tai buvo rūsio dangtis. Pakėlęs 
jį, Lenormanas pamatė tamsią patalpą, iš viršaus apšviestą blankios švie- 
sos. 

Jis stipriu judesiu atkėlė dangtį ir užlipo paskutiniaisiais laipte- 

liais. Staiga jis pajuto, kaip ant jo kažkas užmetė maišą ir po akimirkos 
suraišiojo virvėmis. 

- Dar kitą, - pasigirdo balsas. 

Taip pat buvo pasielgta ir su Gureliu. Paskui tas pats balsas pasa- 
kė: 

- Jeigu rėks - nužudyk juos. Turi peilį? 

- Taip. 

- Na, eikite. Jūs dviese imkite šitą... O jūs - aną. Atsargiai ir tyliai... 
Nuo pat ryto po sodą naršo agentai... Tu, Gertrūda, grįžk namo ir, jeigu 
kas atsitiktų, paskambink man. 

Lenormanas pajuto, kad jį pakėlė ir ėmė nešti. Netrukus jis kvėpte- 
lėjo gaivaus oro. 

- Privažiuok arčiau vežimą, - tęsė tas pats balsas. 

Pasigirdo ratų bildesys ir kanopų kaukšėjimas. Lenormaną pagul- 
dė ant lentų. Jis pajuto, kad šalia guli ir Gurelis. Arkliai pradėjo bėgti 
ristele. 

Kelionė truko apie pusvalandį. 

- Stok, - įsakė balsas. - Iškelkite juos. O tu, vežėjau, pasuk vežimą 
arčiau tilto turėklų... Taip, gerai. Ar Senoje nėra valčių? Labai gerai! 
. Pririšote prie jų akmenis? 

- Taip, akmenys sunkūs. 

- Gerai. Guviai prie reikalo! Pavesk savo sielą Viešpačiui Dievui, 
Lenormanai, ir melskis už mane, Parberį - Ribeirą, labiau žinomą baro- 
no Altenheimo vardu. Taip. Paruošta? Na, nustumk jį. Laimingos kelio- 
nės, pone Lenormanai! 

Lenormanas pajuto, kad jį paguldė ant turėklų, o balsas pašaipiai 
tebešaukė jam pavymui: 

- Laimingos kelionės! 

Po dešimties sekundžių atėjo Gurelio eilė. ę 

VI. Parberis-Ribeira- 
Altenheimas 


|| 


Mažos mergaitės žaidė sode prižiūrimos naujosios Ženevjevos 
bendradarbės panelės Šarlotos. Ponia Ememon išdalino joms pyragai- 
čius, sugrįžo į savo kambarį ir atsisėdusi prie rašomojo stalo pradėjo 
tvarkyti dokumentus bei knygas. Staiga ji pajuto, jog kambaryje kažkas 
yra, ir sunerimusi atsisuko. 

- Tu? - sušuko ji. - Iš kur tu atsiradai? 

- Ša! - pasakė kunigaikštis Seninas. - Išklausyk mane, negaiškim 
veltui laiko. Kur Ženevjeva? 

- Jis pas ponią Keselbach. 

- Kada ji sugrįš? 

- Ne anksčiau kaip po valandos. 

- Labai gerai, tuomet aš čia pasikalbėsiu su broliais Dudeviliais. O 
kaip laikosi Ženevjeva? 

- Labai gerai. 

- Kiek kartų ji matėsi su Pjeru Lediuku per tas dešimt dienų po 
mano išvykimo? 

- Tris kartus. Beje, ir šiandien ji turbūt susitiks su juo pas ponią 
Keselbach, kuriai Ženevjeva jį pristatė, kaip tu pats man liepei. Tik štai 
ką aš tau pasakysiu: tasai Pjeras Lediukas man neypač patinka. Geriau 
būtų buvę surasti vyrą iš jos aplinkos - kokį nors auklėtoją ar dėstytoją. 

- Tu iš proto išsikraustei! Išleisti Ženevjevą už mokytojo! 

- Jeigu tu rūpintumeisi Ženevjevos laime... 

- Gana, Viktorija. Tu man įkyri savo kvailystėmis. Aš neturiu laiko 
galvoti apie jausmus. Aš žaidžiu šachmatais ir visai nesirūpinu tuo, ką 
galvoja apie mano žaidimą figūros. 

Ponia Ernemon pertraukė jį: 

- Girdi švilpimą?! 

- Tai broliai Dudeviliai. Nueik, pakviesk juos čia ir palik mus vie- 
nus. 

Kai tik Dudeviliai įėjo, kunigaikštis, kaip įprasta, pradėjo juos klau- 
sinčti: 

- Iš laikraščių aš Žinau apie Lenormano ir Gurelio dingimą. Galbūt 
jūs žinote ką nors daugiau, negu ten parašyta? 

- Ne. Viršininko Vėberio padėjėjas dabar atlieka paieškas. Štai jau 
savaitė, kaip mes ieškome jų Prieglaudos sode, ir iki šiol negalime iš- 
siaiškinti, kaip jie galėjo pradingti. Visa kriminalinė policija sukelta ant 
kojų... negirdėtas dalykas.. Kriminalinės policijos viršininkas dingo be 
pėdsakų. 

- Na, otos dvi kambarinės? 

- Gertrūda išvažiavo, jos ieško. 

- Ojos sesuo, Siuzana? 

- Vėberis ir Formeris ją tardė. Nieko įtartino. 

- Tai viskas, ką jūs galite man pasakyti? 

- O, ne, mes žinome dar kai ką, ko nėra laikraščiuose ir ką mes 
galime jums papasakoti... 

Broliai papasakojo viską, kas nutiko Lenormanui pastarosiomis die- 
nomis - kaip du plėšikai apsilankė viloje, kurioje gyveno Pjeras Lediu- 
kas, kaip Ribeira bandė pagrobti Ženevjevą ir pabėgo Sen Kiukufo miš- 
ke, paskui apie senojo Šteinvego atvykimą į Paryžių, jo apklausą teismo 
pastate ir galiausiai pagrobimą... 

- Ir niekas, be jūsų, nežino šių detalių? 

- Djezis žino apie Šteinvego pagrobimą, iš jo ir mes tai sužinojome. 

- Jumis, kaip ir seniau, prefektūroje pasitiki? 

- Taip, mumis pasitiki, netgi taip, jog patiki pačias svarbiausias 
užduotis. Vėberis nė kiek neabejoja mumis. 

- Na, gerai, - pasakė kunigaikštis, - vadinasi, ne viskas prarasta. 
Nors Lenormanas ir pasielgė neatsargiai, ir už tai, įtariu, jis sumokėjo 
savo gyvybe, bet vis dėlto jis pradėjo teisingai spręsti uždavinį, ir mums 
belieka tik tęsti šį darbą. Priešas keliais taškais pirmauja, bet, manau, 
mes jį pavysime. 

- Mes pralaimėsime, viršininke. 

- Kodėl? Dabar viskas sukasi tik apie Šteinvegą, ir mums reikia 
surasti jį, nes senukas žino projekto paslaptį. 

- Taip, bet kur Ribeira jį paslėpė? 

- Be abejonės, savo namuose. 

- Vadinasi, reikia sužinoti, kur Ribeira gyvena. 

- Tai ir yra svarbiausia. 

Atsisveikinęs su abiem, jis nuėjo į Prieglaudos namelį. Prie durų 
stovėjo automobiliai, o du vyrai, tarytum sargyba, vaikštinėjo pirmyn 
atgal. Sode, netoli namelio, kuriame gyveno ponia Keselbach, ant suo- 
lelio jis pamatė Ženevjevą, Pjerą Lediuką ir storą poną su monokliu. 
Visi trys kalbėjosi ir nė vienas jo nepastebėjo. Iš paviljono išėjo keletas 
žmonių. Tai buvo Formeris, Vėberis, sekretorius ir du policijos agentai. 
Ženevjeva pasuko į namą, o ponas su monokliu kreipėsi į tardytoją bei 
kriminalinės policijos viršininko padėjėją ir šnekučiuodamiesi visi iš 
lėto nutolo. 

Serninas priėjo prie ant suolelio sėdinčio Pjero Lediuko ir tyliai 
pasakė: 

- Neišsigąsk, Lediuk, tyliau... Tai - aš. 

- Jūs!.. Tai jūs!.. 

Po siaubingojo vakaro Versalyje jaunuolis Serniną matė trečią kar- 
tą ir kiekvienąkart šis susitikimas jį labai sujaudindavo. 

- Ša.. Kas šitas subjektas su monokliu? 

Pjeras Lediukas buvo išblyškęs ir kažką niurnėjo. Serninas įgnybo 
jam į ranką. 

- Atsakyk, kas jis toks?- 

- Baronas Altenheimas. 

- Iš kurjis atsirado? 

- Tai ponios Keselbach draugas. Jis atvažiavo iš Austrijos prieš 
šešias dienas ir pasiūlė poniai Keselbach savo paslaugas ir pagalbą. 

Tuo metu tardytojas su sekretoriumi ir agentais išėjo iš sodo. Baro- 
nas Altenheimas ėjo drauge su jais. 

Kunigaikštis atsistojo ir pasukęs Imperatorienės namelio link tęsė 
pokalbį: 

- Baronas tave klausinėjo? 

- O taip, labai išsamiai. Aš jį labai dominu, jis norėtų man padėti 
susirasti savo šeimą ir klausinėjo manęs apie vaikystę, 

- Oką tu pasakojai? 

- Aš? Nieko. Todėl, kad aš nieko nežinau. Kokie gali būti mano 
vaikystės prisiminimai? Iš kur aš galiu žinoti? Jūs mane pakeitėte į kitą 
asmenį, 0 aš netgi nežinau, kas jis buvo. 

- Ir aš nežinau, - pašaipiai atsiliepė kunigaikštis. - Tuo ir ypatinga 
tavo padėtis. 

- Taip, jums juokinga... jūs visi juokiatės... Na, o man tai jau prade- 
da įkyrėti... Aš įpainiotas į keletą įtartinų dalykų, o ką ir bekalbėti apie 
man gresiantį pavojų dėl svetimo vardo pasisavinimo. 

- Na, dar to betrūko... Svetimas... Tu Lediukas... hercogas, kuni- 
gaikštis, kaip ir aš, o gal net dar garbingesnė persona. Ir jeigu tau lemta, 
tai tapk hercogu, kas tau trukdo? Ženevjeva gali ištekėti tik už hercogo. 
Štai, pažvelk į ją! Argi neverta šiek tiek pasiaukoti dėl jos nuostabių 
akių? 

Serninas net nežvilgtelėjo į Lediuką, visiškai nesidomėdamas jo 
mintimis. Kai jie pradėjo laipteliais kilti į Imperatorienės namelį, pasi- 
rodė besišypsanti ir gracinga Ženevjeva. 

- Ak, jūs parvažiavote!... - ištarė ji kunigaikščiui. - Kaip gerai, kaip 
gerai... Aš labai džiaugiuosi. Jūs norite pasimatyti su Doloresa? 

Po minutės ji palydėjo kunigaikštį Serniną į ponios Keselbach kam- 
barį. 

Kunigaikščiui suspaudė širdį. Ponia Keselbach buvo dar labiau išb- 
lyškusi ir sulysusi. Jis žiūrėjo į Doloresą apimtas gailesčio bei susijau- 
dinimo ir šių jausmų neketino slėpti. Ponia Keselbach padėkojo jam už 
užuojautą. Ji taip pat šiltai ir geranoriškai papasakojo apie barono Al- 
tenheimo atvykimą. 

- Ar jūs pažinojote jį anksčiau? - paklausė kunigaikštis. 

- Žinojau tiktai vardą. Vyras dažnai pasakodavo apie jį - jie artimai 
bendravo. 

- Taip, man teko susitikti su vienu Altenheimu. Jis gyveno Dariu 
gatvėje. Galbūt tai tas pats... 

- O, ne. Šis gyvena... Na, aš taip pat tiksliai nežinau, kur jis gyve- 
na... Jis davė man savo adresą, bet aš kažkur jį nukišau ir dabar negaliu 
jums pasakyti... 

Pasikalbėjęs su ja dar keletą minučių, Serninas atsisveikino. 

Prieškambaryje jo laukė Ženevjeva. 

- Man reikia rimtai su jumis pasikalbėti, - pasakė ji gyvai, - labai 
rimtai. Jūs matėte jį? 

- Ką? 

- Baroną Altenheimą... bet tai ne tikrasis jo vardas... Aš jį atpaži- 
nau, nors jis to ir neįtaria. 

Ženevjeva nusivedė jį į sodą labai sunerimusi. 

- Nusiramink, Ženevjeva... 

- Tai tas pats žmogus, kuris norėjo mane pagrobti. Jeigu vargšas 
Lenormanas nebūtų tada man pagelbėjęs, aš būčiau žuvusi... Jūs tikriau- 
siai Žinote, juk jūs viską Žinote... 

- Taip, bet koks tikrasis jo vardas? 

- Ribeira. Jis moka, kai jam prireikia, pakeisti savo veidą, balsą, 
manieras... Aš jį atpažinau. Bet aš niekam apie tai nesakiau, aš laukiau 
jūsų sugrįžtant. 

- Jūs nieko nesakėte poniai Keselbach apie savo atradimą? 

- Ne. Ji, matyt, labai patenkinta, kad sutiko savo velionio vyro drau- 
gą. Bet jūs, aišku, jai apie tai pasakysite, ar ne tiesa? Aš nežinau, ką jis 
ruošiasi padaryti man... ir jai... Nuo tada, kai pradingo Lenormanas, jis 
nieko nesibijo ir elgiasi čia tartum šeimininkas. Kas galėtų nuplėšti jam 
kaukę? 

- Aš! Nurimkite, aš už viską atsakau ir prašau niekam netarti nė 
žodžio. 

Jie priėjo sodo vartus ir sargas juos atvėrė. 

Kunigaikštis tarė: 

- Likite sveika, Ženevj eva, ir svarbiausia - būkite rami. Aš čionai... 

Jis uždarė vartus, pasisuko ir vos nesuriko. Priešais jį stovėjo pla- 
čiapetis, stambus Žmogus su monokliu - baronas Altenheimas. Dvi tris 
sekundes jie žiūrėjo vienas į kitą tylėdami. Paskui baronas šypsodama- 
sis tarė: 

- Aš tavęs laukiu, Lupenai. 

Nors Serninas pasižymėjo puikia savitvarda, vis dėlto jis nevalin- 
gai krūptelėjo. Ką tik jis rengėsi demaskuoti priešą, bet šis jį aplenkė. 

- Na ir kas toliau? - paklausė Serninas. 

- Toliau? O kaip tu manai, gal mums reikėtų pasikalbėti? 

- Kam? Juk nėra apie ką. 

- Aš noriu pasikalbėti su tavimi. 

- Kokią dieną tu siūlai? 

- Rytoj. Mes kartu papusryčiausime restorane. 

- O kodėl ne pas tave? 

- Betgi tu nežinai mano adreso? 

- Ogi štai... 

Kunigaikštis staigiu rankos judesiu pačiupo iš Altenheimo kišenės 
laikraštį, ant kurio buvo užklijuota pašto banderolė, ir perskaitė: 

- Diupono vila, 29. 

- Tu vikrus, - ištarė antrasis. - Na, ką gi, vadinasi, rytoj pas mane. 
- Kelintą valandą? 

- Pirmą. 
- Gerai, aš ateisiu. Likite sveikas. 

Kitą dierią, lygiai pirmą valandą, Serninas jojo raitas tylia Diupo- 
no gatve, primenančia provincijos miestelio gatvelę. Ji vedė į Pergolezo 
gatvę, esančią kelių žingsnių atstumu nuo Diubua Aveniu. Gatvėje bu- 
vo išsidėsčiusios vilos su sodais, o baigėsi ji parku ir dideliu namu, sto- 
vinčiu palei žiedinį kelią. Tenai, 29-uoju numeriu pažymėtame name, 
gyveno baronas Altenheimas. 

Serninas padavė arklio pavadį anksčiau atjojusiam tarnui ir pasa- 
kė: 

- Atvesi arklį čia pusę trijų. 

Jis paskambino. Sodo vartai atsivėrė, ir jis pasuko prieangio, ku- 
riame stovėjo du galingi tarnai su livrėjomis, link. Tarnai įvedė Serniną 
į erdvų, šiltą ir niūrų, be jokių pagražinimų pieškambarį. Sunkios durys 
jam įėjus triukšmingai užsidarė ir narsuolis Semninas pajuto, kaip krūti- 
nėje virptelėjo širdis. 

- Praneškite, kunigaikštis Serninas. 

Jį nuvedė į svetainę. 

- Ak, štai ir jūs, brangusis kunigaikšti, - pasakė baronas pasitikda- 
mas jį. - Įsivaizduokite, brangusis kunigaikšti, aš nesitikėjau šiandien 
jūsų čia pamatyti... 

- Kodėl gi? 

- Šiandien ryte jūs taip ryžtingai paskelbėte man karą, jog dabar 
visos kalbos nereikalingos... 

- Aš paskelbiau jums karą? 

- Na taip, - baronas išskleidė “Žiurnal"" numerį ir bakstelėjo pirštu 
į laikraštį: “Arsenijus Lupenas imasi ieškoti dingusio Lenormano, - pers- 
kaitė Serninas. - Jis tikras, kad suras Lenormaną gyvą ar mirusį ir būti- 
nai perduos nusikaltėlius į teisingumo rankas." 

- Juk tai jūs rašote, brangusis kunigaikšti? 

- Visiškai teisingai, aš. 

- Vadinasi, aš buvau teisus - jūs paskelbėte karą? 

- Taip. 

Altenheimas pakvietė Serniną atsisėsti, prisėdo pats ir pradėjo tai- 
kingu tonu: 

- Na štai, aš vis dėlto negaliu to leisti. Neįsivaizduoju, jog du tokie 
žmonės, kaip mes, kautųsi ir kenktų vienas kitam. Aš manau, jog mums 
būtina susitarti. 

- Matote, barone, aš manau, kad du tokie Žmonės kaip mes negali 
susitarti. 

Altenheimas nekantriai mostelėjo ir pertraukė Serniną: 

- Paklausyk, Lupenai... Tiesa, ar tu neprieštarausi, jeigu aš tave 
vadinsiu Lupenu? 

- Prašome, pone Altenheimai, Ribeira, Parberi, ar dar kaip nors ki- 
taip? 

- Oho! Tu, pasirodo, informuotas geriau nei aš! Velniai rautų! Na, 
tai dar viena prielaida tam, kad mes rastume bendrą kalbą. Ir, palinkęs 
prie jo, Altenheimas tęsė: 

- Paklausyk, Lupenai, mes abu pakankamai stiprūs ir siekiame to 
paties tikslo. Ką duos mūsų rungtyniavimas? Jeigu mes abu pralaimėsi- 
me, tuo pasinaudos trečias asmuo, koks nors tipas, panašus į Lenorma- 
ną... Tai būtų pernelyg kvaila... 

- Tikrai kvaila, - sutiko Serninas, - bet yra galimybė to išvengti. 

„- Kokia gi? 

- Mesk šį reikalą. 

- Nekalbėk kvailysčių. Pasiūlymas, kurį noriu tau išsakyti, labai 
rimtas. Trumpai tariant: imkim ir susijunkim! 

- Oho! 

- Lupenai, tai geriausias kelias, patikėk... 

- Ir ką tu investuoji į reikalą! 

- Aš? 

- Taip, tu. Tu žinai, ko aš vertas. Na, o koks tavo įnašas? 

- Šteinvegas. 

- Mažoka. 

- Ne, tai net per daug, tai - viskas. Iš jo mes sužinosime, kas toks 
Pjeras Lediukas. Iš jo mes sužinosime Keselbacho projekto paslaptį... 

Serninas nusikvatojo. 

- Ir tam tau reikalinga mano pagalba? 

- Ką? 

- Viskas paprasta ir aišku. Matai, mielasis, tu naivus. Tu turi savo 

rankose Šteinvegą, o kreipiesi į mane norėdamas bendradarbiauti. Vadi- 
nasi, tu nesugebi priversti jį atskleisti projekto paslapties. Priešingu at- 
veju tu nesikreiptum į mane? 

- Ir koks vis dėlto tavo atsakymas? 

- Aš atsisakau, - pasakė Serninas, - man pagalba nereikalinga. Aš iš 
tų Žmonių, kurie mėgsta dirbti vieni. Jeigu tu man prilygtum, tai tau į 
galvą neateitų mintis kreiptis į mane su tokiu pasiūlymu. 

- Tu atsisakai? Tu atsisakai? - įsižeidęs išbalo Altenheimas. 

- Viskas, ką aš galiu padaryti dėl tavęs, tai pasiūlyti pradžiai eilinio 
kareivio vietą. Man vadovaujant. Nori? 

Altenheimas piktai pažiūrėjo į Lupeną. 

- Tu neteisus, Lupenai. Man nereikalinga kieno nors pagalba, ir aš 
galiu užbaigti šį reikalą iki galo. Aš siūlau tau susijungti tik dėl to, kad 
greičiau būtų pasiektas tikslas ir kad netrukdytume vienas kitam. 

- Tu man visai netrukdai, - niekinančiai tarė Lupenas. 

- Bet, jei mes nesusivienysim, tai tik vienas iš mūsų pasieks tiks- 
1ą... 

- Ką gi, aš tam pasiruošęs. 

- Ir tam vienam teks peržengti per kito lavoną. Ar tu pasiruošęs 
tam, Lupenai? Numirti, pavyzdžiui, nuo mažos žaizdelės kakle? 

- Tai ir yra tavo pasiūlymas? 

- Aš nemėgstu kraujo, mano stilius visai kitoks. Aš turiu kumščius 
ir jais darbuojuosi. Bet tas kitas - žudo; prisimink, maža Žžaizdelė, pada- 
ryta stiletu... Saugokis jo, Lupenai, jis žiaurus ir nepermaldaujamas, ir 
niekas negali jo sustabdyti, - beveik pašnibždomis ištarė baronas. 

- Vis dėlto galima pagalvoti, kad tu pats jo bijaisi, barone, - pašai- 
piai pasakė Lupenas. | 

- Aš bijausi dėl kitų, dėl tų, kurie pasimaišo jam skersai kelio, dėl 
tavęs, Lupenai. Sutik - priešingu atveju tu žuvęs. Aš vis vien nemesiu 
šio reikalo, juolab, kad tikslas jau arti... jis beveik mano rankose... Sutik. 

Lupeno atsisakymas taip suerzino Altenheimą, jog šis, atrodė, tuoj 
pat puls. 

Semninas truktelėjo pečiais. 

- Dieve! Kaip aš noriu valgyti! Tiesa, tu vėlai pusryčiauji... 

Įėjo tarnas ir pranešė, kad stalas padengtas. 

- Štai pirmas dalykiškas žodis, kurį aš čia išgirdau. 

Altenheimas paėmė jį už parankės ir eidamas į valgomajį toliau 
įkalbinėjo nekreipdamas dėmesio į tamą. 

- Paklausyk, aš tau draugiškai patariu - sutik! Tai labai, labai rim- 
tas dalykas... Patikėk, taip bus geriau, daug geriau... 

- O, ikrai! - pasakė Serninas. - Koks tu svetingas... Tu neužmiršai, 
kad pakvietei pusryčiauti rusų kunigaikštį! 

Jie susėdo prie stalo vienas priešais kitą. Aplink juos sukiojosi pui- 
"kus, grynaveislis, sidabrinio atspalvio kurtas. 

- Pristatau jums: mano geriausias draugas Sirijus, - pasakė Alten- 
heimas. 

- A, tėvynainis... kitados ir aš turėjau kurtą... 

Pusryčiai prabėgo labai gyvai. Alienheimui grįžo gera nuotaika, ir 
jie kaip įmanydami mėgavosi vienas prieš kitą savo šmaikštumu bei man- 
dagumu. Serninas papasakojo keletą anekdotų, Altenheimas padarė re- 
vanšą, ir užsimezgė linksmas pokalbis. Jų kalboje šmėkščiojo pačių se- 
niausių Europos šeimų - ispanų grandų, anglų lordų, austrų hercogų var- 
dai. | 
- Kokią įdomią profesiją mes pasirinkome, - pasakė Seminas, - 
mums tenka susidurti su viskuo, kas geriausia žemėje. Še tau, Sirijau, 
gabalėlis vištienos su triufeliais... 

Šuo nesitraukė nuo jo, nenuleisdamas akių meiliai vizgino uodegą 
ir akimirksniu prarydavo viską, ką jam pasiūlydavo. 

- Taurę šamberteno, kunigaikšti? 

- Su malonumu, barone. 

„Prašau atkreipti dėmesį - šis vynas iš karaliaus Leopoldo rūsių. 

- Dovana? 

- Taip, dovana, kurią aš pats sau įsiteikiau. 

- Stebuklingas vynas... jo bukietas... aromatas... Kartu su šiuo žą- 
sies kepenėlių paštetu - tiesiog radinys. Galiu jus pasveikinti, barone, 
jūsų virėjas puikus. 

„» Ne virėjas, o virėja, kunigaikšti. Aš ją atsiviliojau už siaubingai 
didelę sumą iš deputato socialisto Levro. Štai paragaukite ledų su kaka- 
va ir ypač rekomenduoju jums šiuos pyragaičius... tiesiog genialus išra- 
dimas. 

- Jie labai gražūs ir jeigu tokie pat skanūs... - ištarė kunigaikštis 
imdamas keletą jų iš karto. - Paimk, Sirijau, tu tikriausiai mėgsti tokius 
dalykus... | 

Staigiu rankos judesiu jis paėmė vieną pyragaitį ir padavė jį Siri- 
jui. Šuo iškart prarijo jį, akimirksniu sustingo, dvi tris sekundes nejudė- 
JO, po to susvyravo ir gailiai inkšdamas parkrito tampomas konvulsijų... 

Serninas guviai atšoko atgal, kad nebūtų netikėtai užkluptas vieno 
iš tarnų, ir garsiai nusijuokė: 

- Štai ką aš patarsiu, barone: kai nori kurį nors iš savo draugų nu- 
nuodyti, tai pasistenk, kad tavo rankos nedrebėtų... Tai sukelia nepasiti- 
kėjimą... Cha... cha... cha... O aš maniau, kad žudymas tau kelia pasiš- 
lykštėjimą... 

- Peiliu - taip, - pasakė Altenheimas nė kiek nesumišęs. - Bet aš 
šiandien įsigeidžiau ką nors nunuodyti ir pažiūrėti, kaip tai pavyks. 

- Vis dėlto tu neblogai pasirenki objektą savo bandymams. Rusų 
kunigaikštį, velniai griebtų! 

Jis priėjo prie Altenheimo ir pasakė jam: 

- Ar tu žinai, kas būtų nutikę, jei tau būtų pasisekę nunuodyti mane 
ir aš nebūčiau sugrįžęs namo vėliausiai trečią valandą? Jau pusę keturių 
policijos prefektas būtų tiksliai žinojęs, kas per paukštis vadinamasis 
baronas Altenheimas, ir dar iki vakaro būtų įgrūdęs tave į kalėjimą. 

- Et! Iš kalėjimo galima pabėgti, - pasakė Altenheimas, - bet iš ten, 
kur aš norėjau pasiųsti tave, negrįžtama. 

- Visiškai teisingai, bet pirmiausia reikia mane ten pasiųsti, o tai ne 
taip paprasta. 

- Būtų pakakę tau nuryti gabalėlį šio pyragaičio... 

- Tu taip manai? 

Tardamas šiuos Žodžius, jis paėmė pyragaitį, perlaužė jį ir puselę 
ištiesė baronui! . 

- Valgyk! 

Šis pasibaisėjęs atsitraukė. 

- Vaikigalis! - pasakė Serninas. 

Ir ramiai, neskubėdamas, su besimėgaujančio Žmogaus išraiška vei- 
de apstulbusio iš nustebimo barono akyse jis suvalgė iš pradžių vieną 
pyragaičio puselę, po to kitą. 

- Lupenas visada pasiruošęs tam, kad koks nors šunsnukis gali įberti 
jam nuodų, - pasakė jis šluostydamasis rankas. - Bet atminkite, barone, 
Lupenas bebaimis ir nenugalimas. Pamenate karalių Mitridatą? 

Tą vakarą jie dar kartą susitiko. Kunigaikštis Serninas pakvietė ba- 
roną Altenheimą papietauti “Kabare Vatel" poeto, muzikanto, kapitalis- 

to ir dviejų dailių “Prancūzų komedijos" artisčių draugijoje. Kitą dieną 
jie kartu pusryčiavo Bulonės miške, o vakare susitiko operoje. 

Ir taip jie matydavosi kasdien visą savaitę. Atrodė, kad negali gy- 
venti vienas be kito. Abu drauge linksminosi, gėrė brangius vynus, rūkė 
puikius cigarus. O iš tikrųjų jie negailestingai ir atkakliai sekė vienas 
kitą laukdami palankaus momento: Altenheimas norėjo sunaikinti Ser- 
niną, o Serninas norėjo sunaikinti Altenheimą. Abu jie jautė, kad ato- 
mazga netoli ir kad vienas jų greitai turės žūti. | 

Vienąkart jie liko vieni Kambono gatvės klubo sode. Buvo birže- 
lio vakaro prietema ir netrukus klube turėjo prasidėti pietūs, bet vakaro 
žaidėjai dar nebuvo susirinkę. Abu vaikštinėjo tankiais krūmais apau- 
gusioje pievelėje, už kurios buvo mūrinė siena su mažomis durelėmis. 
Staiga kalbėdamas su Altenheimu Sermninas pastebėjo, jog barono balsas 
pasikeitė - pasidarė neramus. Pažvelgęs į jį iš šono, Seminas pastebėjo, 
kad Altenheimas laiko dešiniąją ranką švarko kišenėje ir ten mėšlungiš- 
kai spaudžia peilio rankeną. 

Puikus momentas! Ar jis ryšis? Išsitiesęs, susidėjęs rankas už nu- 
garos, Serninas laukė užpuolimo. Baronas nutilo ir jie tylomis ėjo greta. 

- Nagi, smok! - nekantriai sušuko kunigaikštis pertraukdamas tylą. 

Jis sustojo ir pasisuko į savo palydovą. 

- Na, ko gi tu lauki? Smok! Dabar arba niekada! Niekas tavęs nepa- 
matys, tu pasislėpsi už šių durų. Ir... sudie, niekas nieko nematė... Juk tu 
pats taip suplanavai ir atvedei mane čia. Ko tu lauki? Na, smok! 

Ir jis visai prisiartino prie barono. Šis stovėjo visas išraudęs. 

- Šlapia višta, - juokėsi Serninas. - Niekada iš tavęs neišeis nieko 
padoresnio. Nori, aš pasakysiu tau teisybę? Tu manęs bijaisi. Taip, taip, 
mielasis, juk tu niekada nežinai, kurlink aš galiu pakreipti reikalą. 

Nespėjęs užbaigti frazės, jis pajuto, kad kažkas sučiupo jį iš užpa- 
kalio už sprando ir tempia atgal. Serninas pamatė iškeltą ranką ir blyk- 
sinčius peilio ašmenis. Ranka nusileido ir smogė peiliu į kunigaikščio 
krūtinę. Tuo pačiu momentu Altenheimas užgriuvo ant jo ir jie susigrū- 
mė pievelėje. Imtynės truko ne ilgiau kaip trisdešimt sekundžių. Palikęs 
parblokštą Altenheimą, Serninas pašoko ir nusivijo tamsų šešėlį, pasis- 
lėpusį už mažų durų, bet išgirdo dukart trakštelint spyną. Atidaryti durų 
jis negalėjo. 

- Na ir šunsnukis, - nusikeikė Serninas. - Tu tik papulk man! Tą 
pačią dieną aš įvykdysiu savo pirmąją žmogžudystę. Bet jeigu tiktai... 

Jis apsisuko, nusiramino ir pasilenkęs ėmėsi rinkti nuo smūgio su- 
lūžusio peilio liekanas. 

Altenheimas dejavo. 

- Eik, barone, eik... Tave stebina, kad aš gyvas? Viskas paprasta. 
Reikia tiktai vilkėti nedidelę plieninę liemenę ir tuomet galima nusis- 
pjauti ant visokių peilių, netgi ant tavo juodojo draugo stileto, nes jis 
visada smogia į krūtinę. Štai, pažiūrėk, kas liko iš jo žaisliuko... Ske- 
veldros! 

Jis ištiesė Altenheimui ranką. 

- Na, stokis, barone. Aš kviečiu tave pietų. Ir neužmiršk, mano drau- 
ge, - Lupenas bebaimis ir nepagaunamas. 

Jis pasuko į klubo patalpas, užsisakė stalą pietums ir atsisėdo ant 
sofos mąstydamas: 

- Taip, žaidimas labai įdomus, bet laikas baigti, jis darosi pernelyg 
pavojingas - šie niekšai gali pasiųsti į aną pasaulį daug anksčiau, negu 
aš ketinu ten nukeliauti... Kvaila tik, jog aš nieko negaliu padaryti ji- 
ems, kol nesurasiu Šteinvego. Kur jie paslėpė jį? Be jokios abejonės, 
Altenheimas su juo kalbasi kasdien ir bando jį priversti atskleisti Kesel- 
bacho projekto paslaptį. Bet kur jie susitinka? Kur Altenheimas jį paslė- 
pė? Pas savo draugus ar namuose Diupono gatvėje? 

Jis giliai susimąstė, paskuį užsirūkė papirosą, triskart užtraukė dū- 
mą ir numetė šalin. Tai buvo sutartas ženklas - prie jo tuoj pat priėjo du 
jaunuoliai ir atsisėdo greta. 

Tai buvo broliai Dudeviliai. 

- Ką įsakysite, viršininke? 

- Paimkite šešis žmones ir važiuokite į Diupono gatvę, namo nu- 
meris 29. 

- O kaip mes ten įeisime? | 

- Labai paprastai, įstatymo vardu. Nejaugi jūs ne kriminalinės po- 
licijos agentai? Krata. 

- Bet mes neturime teisės to daryti! 

- Gaukite leidimą. 

- Ojei tarnai priešinsis, rėks? 

- Jie tik keturi, ir jūs lengvai įveiksite juos. 

- O jeigu tuo laiku sugrįš Altenheimas? 

- Jis sugrįš ne anksčiau kaip dešimtą valandą. Už tai atsakau aš. 
Jūsų žinioje dvi su puse valandos. Apieškokite namą nuo viršaus iki 
apačios, o jei Šteinvego nerasite, praneškite man. 

" Tėjo baronas Altenheimas. Serninas atsistojo ir nuėjo jo pasitikti. 

- Mes juk pietaujame kartu, barone? Mažas nuotykis sode sužadi- 
no man apetitą. Tiesa, barone, aš norėjau jums duoti keletą patarimų dėl 
to... 

Jie susėdo prie stalo. 

Po pietų kunigaikštis pasiūlė sužaisti biliardo partiją. Altenheimas 
sutiko. Po biliardo jie nuėjo į salę ir ten žaidė baharą. 

- Bankas - penkiasdešimt CSA, ar niekas nepageidauja? - šaukė 
krupjė. 

- Šimtas luidorų, - pasakė Altenheimas. 

Serninas pažiūrėjo į laikrodį. Dešimta valanda... 

Broliai Dudeviliai negrįžo, vadinasi, jų paieškos bevaisės. 

- Banką, - pasakė jis. 

Altenheimas atsisėdo ir pradėjo dalinti kortas. 

- Duodate kortą? 

- Ne. 

- Septyni. 

- Šeši. 

- Aš pralošiau, - pasakė Serninas. - Dvigubinu banką. 

- Gerai, - pasakė baronas ir padalino kortas. 

- Aštuoni, - pasakė Serninas. 

- Devyni... 

Serninas pasisuko ir E nuo stalo pasakęs sau: 

- Šis malonumas kainuoja tris šimtus luidorų, užtat dabar aš ramus 
- jis nepasitrauks nuo stalo. 

Po kurio laiko jis išlipo iš savo automobilio Diupono gatvėje prie- 
šais Altenheimo namą. Prieangyje jį pasitiko Dudevilis su draugais. 

- Suradote senuką? 

- Ne. 

- Blogai! Jis turėtų būti čia. O kur tarnai? 

- Jie surišti. Virtuvėje. 

- Labai gerai. Bus geriau, jeigu jie manęs nepamatys. Jūs galite 
išeiti. Tu, Žanai, pasaugok kol kas apačioje, o tu, Žakai, aprodysi man 
namą. 

Jis skubiai pradėjo rūsio apžiūrą, užlipo į trečiąjį aukštą ir į palėpę. 
Jis niekur ilgam nesustodavo, nes buvo įsitikinęs, jog per keletą minu- 
čių nesuras to, ko jo padėjėjai nesurado per tris valandas. Bet jis stengė- 
si įsiminti kambarių dydį ir jų išsidėstymą. 

Baigęs apžiūrą, Serninas nuėjo į Altenheimo miegamąjį ir atidžiai 
jį ištyrinėjo. 

- O tai mane sudomino, - pasakė jis rodydamas tamsią patalpą, pas- 
lėptą už užuolaidos ir prikimštą drabužių. 

- O jeigu baronas apieškos namą? 

- Kokia dingstimi? 

- Juk jis iš tarnų sužinos, kad mes čia pabuvojome. 

- Jam ir į galvą neateis, kad vienas iš mūsų pasiliko pas jį. Jis nu- 
tars, kad mūsų bandymas nepasisekė, ir nusiramins. Todėl aš ir pasilik- 
siu. 

- Bet kaip jūs iš čia išeisite? 

- Per daug žinoti nesveika. Svarbiausia - patekti... Štai ką, Dudevi- 
li, nusileisk pas brolį ir galite eiti... Rytoj arba... 

- Kada? 

- Nesirūpinkite, aš jus pasikviesiu, kai prisireiks. 

Jis atsisėdo ant mažos kušetės tamsaus kambario gilumoje. Prieš jį 
buvo stovas su kostiumais, ir jis galėjo jaustis saugus, jeigu tiktai baro- 
nas nesugalvotų daryti kratos. 

Praėjo dešimt minučių. Jis išgirdo sunkų žirgo risnojimą ir skambų 
dzinguliavimą. Ekipažas sustojo, apačioje trinktelėjo durys ir beveik tuoj 
pat jį pasiekė vis stiprėjantys išlaisvintų tarnų balsai. 

“Dabar jie viską pasakoja, - mąstė jis. - Baronui tikriausiai iš pyk- 
čio protas maišosi. Dabar jau išaiškėjo mano šiandieninis elgesys ir tai, 
kad aš jį labai šauniai apmoviau. Apmoviau, bet ne visai... Šteinvego aš 
vis tiek nesuradau... Pirmiausia dabar baronas eis patikrinti, ar nepa- 
grobtas Šteinvegas, ir eis būtent ten, kur jis paslėptas. Jeigu jis kils į 
viršų, tai Šteinvegas paslėptas palėpėje, o jeigu eis žemyn, - vadinasi, 
Šteinvegas paslėptas rūsyje". 

Jis įsiklausė. Balsų triukšmas nutilo, bet nebuvo galima sakyti, jog 
jis būtų pakeitęs vietą ar kryptį. Vadinasi, Altenheimas tardė savo padė- 
jėjus. Tik po pusvalandžię Serninas išgirdo žingsnius ant laiptų. 

“Atrodo, jis eina į viršų, - svarstė kunigaikštis, - bet ką jis taip ilgai 
veikė apačioje?" 

- Visi eikite miegoti, - pasigirdo Altenheimo balsas. 

Baronas įėjo į kambarį su vienu iš tarnų ir uždarė duris. 

- Aš taip pat gulsiu miegoti, Dominykai. Mes galime ginčytis visą 
naktį, bet iš to nieko gero neišeis. 

- Aš manau, - pasakė antrasis, - kad jis ieškojo Šteinvego. 

- Aš ir pats taip galvoju ir esu labai patenkintas, kad Šteinvego čia 
nėra. 

- Bet kurgi jis pagaliau? Ką jūs padarėte jam? 

- Tai - mano paslaptis, ir tu Žinai, kad jos aš neatskleisiu niekam. 
Visa, ką aš galiu tau pasakyti - tai, kad jis gerai paslėptas ir išeis tik tada, 
kai atskleis Keselbacho projektą. 

- Vadinasi, kunigaikštis klysta? 

- Aišku! Ir kiek jam teko sukti galvą, ko! šitai sugalvojo. Ne, aš 
labai, labai džiaugiuosi... Vargšas kunigaikštis... 

- O vis dėlto, - tęsė kitas, - reikia jo atsikratyti. 

- Būk ramus, seni, po savaitės aš tau padovanosiu portfelį, padarytą 
iš Lupeno odos. Na, pakaks, netrukdyk man, aš siaubingai noriu miego. 

Pasigirdo atveriamų durų garsas, po to spragtelėjo spyna, ir Serni- 
nas išgirdo, kaip baronas prisuko laikrodį, pasirausė kišenėse ir pradėjo 
rengtis. Jis buvo labai linksmas, niūniavo, švilpavo, garsiai kalbėjo: 

- Taip, iš Lupeno odos... po savaitės, būtų gerai ir greičiau, nes jis 
gali mus pražudyti, šunsnukis. Gerai jis apsimovė šiandien... nors aps- 
kaičiavimas buvo teisingas: Šteinvegas negali būti kitoje vietoje, kaip 
tik čia, tiktai čia... Tiktai štai koks reikalas, reikia... 

Jis atsigulė į lovą ir tuoj užgesino šviesą. 

Serninas tykiai priėjo prie užuolaidos ir ją šiek tiek praskleidė. Jis 
gerai matė kambarį, vos apšviestą blankios nakties šviesos, ir lovą už 
užuolaidos nišoje. | 

“Aš iš tikrųjų kvailai elgiuosi, - pagalvojo Serninas, - kai tik jis 
užsnūs, aš išeisiu". 

Bet tuo metu jis išgirdo keistą garsą, kažkokį lengvą krebždesį, 
kurio Semninas iš karto nesuprato. 

- Na kaip, Šteinvegai, apsigalvojai? 

Tai kalbėjo baronas! Dėl to nebuvo jokios abejonės. Bet kaip jis 
galėjo kalbėtis su Šteinvegu, jeigu jo kambaryje nebuvo? 

Altenheimas tęsė: 

- Na ką, dar neapsisprendei? Ne! Kvailai elgiesi! Vis vien anksčiau 
ar vėliau tau teks papasakoti, ką žinai... Ne? Nepasakosi? Na, tada laba- 
nakt. Iki rytojaus! | 

“Aš sapnuoju, - galvojo Serninas, - ne, tikriausiai tai jis kalba mie- 
godamas. Kaipgi kitaip? Šteinvego nėra nei greta jo, nei gretimame kam- 
baryje; jo nėra galų gale net name, kaip sakė pats baronas... Ką tuomet 
visa tai reiškia?" 

Jis abejojo. Užpulti baroną ir jėga priversti jį pasakyti, kur Štein- 
vegas? Absurdas! Niekada Altenheimas taip neatskleis paslapties. 

- Nieko nepadarysi, teks išeiti, -sumurmėjo jis, - šiaip ar taip, aš ne 
veltui praradau vakarą. 

Bet jis neišėjo. Jis nujautė, kad jam negalima dabar išeiti ir kad 
atsitiktinai jis gali kai ką sužinoti. Serninas atsargiai nukabino keletą 
kostiumų ir paltą, paklojo juos ant grindų ir, atsirėmęs nugara į sieną, .. 
ramiai užmigo. | 

Baronas nesikeldavo anksti. Kai laikrodis išmušė devintą, jis pašo- 
ko iš lovos ir pasišaukė tarną. Paskui perskaitė tarno atneštą korespon- 
denciją, netardamas nė žodžio apsirengė ir sėdo rašyti laiškų. Dešimtą 
valandą jis priėjo prie telefono ir nukėlė ragelį: 

- Alio, malonėkite sujungti su Garšu... Taip... taip... jūs man pas- 
kambinsite... 

Jis pasiliko prie aparato. 

Serninas drebėjo iš nekantrumo. 

Pasigirdo skambutis. 

- Alio, tai Garšas? Numeris 387 Taip, tai aš... jis vakare apieškojo 
visą namą. Žinoma, nieko nerado. Šteinvegas? Ne, nenori nieko kalbėti. 
Taip, jis labai gerai supranta, jog be jo mes nieko negalime... Kur jis 
dėsis, papasakos, aš už tai laiduoju, ir dargi šiąnakt, o tu... Ką darysi, 
geriau tai, negu leisti jam pasprukti. Kunigaikštis jį iš mūsų pagrobs.. su 
juo per tris dienas reikės baigti... Kada pasimatysime? Antradienį? Tin- 
ka. Aš atvažiuostiu antradienį, antrą valandą... 

Jis padėjo ragelį į vietą ir išėjo. Serninas girdėjo jo nurodymus: 

- Būkite atidūs ir nepakliūkite taip kvailai kaip vakar, aš grįšiu tik 
naktį. 

Sunkios prieškambario durys užsidarė, paskui pasigirdo vartelių 
girgždėjimas ir tolstantis arklių varpelių Žvangėjimas. 

Po dvidešimties minučių įėjo du tarnai, atidarė langus ir tarpusa- 
vyje kalbėdamiesi sutvarkė kambarį. 

Kai jie išėjo, Serninas dar gan ilgai palaukė, kol jie, jo manymu, 
pradėjo pietauti. Tuomet tikėdamasis, jog visi patarnautojai prie stalo 
virtuvėje, jis išėjo ir pradėjo apžiūrinėti lovą ir sienas, prie kurių ji sto-- 
vėjo. 

- Keista, labai keista, - kalbėjo jis, - nieko ypatingo čia nėra. Lovo- 
je nėra dvigubo dugno, po patalyne taip pat nieko. Apžiūrėsime gretimą 
kambarį. 

Jis tyliai nuėjo ten. Tai buvo visiškai tuščias kambarys be baldų. 

- Čia jis taip pat negali būti paslėptas. Gal sienoje? Ne, tai ne siena, 
o plona pertvara. Velniai žino, kaip čia yra! Aš nieko nesuprantu. 

Jis apžiūrėjo vos ne kiekvieną pertvaros colį, vėl atidžiai ištyrinėjo 
lovą. Veltui! 

- Galbūt, - murmėjo jis, - Altenheimas kliedi sapne?.. Kad tuo įsiti- 
kinčiau, as turėsiu praleisti čia dar vieną naktį. 

Jis nuėjo į savo slėptuvę ir praleido ten visą dieną. Pagaliau sute- 
mo. 

Altenheimas grįžo po vidurnakčio. Vienas įėjo į savo kambarį, nu- 
sirengė, atsigulė ir tuoj užgesino šviesą. 

Serninas jaudindamasis laukė. Vėl pasigirdo silpnas, nesupranta- 
mas girgždesys, ir Altenheimas pradėjo pašaipiu tonu: 

- Na, kaip laikaisi, drauguži? Keikiesi? Liaukis, nereikia! Man iš 
tavęs reikia kitko: Keselbacho projekto ir Pjero Lediuko istorijos... Na- 
gi, pradėk! 

Serninas nustebęs klausėsi. Šį kartą apsirikti neįmanoma: baronas 
iš tikrųjų kalbėjosi su senuku Šteinvegu! 

- Aha, tu alkanas? - tęsė baronas. - Valgyk, valgyk, mielasis! Tik 
atsimink, kad aš iš karto atidaviau tau visą duoną ir, jeigu kasdien val- 
gysi po trupinėlį, tau jos užteks savaitei... Galbūt. O po savaitės tavęs 
nebebus. Nebebus mūsų mielo dėdulės Šteinvego, jeigu jis, aišku, nesu- 
tiks papasakoti... Pasakok! Ne? Na, na... 

Kitą dieną, pirmą valandą, Serninas išėjo iš Altenheimo namo. 

- Vadinasi, ateinantį antradienį Altenheimas ir žudikas susitiks Gar- 
še, name, kurio telefonas 38, - mąstė jis. - Taigi antradienį aš išduosiu 
„abu nusikaltėlius policijai ir išlaisvinsiu Lenormaną. Tą patį vakarą aš 
"surasiu Šteinvegą ir sužinosiu pagaliau, ar buvo „Pjeras Lediukas mėsi- 
ninko sūnus, ar ne, ir ar galima jį sutuokti su Ženevjeva. Taip ir bus 
padaryta. 

Antradienį ryte, apie vienuoliktą valandą, premjeras Valanglė pa- 
sikvietė į kabinetą policijos prefektą ir kriminalinės policijos viršininko 
padėjėją Vėberį ir parodė jiems kunigaikščio Sernino pasirašytą laišką, 
kurį jis ką tik gavo. 


“Pone Premjere! Lenormanas įkalintas Glisino vilos rūsyje Gar- 
še, netoliese nuo Prieglaudos namo. Banditai, įvykdę nusikaltimus “"Pa- 
lace" viešbutyje, nusprendė jį nužudyti šiandien, antrą valandą. Jeigu 


LLA 
policijai prireiktų mano pagalbos, tai pusė dviejų aš būsiu Prieglaudos 
sode arba pas ponią Keselbach. 


, 


Kunigaikštis Serninas.' 

- Tai labai rimta, brangusis Vėberi, - pasakė Valanglė. - Juolab, kad 
kunigaikščiu Serninu galima visai pasitikėti. Man teko ne kartą su juo 
pietauti. Tai labai rimtas, inteligentiškas žmogus. 

- Prašau jūsų, premjere, - pasakė Vėberis, - leisti pranešti apie kitą 
laišką, kurį aš gavau taip pat šįryt. 

- Jis susijęs su šia byla? 

- Taip. 

- Pasižiūrėkim. 

Jis paėmė laišką ir perskaitė: 


“Maloningasai pone! 
Manau, jog turiu Jus įspėti, kad kunigaikštis Serninas, besivadi- 
nantis ponios Keselbach draugu, yra ne kas kitas, o Arsenijus Lupenas. 
L. M." 


Valanglė sumišęs sustingo. 

- Na, šį kartą, - pasakė Veberis, - mūsų draugas Lupenas susirado 
savęs vertą priešininką. Tuo metu, kai vienas skundžia, antrasis jį išduo- 
da. Taigi lapė pakliuvo į spąstus. 

- Ką jūs manote daryti? - paklausė Valanglė. 

- Aš pasistengsiu, pone premjere, kad būtų patenkintas ir vienas, ir 
kitas. Tam tikslui man prireiktų dviejų šimtų Žmonių. 

VII. Kamsiai zalias 
redingstonas 


|| 


Buvo ketvirtis pirmos, kai kunigaikštis Serninas pietavo restorane, 
esančiame netoli Madelen gatvės. Prie gretimo staliuko atsisėdo du jau- 
nuoliai. Jis nusilenkė jiems ir pradėjo kalbėtis kaip su netikėtai sutiktais 
pažįstamais. 

- Jūs taip pat dalyvaujate operacijoje? 

- Taip. 

- Kiek iš viso jūsų žmonių? 

- Atrodo, šeši. Kiekvienas išvyks iš savo namų ir be ketvirčio antrą 
visi susitiks su Vėberiu netoli Prieglaudos namo. 

- Gerai, aš būsiu tenai. 

- Ką? 

- Juk aš vadovauju operacijai! Ir, be to, privalau surasti Lenorma- 
ną, nes apie tai aš paskelbiau laikraščiuose. 

- Nejau jūs manote, kad Lenormanas gyvas? 

- Tuo esu tikras. 

- Jūs ką nors Žinote? 

- Taip, vakar aš sužinojau, kad Altenheimas ir jo gauja nuvežė su- 
rištus Lenormaną ir Gurelį ant Buživalio tilto ir sumetė į vandenį. Gure- 
lis nuskendo, o Lenormanas išsikapstė. 

- Bet, jei jis gyvas, kodėl nepasirodo? 

- Jis nelaisvėje. 

- Vadinasi, teisybė, kad jis yra Glisino vilos rūsyje? 

- Taip. 

- Bet kaip jūs sužinojote? 

- Tai mano paslaptis. Galiu tiktai pasakyti jums, kad bus sensacin- 
gas efektas... Viskas? Tuomet važiuojame su manimi. 

Atvykęs į Garšą, Serninas išsiuntė automobilį ir jie takeliu nuėjo į 
Ženevjevos mokyklą. Jis sustojo ir pasakė jiems: 

- Štai ką, Dudeviliai, klausykitės manęs atidžiai, tai labai svarbu. 
Paskambinkite į Prieglaudą, kriminalinės policijos agentų korteles juk 
turite? Eikite į Hortenzijos paviljoną, nusileiskite į rūsį. Tenai jūs pama- 
tysite prikaltas senas langines, kurias atitraukus atsiveria požeminis tu- 
nelis, vedantis į Glisino vilą. Aš jį neseniai suradau. Per šį tunelį Alten- 
heimas susisiekdavo su Gertrūda. Tuo pačiu taku eidamas ir Lenorma- 
nas galų gal. pakliuvo į Altenheimo rankas. 

- Jūs taip manote, viršininke? 

- Taip, aš taip manau. Ir dar štai kas: patikrinkite ir įsitikinkite, ar 
požeminiame tunelyje nuo praėjusios nakties niekas nepasikeitė - tai 
yra ar dvejos durys, esančios viduje, atviros, ir ar duobėje greta antrųjų 
durų guli juodas saržos ryšulys, kurį ten padėjau. 

- Jį reikia išvynioti? | 

- Ne, nereikia, ten yra kostiumas. Taigi eikite ir pasistenkite, kad 
niekas neatkreiptų į jus dėmesio, o aš palauksiu jūsų čia. 

Po dešimties minučių jie sugrįžo. 

- Ryšulys vietoje, prie antrųjų durų. 

- Puiku! Dabar dvidešimt penkios minutės antros. Tuoj pasirodys 
Vėberis ir jo agentai. Glisino vila sekama ir bus apsupta, kai tik ten įeis 
Altenheimas. Aš, Vėberiui sutikus, paskambinsiu, įeisiu ir taip atsidur- 
siu pačiame įvykių centre. Toliau aš veiksiu pagal savo sumanytą planą. 

Paleidęs juos, Serninas takeliu pasuko prie mokyklos. 

- Viskas sekasi kuo puikiausiai, - mąstė jis, - tiktai įdomu, ką su- 
galvojo Altenheimas? Iš kurios pusės jis puls? Galbūt jis išdavė mane 
policijai? 

Serninas perėjo žalią veją priešais mokyklą. Lauke nieko nebuvo - 
visos auklėtinės buvo klasėje. Jis paskambino prie durų. 

- O, tai tu! - pasakė atidarydama duris ponia Ernemon. - Tu palikai 
Ženevjevą Paryžiuje? 

- Pirmiausia reikia, kad ji nuvažiuotų į Paryžių, - atsakė Serninas. 

- Bet tu pats ją ten išsikvietei! 

- Ką tu kalbi? - suriko jis griebdamas ponią Ernemon už rankos. 

- Ką? Bet juk tu visa tai turi žinoti geriau, negu aš! 

- Aš nieko nežinau. Prašau paaiškinti. 

- Nejau tu nerašei Ženevjevai, kad ji atvažiuotų į Sen Lazaro stotį 
ir kad ten tu pasitiksi ją? 

- Ir ji išvažiavo? | 

- Aišku... jūs turėjote pusryčiauti kartu viešbutyje “Ritc". 

- Laišką... Parodyk laišką. 

Ji atnešė. 

„ Nejaugi tu nematai, kad tai klastotė? Gerai padaryta, bet vis tiek 
klastotė. Tai juk iš karto matosi! 

Iš įniršio jis užsidengė veidą rankomis. 

- Štai smūgis, kurio tikėjausi... Štai iš kurios pusės puola tas šuns- 
nukis! Bet iš kur jis žino? Ne, negali būti... jis nieko nežino. Štai jau du 
kartus jis bandė pagrobti Ženevjevą. Akivaizdu, jis susižavėjęs ja... O, 
ne, ne! To niekada nebus... Klausyk, Viktorija, tu įsitikinusi, kad ji ne- 
myli jo? Ne, aš kraustausi iš proto ir kalbu kvailystes. Palauk, man rei- 
kia pagalvoti... Ir kaip tik dabar, tokiu momentu! 

Jis pažiūrėjo į laikrodį. 

- Be dvidešimt dvi... aš dar turiu laiko. Koks aš kvailys! Laikas!.. 
Laikas! Ką aš galiu padaryti per tą laiką? Juk aš nežinau, kur ji yra! 

Kunigaikštis Serninas blaškėsi po kambarį, ir jo senoji maitintoja 
stebėjosi, pirmąkart matydama jį nesivaldantį. 

- Ko gero, paskutiniąją akimirką ji suprato apie spąstus, į kuriuos 
ją stengiasi įvilioti... Bet kur ji galėtų būti? 

- Nežinau, tikriausiai pas ponią Keselbach... 

- Taip, tai tiesa... tiesa... tu teisi, - sušuko jis su staiga atsiradusia 
viltimi ir nubėgo prie Prieglaudos namo. 

Pakeliui prie vartų jis pamatė įeinančius brolius Dudevilius, kurie 
turėjo stebėti Glisino vilą. Nė minutės nesustodamas, Serninas nuėjo 
tiesiai į Imperatorienės paviljoną, pasišaukė Siuzaną ir liepė nuvesti jį 
pas ponią Keselbach. 

- Ženevjeva? - paklausė jis. 

- Ką Ženevjeva? 

- Ji nebuvo pas jus? 

- Ne, jau keletą dienų... 

- Bet ji ateis pas jus? 

- Jūs taip manote? 

- Taip, aš tuo įsitikinęs. Kur ji galėtų būti? Kaip jūs manote? 

- Nežinau, bet užtikrinu jus, jog mes nesusitarėme susitikti šian- 
dien. 

Pastebėjusi, kad jo veidas sunerimęs, ponia Keselbach pradėjo jau- 
dintis ir paklausė: 


8. 3370 

- Tikiuosi, Ženevj evai nieko neatsitiko? 

- Ne, nieko. 

Kunigaikštis skubiai išėjo. Jam atėjo į galvą mintis, jog barono 
Altenheimo gali nebūti Glisino viloje. 

- Man reikia su juo pasimatyti... 

Ir, labai susijaudinęs, nekreipdamas į nieką dėmesio, jis nubėgo 
toliau. Bet, nepriėjęs vartų sargo namelio, staiga sustojo, vos neatsitren- 
kęs į poną Vėberį. Kriminalinės policijos viršininko padėjėjas kalbėjosi 
su broliais Dudeviliais. Taip netikėtai susitikęs Lupeną, jis krūptelėjo, 
bet kunigaikštis to nepastebėjo. 

- Jūs ponas Vėberis, ar ne? - paklausė Lupenas. 

- Taip... Su kuo turiu garbės? 

- Kunigaikštis Serninas. 

- Labai malonu. Policijos prefektas man sakė, kokią paslaugą jūs 
mums suteikėte. 

- Dar ne visai. Mano uždavinys bus įvykdytas tiktai tada, kai ban- 
ditai bus perduoti į jūsų rankas. 

- Na, tai turi įvykti greitai. Atrodo, vienas jų ką tik įėjo.. apkūnus 
subjektas su monokliu... 

- Taip, tai baronas Altenheimas. Jūsų agentai čia, pone Vėberi? 

- Taip, jie pasislėpę prie kelio už dviejų šimtų metrų nuo čia. 

- Man atrodo, jūs galite atvesti juos čia, ir visi drauge eisime į vilą. 
Aš paskambinsiu, o kadangi baronas Altenheimas manęs laukia, aš ti- 
kiuosi, jog man atidarys duris, ir įeisiu kartu su jumis. 

- Planas labai puikus, - pasakė Vėberis, - aš tuoj pat atvesiu agentus. 

Jis išėjo į sodą ir nuėjo keliu, vedančiu pro Glisino vilą. Serninas 
skubiai sugriebė už rankos vieną Dudevilį ir pasakė jam: 

- Bėk paskui jį, Žakai... Užimk jį kuo nors, kol aš įeisiu į vilą, žo- 
džiu, pasistenk sulaikyti... Sugalvok kokią nors priežastį. Man reikia 
dešimties minučių. Tegu kol kas apsupa vilą, bet neina į ją. O tu, Žanai, 
eik į Hortenzijos paviljoną, atsistok prie išėjimo iš požeminio tunelio. 
Jeigu baronas sugalvotų bėgti, sutriuškink jam galvą. 

Broliai Dudeviliai nuėjo. Kunigaikštis puolė prie aukštų geležinių 
grotų, kurios supo vilą. 

Aplinkui nieko nebuvo. Įsibėgėjęs jis užšoko ant vartų ir pastatė 
vieną koją ant spynos išsikišimo. Rizikuodamas pasismeigti ant aštrių 
virbų, remdamasis keliais jis perlipo tvorą ir nušoko žemyn. Paskui vik- 
riai nuskuodė per grįstą kiemą ir palipo laipteliais prie įėjimo su kolo- 

nomis. Šioje pusėje langai buvo aklinai uždaryti langinėmis. Kol jis mąs- 
tė, kaip patekti į vidų, smarkiai girgždėdamos, panašiai kaip ir Diupono 
gatvėje, durys atsivėrė, ir pasirodė Altenheimas. | 

- Sakykite, kunigaikšti, ar jūs visada taip atvykstate į svečius? Man 
teks iškviesti žandarus. - 

Serninas sučiupo jį už gerklės ir parvertė ant suolelio. 

- Ženevjeva... Kur Ženevjeva? Jei tu man nepasakysi, ką jai pada- 
rei... 

- Aš negaliu kalbėti, - sudejavo Altenheimas, - paleisk! 

Serninas atsitraukė. 

- Na, vikriai, atsakyk! Kur ji? 

- Yra svarbesnis reikalas, negu Ženevjeva. Geriau aš apie jį papa- 
sakosiu viduje, - ir jis kruopščiai uždarė duris ir užsklendė skląsčius. 
Paskui nuvedė Serniną į greta esantį tuščią, be užuolaidų kambarį. 

- Dabar prašau. Ko tau reikia, kunigaikšti? 

- Ženevjevos! 

- Ji labai gerai jaučiasi... 

- Aha, tu prisipažįsti? 

- Aišku. Aš netgi nusistebėjau tavo neatsargumu. Kodėl tu nieko 
nedarei? 

- Gana, kur ji? 

- Vis dėlto tu nelabai mandagus... 

- Kuri? 

- Tarp keturių sienų, laisva... 

- Laisva? 

- Taip, visiškai. Gali vaikščioti nuo vienos sienos iki kitos. 

- Kur, Diupono gatvėje? Ten, kur tu laikai Šteinvegą? 

- Aha! Tu žinai? Na, ne ten! 

- Kurgi, sakyk! 

- Matai, kunigaikšti, aš nesu toks kvailas, kad išduočiau paslaptį, 
kuria laikau tave savo rankose. Tu myli ją... 

- Nutilk!!! - suriko įtūžęs Serninas. - Aš tau draudžiu... 

- Na ir kas? Tai, mielasis, įžeidimas, aš taipogi myliu ją, be to, aš 
rizikavau dėl jos... 

Jie ilgokai kupini neapykantos žvelgė vienas į kitą. Pagaliau Semi- 
nas tarė: 

- Išklausyk mane. Pameni, tu man siūlei drauge užsiimti Keselba- 
cho reikalu?.. Taigi aš sutinku... 

- Per vėlai. 

- Klausyk, aš siūlau dar daugiau - aš metu šį reikalą... Daugiau aš 
nesikišiu... viskas priklausys tau vienam. Aš netgi tau padėsiu. 

- Kokios sąlygos? 

- Pasakyk man, kur Ženevjeva? 

Altenheimas patraukė pečiais. 

- Tu kalbi niekus, Lupenai. Man labai gaila tavęs... Tokio amžiaus 
if... 

Jie kurį laiką patylėjo. 

Pagaliau baronas pašaipiu tonu tarė: 

- Neapsakomai malonu matyti tave, Lupenai, verkšlenantį ir prašinė- 
jantį. Vis dėlto kartais ir eilinis kareivis gali pakišti koją savo generolui. 

- Kvailys! - atrėžė Serninas. 

- Kunigaikšti, šiandien vakare aš pasiųsiu jums liudininkus, jeigu 
būsite gyvas... 

- Kvailys! - su panieka pakartojo Serninas. 

- Ką gi, kunigaikšti, tu nori užbaigti tai tuoj pat? Kaip nori, bet 
tokiu atveju išmušė tavo paskutinioji valanda. Gali pavesti savo sielą 
Dievui. Tu šypsaisi? Be reikalo. Aš, palyginus su tavimi, turiu didelį 
privalumą - esant reikalui... aš žudau. 

- Kvailys! - trečią kartą pakartojo Serninas išsiimdamas laikrodį. - 
Dabar dvi valandos, barone, tau liko vos kelios minutės. Po penkių, vė- 
liausiai po dešimties minučių Vėberis ir šeši jo agentai išlauš duris ir 
areštuos tave. Tu, brangusis, nesišypsok... išėjimą, kuriuo tu žadi pasi- 
naudoti, aš suradau, ir jis yra saugomas. Tu sučiuptas. Baigta. Tai giljo- 
tina, drauguži! 

Altenheimas paraudo iš susijaudinimo ir sunkiai pratarė: 

- Tu padarei tai... tu pasielgei taip niekšiškai... 

- Namas apsuptas... Pabėgti neįmanoma. Pasakyk, kur Ženevjeva, 
ir aš tave išgelbėsiu. 

- Kaip? 

- Saugantys išėjimą iš paviljono agentai ištikimi man. Aš pasaky- 
siu tau slaptažodį, ir jie tave praleis. Kalbėk. 

Altenheimas keletą sekundžių pagalvojo ir pasakė: 

- Tai tuščia šneka. Tu ne toks kvailas, kad pats pultum vilkui į nas- 
rus. 

- Tu užmiršti apie Ženevjevą. Jeigu ne ji, argi aš čia būčiau? Sa- 
kyk, kur ji? 

- Ne. 

+ Gerai. Palauksime, - pasakė Serninas, - gal nori papiroso? 
- Mielu noru. 


2 


- Tu girdi? - po.kelių sekundžių paklausė Semninas. 

- Taip... taip... - atsakė Altenheimas atsistodamas. 

Girdėjosi smūgiai į geležinį aptvarą. 

- Netgi jokių reikalavimų. Kaip visada... nei pasiūlymo pasiduoti... 
Na, ką, ryžaisi? 

- Taip. Labai tvirtai. 

- Žinai, turint tokius įrankius, tai kelių minučių darbas. 

- Netgi jei jie būtų šiame kambaryje, - aš vis tiek nepasakyčiau tau, 
kur Ženevjeva. 

:* Grotos buvo išlaužtos, pasigirdo vartų girgždesys. 

- Na, aš manau, kad galima įkliūti, - tęsė Serninas, - bet pačiam 
ištiesti rankas, kad užnertų ant jų antrankius - kvaila. Nesispyriok. Pasa- 
kyk - ir bėk. 

- O tu? 

- Aš? Aš pasiliksiu. Ko man bijoti? 

- Pažvelk. 

Baronas parodė jam plyšį langinėje. Serninas priglaudė akį ir atšo- 
ko. 

- Tu taip pat išdavei mane policijai? Oho, čia ne dešimt žmonių, o 
penkiasdešimt... šimtas... du šimtai žmonių, kuriuos atsivedė Vėberis 

Baronas iš visos širdies juokėsi. 

- Vadinasi, tai ne dėl manęs, o dėl Lupeno. Mane areštuoti pakaktų 
šešių Žmonių. 

- Tu pranešei policijai? 

- Taip. 

- Kokius tu pateikei įrodymus? 

- Tavo vardą... Polis Serninas tai tas pats Arsenijus Lupenas. 

- Tu pats sūpratai tai, ko niekam kitam iki šiol ir į galvą neatėjo? 
Liaukis! Tai tas kitas įspėjo. Prisipažink, kad tai jis. 

Kunigaikštis pažvelgė per plyšį. Kieme knibždėjo kriminalinės po- 
licijos agentai, jie iš visų pusių apsupo vilą ir jau girdėjosi smūgiai į 

duris. Reikėjo bėgti, bet išeiti - vadinasi palikti Altenheimą vieną, o kas 
galėjo laiduoti, jog tasai, ištrūkęs į laisvę, nustos kankinęs Ženevjevą? 

Kaustytos prieškambario durys, užsklęstos geležiniais strypais, jau 
pradėjo klibėti. 

- Tu kažkodėl ramus, - pasakė Serninas. 

- Ko man... - buvo bepradedąs Altenheimas, bet staiga pakišo ku- 
nigaikščiui koją, šis pargriuvo, o baronas puolė bėgti. 

Serninas akimirksniu pašoko, nusekė Altenheimą prie mažų dure- 
lių po laiptais, kur šis pasislėpė, ir nusileido laiptais į rūsį. Koridorius... 
užjo - erdvi tamsi salė, o jos viduryje klūpojo baronas bandydamas pa- 
kelti angos dangtį. 

- Idiote! - suriko Semninas, - tu labai gerai Žinai, kad prie išėjimo iš 
Nejaugi tu manai, jog aš leisiu... 

Užvirė žiauri kova. Altenheimas užgriuvo ant priešininko, prispaudė 
taip, kad šis negalėtų nė pajudėti ir pradėjo jį smaugti... Staiga Serninui * 
pasirodė, jog angos, ant kurios jis guli, dangtis sujudėjo. Vadinasi, kaž- 
kas bandė jį atidaryti. Baronas, suprantama, taip pat tai pajuto, nes pra- 
dėjo pašėlusiai stumti Serniną nuo dangčio. 

“Tai antrasis žudikas, - pagalvojo Serninas apimtas to nepaaiškina- 
mo siaubo, kurį jam kėlė šis nepažįstamas nusikaltėlis. - Jeigu jam pa- 
vyks atverti angą - aš žuvęs". 

Altenheimas pasislinko truputį į šoną ir stengėsi nutempti Serniną, 
bet šiam pavyko kojomis apglėbti vieną barono koją ir šiek tiek išlais- 
vinti dešiniąją ranką. 

Po jais girdėjosi į tarano smūgius panašūs garsai. 

Iš paskutiniųjų Serninas suspaudė tarp kelių barono koją. Šis suk- 
nokė nuo nepakeliamo skausmo - mat Serninui pavyko išnarinti jam 
kelį. Tą pačią akimirką Semninas jėga išlaisvino savo dešiniąją ranką ir 
sugriebė Altenheimą už gerklės. 

- Puiku! Štai taip bus geriau... Neieškok peilio, nes aš tave pas- 
maugsiu kaip viščiuką... 

Paskui jis išsiėmė iš kišenės virvutę ir nuostabiai vikriai surišo ba- 
ronui rankas. Vos alsuojantis Altenheimas visai nesipriešino. Keliais ju- 
desiais Serninas stipriai jį surišo. 

Baronas prislėgtu balsu prakalbo. 

- Jeigu tu mane išduosi policijai - Ženevjeva mirs. 

- Štai kaip! Prašau paaiškinti, kaip tu tai padarysi? 

- Ji uždaryta vienoje nuošalioje vietelėje, tiktai aš žinau, kur... jei- 
gu aš žūsiu, ji numirs iš bado, kaip ir Šteinvegas. 

Serninas sudrebėjo. 

- Bet tu pasakysi man, kur ji yra? 

- Niekada. 

- Pasakysi. Ne dabar, dabar jau vėlu, bet šiąnakt. 

Jis palinko prie barono ir tyliai pasakė į ausį: 

- Paklausyk, Altenheimai! Dabar tave sučiups. Tai neišvengiama, 
netgi aš nieko negaliu padaryti. Šią naktį tu praleisi policijoje. Rytoj 
tave nuveš į Santė kalėjimą, o kas tavęs laukia po to, tu turbūt žinai! 
Taigi aš suteiksiu tau galimybę išsigelbėti. Šiąnakt, - girdi, šiąnakt aš 
ateisiu pas tave, ir tu man pasakysi, kur yra Ženevjeva. Po dviejų valan- 
dų, jeigu, Žinoma, nepameluosi, būsi laisvas. 

Altenheimas nieko neatsakė. Serninas atsitiesė ir įsiklausė. Viršuje 
girdėjosi triukšmas. Laukujės durys, aišku, buvo išlaužtos, aidėjo žings- 
niai prieškambaryje ir kambariuose. Vėberis ir jo agentai uoliai darba- 
vosi. 

- Iki pasimatymo, barone, iki vakaro! Tikiuosi, kad kameroje tu 
ateisi į protą. 

Jis patraukė surištąjį į šalį ir, atlaisvinęs angos dangtį, truputį pa- 
kėlė jį. Kaip ir tikėjosi, apačioje, ant kopėčių laiptelių, nieko nebuvo. Jis 
nulipo, palikęs angą atvirą, tarytum būtų ruošęsis sugrįžti. Po dvidešim- 
ties laiptelių pakopų prasidėjo požeminis perėjimas, kuriame įkliuvo Le- 
normanas ir Gurelis. Įėjęs tenai Serninas nesąmoningai niktelėjo. Jam 
pasirodė, jog ten kažkas yra. Jis užžiebė kišeninį žibintą - koridoriuje 
nieko nesimatė. Tuomet Serninas išsiėmė revolverį ir garsiai ištarė: 

- Tuo blogiau tau... Aš šausiu. 

Atsako nebuvo. 

“Matyt, man tik pasirodė, - pagalvojo jis, - mane persekioja mintis 
apie tą paslaptingą būtybę. Vis dėlto norint laimėti bylą reikia skubėti... 
Duobė, kurioje aš paslėpiau ryšulį su drabužiais, turėtų būti netoliese. 
Pasiimsiu ryšulį - ir baigta. Spektaklis suvaidintas... Taip... šiokia tokia 
gudrybė! Viena geriausių iš kada nors Lupeno sugalvotųjų". 

Jis priėjo antrąsias duris ir sustojo. Dešinėje buvo Lenormano, be- 
sigelbstint nuo kylančio vandens, išraustas urvas, Serninas pasilenkė ir 
apšvietė duobę. 

- Kas gi čia? - suriko jis. - Ne, šito negali būti. Matyt, Dudevilis 
nukišo jį kur nors toliau. 

Tačiau nors ir kaip jis ieškojo - ryšulio nebuvo. Jį, be abejonės, 

pagrobė paslaptingoji būtybė. | 

- Gaila, gaila! Viskas taip gerai sekėsi. Aš jau buvau prie pat tikslo, 
o dabar tenka kuo greičiau bėgti... Dudevilis laukia manęs prie įėjimo į 
Hortenzijos paviljoną, ir aš išgelbėtas. Neverta nė galvoti apie kvailys- 
tes, reikia skubėti... Greičiau! 

Bet, jo nustebimui, kitos, paskutinės prieš išėjimą durys buvo už- 
rakintos. 6 

- Viskas, - pratarė jis, - aš įkliuvau. 

Paslaptingasis juodai apsirengęs žmogus pergudravo jį. 

Jis buvo nugalėtas. 

Dabar jį sučiups Vėberis. 

- Na, ne! Ne! - sušuko jis ir pakilo. - Ženevjevos gyvybė pastatyta 
ant kortos, ir ją, kas bebūtų, reikia išgelbėti šiąnakt. Beje, dar ne viskas 
prarasta... Jeigu tasai kitas čia pateko, vadinasi, yra dar vienas išėjimas, 
taigi yra ir mažutė viltis, kad Vėberis manęs nesučiups. 

Jis jau pradėjo tyrinėti tunelio sienas ir, pasišviesdamas žibintu, 
apžiūrinėjo plytas. Staiga nuo angos pusės pasigirdo nevilties riksmas. 
Jis prisiminė, jog paliko angą atvirą, skubiai nuėjo atgal ir praėjo pirmą- 
sias duris. Prie durų jo žibintas užgeso, ir jis pajuto, jog kažkas, prasmu- 
kęs pro šalį, tuoj pat pranyko nežinia kur. Tuo metu Serninas atsitrenkė 
į laiptelį. 

“Aha! Čia yra dar vienas išėjimas, tenai jis ir pradingo", - pagalvo- 
jo Serninas. 

Viršuje vėl pasigirdo jau silpnesnis riksmas, paskui dejonės ir krio- 
kimas... Serninas bėgte pakilo laiptais į rūsį ir puolė prie barono. Alten- 
heimas raitėsi apimtas konvulsijų kraujuota gerkle. Virvės buvo per- 
pjautos, o plona viela išlinkusi. Negalėdamas išgelbėti barono, bendri- 
ninkas jį nužudė. 

Pasibaisėjęs Serninas stebėjo šį kraupų vaizdą - jo kaktą išpylė šal- 
tas prakaitas. Jis galvojo apie bejėgę Ženevjevą, pasmerktą siaubingai 
mirčiai, nes tiktai vienas baronas žinojo, kur ji paslėpta. Tuo pačiu metu 
jis aiškiai girdėjo, kaip policijos agentai atidarinėjo mažas dureles po 
laiptais prieškambaryje ir leidosi žemyn. Serniną nuo jų skyrė tiktai šio 

kambario durys. Jis greitai užrakino jas, beveik tuo pat metu, kai prie jų 
priėjo agentai. Anga buvo šalia jo... Tai buvo galimybė išsigelbėti, nes 
ten buvo dar vienas išėjimas. 

- Ne, - pasakė jis, - pirmiausia Ženevjeva. 

Jis pasilenkė ir priglaudė ausį prie barono krūtinės. Širdis dar pla- 
kė. Serninas atsiklaupė ir palinko prie jo. 

- Tu mane girdi? 

Altenheimo vokai truputį sujudėjo... Policijos agentai pradėjo laužti 
paskutines duris. Serninas tyliai, bet išraiškingai pasakė: 

- Aš tave išgelbėsiu... aš turiu stipriai veikiančių vaistų... tik pasa- 
kyk, kur Ženevj eva? 

Baronas bandė kažką sakyti. 

- Atsakyk, - reikalavo Serninas, - atsakyk, ir aš tave išgelbėsiu... 
Šiandien - gyvybė, o rytoj - laisvė... Atsakyk! 

Durys traškėjo ir judėjo nuo policininkų smūgių. 

Barono lūpos sujudėjo, bet buvo neįmanoma suprasti, ką jis nori 
pasakyti. 

- Pasakyk gi, pasakyk! 

Jis įsakinėjo, jis maldavo, ir Altenheimas tarsi užhipnotizuotas pra- 


- Rivolio gatvė... 

= Numeris, koks numeris? 

Tuo metu pasigirdo stiprus braškėjimas ir džiugūs riksmai - durys 
buvo išlaužtos. 

- Pulkite prie jų, - šaukė Vėberis, - sučiupkite abu! 

Serninas klūpodamas kalbėjo toliau: 

- Namo numeris? Numeris! Atsakyk gi, atsakyk... 

- Dvidešimt... dvidešimt septyni... - sušnibždėjo baronas. 

Policijos agentų rankos jau siekė Serniną, dešimt revolverių buvo 
nukreipti į jį. Jis pasisuko į policininkus, kurie nevalingai loštelėjo at- 


- Jeigu tu tik sujudėsi, Lupenai, - rėkė Vėberis, - aš sutriuškinsiu 
tau galvą! 

- Nešaudyk, - rimtai ištarė Serninas, - neverta, aš pasiduodu. 

- Kvailystės! Tu meluoji! Nori laimėti laiko?! 

- Ne, - tęsė Serninas, - kautynės pralaimėtos. Tu neturi teisės šauti, 
aš nesiginu. 

Jis išsiėmė du revolverius ir numetė juos ant žemės. 

- O! - nusijuokė Vėberis, - malonus reginys! Pagaliau mes tave 
sučiupome, pone Lupenai. 

Jis įsakė atidaryti didžiojo lango langines viršuje, ir šviesa įsiveržė 
į pustamsį kambarį. Pasisukęs į Altenheimą, kurį laikė mirusiu, jis nus- 
tebęs pamatė, jog baronas atsimerkė ir ėmė žvalgytis apsiblaususiu žvilgs- 
niu. Jis pažiūrėjo į Vėberį, po to, atrodo, ėmė kažko ieškoti žvilgsniu, o 
pamačius Serniną jo veidas persikreipė iš pykčio. Atrodė, kad jis atsiga- 
vo. Matyt, neapykanta suteikė jėgų. Jis bandė kilstelėti remdamasis ran- 
komis ir, matyt, norėjo prabilti. 

-Jūs pažįstate jį? - paklausė Vėberis. 

- Taip. 

- Tai Lupenas, ar ne? 

- Taip... Lupenas. 

Serninas klausėsi šypsodamasis. 

- Dieve! Kaip smagu! - pareiškė jis. 

- Jūs norite dar kažką pasakyti? - paklausė Vėberis, matydamas, 
jog barono lūpos tebekruta. 

- Taip. 

- Galbūt apie Lenormaną. 

- Taip. 

- Jūs jį uždarėte? Kur? Pasakykite! 

Įtempęs paskutines jėgas, baronas parodė spintą kambario kampe. 

- Te... te... ten, - pasakė jis. 

- Aha! Mes nenustygstame iš nekantrumo! Kurgi Lenormanas? - 
juokėsi Lupenas. 

Vėberis atvėrė spintą - ant vienos lentynos gulėjo juodos saržos 
ryšulys. Jis išvyniojo kostiumą. Atpažinęs tamsiai žalią Lenormano re- 
dingotą, Vėberis sudrebėjo. 

- Ak, niekšai, jie nužudė jį! 

Altenheimas neigiamai papurtė galvą. 

- Tai kas gi tuomet? 

- Tai. tai... 

- Kas tai! Kas nužudė? 

- Tai... tai jis... 

- Jis? Lupenas nužudė kriminalinės policijos viršininką?.. 

- Ne. 

Altenheimas atkakliai graibstėsi paskutiniųjų gyvybės kibirkštė- 
lių. Jis norėjo kažką pasakyti, apkaltinti Lupeną... Paslaptis, kurią jis 

norėjo atskleisti, buvo ant liežuvio galo, bet jam pritrūko jėgų, jis nega- 
lėjo jos išreikšti Žodžiais ir visgi neapykanta Lupenui neleido jam tylėti 
ir pasirodė besanti stipresnė už mirtį. 

- Taip, - toliau primygtinai reikalavo Vėberis, - vis dėlto Lenorma- 
nas mirė? 

- Ne. 

- Jis gyvas? 

- Ne. 

- Aš nieko nesuprantu... ką gi reiškia šie drabužiai... redingtonas... 
Kur jūs paslėpėte Lenormaną?... Kodėl jo daiktai čia? 

Altenheimas parodė akimis į Serniną. 

- A, suprantu, - sušuko Vėberis, - Lupenas paėmė Lenormano dra- 
bužius, kad galėtų persirengti ir pabėgti. 

- Taip... taip... 

Bet mirštarLi-i0 žvilgsnyje Vėberis įžiūrėjo, kad tai ne viskas, jog 
yra dar kažkas, kažkokia paslaptis, kurią šis norėtų atskleisti. Kokią keistą 
ir niūrią paslaptį baronas norėjo papasakoti prieš mirtį? Vėberis jo pak- 
lausė: 

- Na, kurgi Lenormanas, kur jis? 

- Te... ten. 

- Ten?! 

- Taip. 

- Betgi, be mūsų, nieko kambaryje nėra? 

- Yra.. yra... 

- Kalbėkite gi! 

- Yra.. Ser... Serninas. 

- Serninas?! Ką? Ką? 

Sermninas... Lenormanas... 

Vėberis nustebęs pašoko. Jam į galvą atėjo keista mintis. 

- Ne, ne! Tai neįmanoma, - sumurmėjo jis, - tai kvaila. 

Jis pažiūrėjo į Serniną. Tasai, atrodė, labai mėgavosi vykstančia 
scena ir kaip Žiūrovas su malonumu laukė jos atomazgos. Visiškai išse- 
kęs Altenheimas sudribo ir išsitiesė. Nejaugi jis mirs, taip ir neatsklei- 
dęs paslapties? Vėberį kankino keistos, neaiškios ir neįtikėtinos prielai- 
dos, kuriomis jis vis dėlto nenorėjo tikėti ir kurių tuo pat metu negalėjo 
išmesti iš galvos. Jis pripuolė prie mirštančiojo. 

- Prašau paaiškinti... ką jūs norėjote pasakyti? Kokia toji paslaptis? 

Baronas, atrodė, nieko negirdėjo, jo žvilgsnis sustingo. Vėberis at- 

siklaupė, palinko jam prie ausies ir raiškiai, lėtai, taip, jog kiekvienas jo 
ištartas skiemuo pasiektų barono smegenis, grimztančias į mirties be- 
dugnę, tarė: 

- Klausyk... Aš supratau, kad tu norėjai pasakyti, jog Lupenas ir 
Lenormanas vienas... 

Jis stabtelėjo ir negalėjo tęsti toliau, nes ta mintis jam atrodė tokia 
pasibaisėtina, nevykusi ir nereali. Sustingusiame barono žvilgsnyje ką 
nors įžiūrėti buvo neįmanoma. 

- Taip? Tu norėjai pasakyti? Tu tuo tikras? Lupenas ir Lenormanas 
- tas pats asmuo? - užbaigė Vėberis įveikdamas save. 

Baronas nebejudėjo, plona kraujo srovelė bėgo jam iš burnos, jis 
giliai įkvėpė ir paskutinį kartą jo kūnas suvirpėjo. Viskas baigėsi. 

Žemame, žmonių pilname kambaryje ilgai buvo tylu. 

Visi netoliese buvę policijos agentai sukluso ir su nuostaba žiūrėjo 
į Serniną nieko nesuprasdami, o gal nenorėdami suprasti. Atrodė, jog jie 
išgirdo neįtikėtiną kaltinimą, kurį išpasakoti iki galo Altenheimui prit- 
rūko jėgų. 

Vėberis paėmė mažą dėžutę, buvusią juodos saržos ryšulyje, ir ati- 
darė ją; ten buvo žilas perukas, akiniai sidabriniais rėmeliais, ruda kak- 
laskarė, o dvigubame dėžutės dugne gulėjo grimo indeliai ir mažos žilų 
plaukų sruogos, - žodžiu, viskas, ko reikėjo norint pasidaryti tikslią Le- 
normano veido kopiją. Jis priėjo prie Sernino, ilgai Žiūrėjo į jį tylėda- 
mas, paskendęs savo mintyse ir pagaliau ištarė: 

- Tai tiesa? 

Ramiai šypsodamasis Serninas atsakė: 

- Gan drąsi ir graži hipotezė. Bet pirmiau, nei aš atsakysiu į tavo 
klausimą, pasakyk policininkams, kad jie paslėptų savo žaisliukus. 

- Gerai, - sutiko Vėberis ir davė agentams ženklą. - Na, o dabar 
kalbėk. 

- Ką? 

- Tu - Lenormanas? 

- Taip. 

Kambaryje pasigirdo santūrūs nustebimo šūksniai. Žanas Dudevi- 
lis, buvęs čia tuo metu, kai jo brolis saugojo išėjimą iš tunelio Hortenzi- 
jos paviljone, netgi jisai, Sernino bendrininkas, žiūrėjo į jį visiškai aps- 
tulbęs. Vėberis duso iš susijaudinimo ir neryžtingai trypčiojo. 

- K, tai tave apstulbino? - pasakė Serninas. - Betgi, prisipažink, tai 
buvo labai įdomu... Dieve! Kaip dažnai aš iš tavęs juokiausi, kai mes 

dirbdavome kartu, aš - kaip kriminalinės policijos viršininkas, tu - kaip 
padėjėjas. O juokingiausia, jog visi mane laikė mirusiu, kaip vargšą Gu- 
relį. Ne, ne, mielasis, keistuolis Lenormanas dar gyvas... 

Jis parodė į Altenheimo lavoną. 

- Štai šis banditas įmetė mane į vandenį su pririštu prie maišo ak- 
meniu. Tačiau jis užmiršo atimti iš manęs peiliuką, o juo galima per- 
pjauti ir virves, ir maišą... Štai kada tu apsirikai, Altenheimai... Jeigu tu 
būtum apie tai pagalvojęs, tu dabar negulėtum čia nebegyvas. Štai taip... 
Na, pakaks, paplepėjom. Ilsėkis ramybėje! 

Vėberis klausėsi nežinodamas, ką ir galvoti. 

- Antrankius! - sušuko jis staiga sunerimęs. 

- Ir tai viskas, ką tu gali pasakyti? - atsakė Serninas. - Kokia menka 
tavo vaizduotė, mielasis... bet jeigu tai suteiks tau malonumą, prašau... 

Ir, pamatęs pirmoje agentų minios eilėje Dudevilį, jis ištiesė jam 
rankas sakydamas: 

- Na, mano drauge, tegu tau teks ši garbė... ir nesibijok... aš elgiuo- 
si dorai... todėl, kad šiuo momentu kitaip negalima. 

Iš Lupeno tono Dudevilis suprato, kad jis pasiduoda ir paklūsta 
susidariusiai situacijai. 

Dudevilis uždėjo jam antrankius. 

Nejudindamas lūpų, taip, kad nevirptelėjo nė vienas jo veido rau- 
muo, Serninas sušnibždėjo: 

- Rivolio gatvė, 27 namas... Ženevjeva. 

Vėberis, matydamas surištą Lupeną, negalėjo sutramdyti pasiten- 
kinimo išraiškos. 

- Išvykstam, - sušuko jis, - į policiją! 

- Taip, taip, - pasakė Serninas. - Lenormanas dabar uždarys į kalė- 
jimą Arsenijų Lupeną, o pastarasis paslėps ten kunigaikštį Serniną. 

- Tu pernelyg kandus, Lupenai. 

- Tu teisus, Vėberi. Ką darysi, mes niekada nesuprasime vienas 
kito! 

Vežamas automobiliu, Lupenas neištarė nė žodžio. 

Kriminalinėje policijoje jo ilgai nelaikė. Prisiminęs, kad Lupenas 
ne kartą iš ten paspruko, Vėberis tuoj pat nuvedė jį į antropometrijos 
biurą ir nuvežė į policijos depą, o iš ten - į Santė kalėjimą. 

Įspėtas telefonu kalėjimo direktorius jau laukė. Visi privalomi for- 
malumai greitai buvo užbaigti, ir septintą valandą vakaro Arsenijus Lu- 
penas įėjo pro antrojo skyriaus 14-osios kameros duris. 

- Jūsų patalpos gan padorios, - pasakė jis įeidamas, - elektrinis apš- 

vietimas, centrinis šildymas, vaterklozetas... Žodžiu, visi patogumai... 
Šaunu! Kambarys man patinka... Aš pasilieku jame, pone direktoriau. 

Ir jis krito į lovą. 

- Ak, tiesa, pone direktoriau, turiu nedidelį prašymą. 

- Kokį? 

- Tegul rytoj ryte šokoladą man atneša ne anksčiau kaip dešimtą... 
Aš siaubingai pavargau ir noriu miego. 

Jis nusisuko veidu į sieną ir po penkių minučių jau kietai miegojo. 

